**TÜRKMENISTANYŇ BILIM MINISTRLIGI**

**TÜRKMENISTANYŇ INŽENER-TEHNIKI WE ULAG KOMMUNIKASIÝALARY INSTITUTY**

**KÄRHANANYŇ YKDYSADYÝETI WE DOLANDYRYLYŞY KAFEDRASY**

**PUDAGYŇ YKDYSADYÝETI**

**UMUMY OKUWLARYŇ ÝAZGYLARYNYŇ TOPLUMY**



**Düzen: mugallym Ç. Akmyradowa**

**MAZMUNY**

**Giriş................................................................................................................................**

**1-nji tema.Türkmenistanyň halk hojalygynda awtomobilpudagyň ähmiýeti we orny.................................................................................................................................**

1.1 Awtomobil pudagynyň aýratynlyklary. Awtomobil kärhanalarynyň işiniň netijelilikli ösüşinde logistikanyň ähmiýeti...................................................................

1.2Ýurduň ykdysadyýetinde awtomobil pudagynyň orny we ähmiýeti. Bazar ykdysadyýetinde awtomobiliň işiniň şertleriniň üýtgemegi we onuň hyzmatlaryna bolan islegiň häsiýeti.................................................................................................................

1.3Bitewi ulag ulgamynda awtomobil pudagynyň orny. Ulagyň her bir görnüşleriniň tehniki ykdysady aýratynlyklary......................................................................................

**2-nji tema.Awtomobil pudagynyň önümi we ölçegi....................................................**

2.1 Ýüküň alamatlary we şertleri boýunça toparlanylyşy.

2.2 Awtomobil pudagynyň önüminiň aýratynlyklary. Ýük daşamagyň we ýolagçy gatnawlarynyň möçberi, ýük we ýolagçy dolanyşygy, ýük we ýolagçy akymlary............

2.3 Awtomobil pudagynyň maddy tehniki binýady awtoýollar. Önümçilik serişdeleri (hereket edýän düzüm). Önümçilik-tehniki binýady. ........................................................

**3-nji tema.Awtomobil pudagynyň esasy önümçilik gaznalary...................................**

3.1 Esasy gaznalaryň ykdysady mazmuny. Awtomobil pudagynda esasy gaznalaryň gurluşy we düzümi. Esasy önümçilik we önümçilik däl gaznalary....................................

3.2 Esasy gaznalaryň gymmatyna baha bermeklik. Esasy gaznalaryň gymmatyny kesgitlemekde buhgalter we bazar çemeleşmesi................................................................

3.3 Amortizasiýanyň düşünjesi we kesgitlemesi. Awtomobil pudagynda amortizasiýanyň hasaplanylyşy we amortizasiýa tutumlary ulanylyşynyň tertibi..............

3.4 Esasy gaznalaryň ulanylyşyny gowlandyrmaklygyň ýollary. Esasy kapitalyň we esasy gaznalaryň netijelilikli ulanylyşynyň görkezjileri.....................................................

**4-nji tema.Awtomobil pudagynyň dolanyşyk serişdeleri............................................**

4.1 Dolanyşyk serişdeleri adalganyň düşünjesi, gurluşy, düzümi we toparlanylyşy. Awtomobil pudagynda “dolanyşyk fondlary” we “dolanyşyk serişdeleri” adalgalaryň tapawutlylygy.....................................................................................................................

4.2 Dolanyşyk serişdeleriniň kadalaşdyrylmagy we olaryň kadalary. Kadalaşdyrylmadyk dolanyşyk serişdeleriniň wezipeleri.................................................

4.3 Awtomobil kärhanalarynyň dolanyşyk serişdeleriniň aýlanyşynyň aýratynlyklary we aýlanylyş görkezijileri. Dolanyşyk serişdeleriniň aýlanylyşyny ýokarlandyrmaklygyň ýollary................................................................................................................................

**5-nji tema.Awtomobil pudagynda işgärler we zähmet öndürijiligi.........................**

5.1 Zähmet serişdeleriniň mazmuny we ähmiýeti, gurluşy we düzümi.........................

5.2 Awtomobil kärhanalarynda işgärleriň sanyny kesgitlemekligiň esaslary. Awtoulag kärhanalarynda işçilere bolan islegi kesgitlemegiň esasy usullary. Sürüjilere we abatlaýyş bejeriş işçilere bolan islegi hasaplamagyň usullary.................

5.3 Iş wagtyny we dynç wagtyny kadalaşdyrmak. Iş wagtynyň düşünjesi. Adaty, gysgaldylan, doly däl, iş wagtynyň dowamlylygy. Iş gününiň dowamlylygy................

5.4 Zähmet öndürijiliginiň görkezijileri. Awtoulag kärhanalarynda işgärleriň dürli toparlary üçin zähmet öndürijiligi kesgitlemegiň usullary..............................................

**6-njy tema. Awtomobil pudagynda zähmeti kadalaşdyrmak.................................**

6.1 Zähmeti guramaklygyň derejesine baha bermeklik.................................................

6.2 Kadalary bellemekligiň usullary. Kadalaryň analitiki, analitiki barlag, analitikihasaplaýyş, jemleýji statistiki, deňeşdiriji, irileşdirilen usullary......................

6.3 Normatiwleriň görnüşleri. Zähmet boýunça normatiwler: wagt, öndürijilik, hyzmat ediş, adam sany boýunça normatiwler...............................................................

**7-nji tema. Awtomobil pudagynda zähmeti guramak we zähmet hakyny tölemek..........................................................................................................................**

7.1 Zähmet hakynyň düşünjesi we kesgitlemesi. Zähmet hakynyň ýörelgeleri..............

7.2 Zähmet hakynň tarif ulgamy we awtoulag pudagynda onuň aýratynlyklary. Tarif ulgamynyň elementleri. Hünär derejesi boýunça zähmet haky......................................

7.3 Işgärleriň sylag ulgamynyň guralyşynyň maksatlary we ýörelgeleri. Sylag barada düşünje. Pul sylagynyň oňaýlaşmasynyň ölçegi............................................................

**8-nji tema. Awtomobil pudagynda işgärleriň häzirki zaman zähmet hakynyň guralyşy we ony kämilleşdirilmeginiň mehanizmi.....................................................**

8.1 Awtomobil pudagynda zähmet hakynyň ulgamy we görnüşleri. Potratlaýyn we sagatlaýyn zähmet hakynyň düşünjesi............................................................................

8.2 Ýük awtoulag kärhanalarynda sürüjileriň aýlyk hakyny guramak. Esasy önümçilik işçileriň ýyl boýunça aýlyk gaznasyny kesgitlemek. Kömekçi işçileriň ýyl býunça aýlyk haky. ........................................................................................................

8.3 Ýolbaşçylaryň, hünärmenleriň we gullukçylaryň zähmet hakynyň ulgamy. Awtomobilkärhanasynda zähmet hakynyň gaznasy......................................................

**9-njy tema. Awtomobil pudagynda harajatlar weözüne düşýän gymmaty...........**

9.1 Harajatlar barada düşünje. Harajatlar emele gelen ýerine bagllykda özüne düşýän gymmatyň tapawutlylygy. Maksatlara (hasaba alyşa, meýilnamalaşdyrmaga, seljermeklige) baglylykda özüne düşýän gymmatyň görnüşleri.....................................

9.2 Awtomobil pudagynda gatnawlaryň özüne düşýän gymmatynyň harajatlarynyň toparlanylyşy. Harajatlaryň elementleri boýunça harajatlaryň toparlanylyşy................

9.3 Özüne düşýän gymmatyň peselmegine täsir edýän faktorlar. Tehniki ykdysady faktorlarynyň üýtgemeginiň netijesinde gatnawlaryň özüne düşýän gymmatynyň peselmegi. Tehnika ulanylyş görkezijileriň üýtgemeginiň netijesinde gatnawlaryň özüne düşýän gymmatyň peselmegi............................................................................................

**10-nji tema. Awtomobil pudagynda nyrhyň emele gelişi, nyrhlar we tarifler.........**

10.1 Nyrhyň ykdysady mazmuny (manysy) we wezipeleri. Hemişelik, üýtgeýän we jemi harajatlar.............................................................................................................................

10.2 Nyrhlaryň düzümi we görnüşleri. Ýük daşamaklyga we ýolagçy gatnawlara tarifleriň emele gelişiniň ýörelgeleri. ..............................................................................

10.3 Ýük daşamak üçin tarif kesgitlemek. Ýolagçy gatnawlary üçin tarif kesgitlemegi. Ýolagçy gatnawlara tarifleriň emele gelişiniň düzümi.....................................................

**11-nji tema.Awtomobil kärhanasynyň ulanyş we täjirçilik işini kämilleşdirmek...**

11.1 Ulag işini hukuk kadalaşdyrylmagy. Ulag işini kadalaşdyrylmaklygyň çeşmeleri. Ýük we ýolagçy gatnawlary guramaklygyň meseleleri we ony kämilleşdirilmekligiň ugurlary.............................................................................................................................

11.2 Hereket edýän düzümi netijelilikli ulanylyşyny ýokarlandyrmaklygyň ýollary. Ýük we ýolagçy gatnawlaryň özüne düşýän gymmaty peseltmekligiň görkezijileri..............

11.3 Ýük daşamaklygyň we ýolagçylar üçin hyzmat edişiň hilini ýokarlandyrmak. Ýük daşamaklygyň hiliniň esasy görkezijileri. Ýolagçylara hyzmat edişiň hiliniň görkezijileri.......................................................................................................................

**12-nji tema. Awtomobil kärhanasynyň maliýe serişdeleri........................................**

12.1 Kärhananyň maliýe serişdeleriniň wezipeleri. Kärhananyň maliýe gatnaşygynyň düzüminde pul gatnaşygynyň toparlary. Maliýe mehanizminiň kesgitlemesi. Maliýe usuly barada düşünje......................................................................................................

12.2 Kärhananyň maliýe serişde düşünjesine kesgitleme. Kärhananyň maliýe serişdeleriniň emele gelişiniň çeşmeleri we düzümi. Lizing barada düşünje we awtoulag kärhana üçin onuň ähmiýeti............................................................................................

12.3 Awtoulag kärhanalarynda girdeýji, peýda we düşewüntlilik. Awtoulag kärhanalarynda girdeýjiniň düzümi. Awtomobil kärhanalarynda çykdaýjylaryň toparlary. Balans peýda we onuň emele gelişi. Arassa peýdanyň paýlanylyşy..............

12.4 Awtomobil kärhanalarynda salgytlar we olaryň görnüşleri. Peýdadan alynýan salgyt. Goşulan gymmata bolan salgyt...........................................................................

**13-nji tema. Awtomobil kärhanalarynda hasaba alyş we seljermek......................**

13.1 Operatiw we buhgalter hasaba alyş, olaryň orny we ähmiýeti..............................

13.2 Buhgalter balansyň häsiýetnamasy we seljermesi. Awtoulag kärhanasynyň ýyllyk buhgalter hasabatynyň tipleýin görnüşleri. Peýda we ýitgiler barada hasabat. Kapitalyň üýtgemegi barada hasabat. Pul serişdeleriň hereketi barada hasabat. Buhgalter balansa goşundy..........................................................................................................................

13.3 Awtomobil kärhanalarynyň işi üçin hasabat syýasatynyň orny we ähmiýeti. Hasabat syýasatynyň kesgitlemesi statistiki hasaba alyş...............................................

**14-nji tema. Awtomobil kärhanasynda ykdysady we maliýe seljermesi................**

14.1 Ykdysady we maliýe seljermesiniň görnüşleriniň toparlara bölünişi. Kärhananyň ykdysady seljermesiniň meseleleri. Kärhananyň maliýe seljermesiniň düzümi...........

14.2 Kärhananyň maliýe ýagdaýynyň seljermesini geçirmekliginiň esasy tapgyrlary. Kärhananyň maliýe hasabatynyň seljermesi. Kärhananyň maliýe ýagdaýyna deslapky baha bermek (ekspress-seljerme)..................................................................................

14.3 Kärhananyň maliýe ýagdaýynyň seljermesiniň usullary. Düşewüntlilik koeffisiýenti. Işewürlik işjeňlik koeffsiýentiniň orny we ähmiýeti. Kärhananyň tölege ukyplylygyny häsiýetlendirýän görkezijiler. Kärhananyň maliýe durnuklylygynyň seljermesi.........................................................................................................................

**15-nji tema. Awtomobil kärhanasynda meýilnamalaşdyrylyşişiň esaslary............**

15.1 Türkmenistanyň Prezidenti transmilli ulag – üstaşyr geçelgelerini döretmek boýunça durmuşa geçirýän maksatnamalarynyň dünýäde parahatçylygy pugtalandyrmakda, ýurdumyzy mundan beýläk hem ösdürmekde ähmiýeti barada. Meýilnamalaşdyrmaklygyň meseleleri we mazmuny. Meýilnamalaşdyrmaklygyň ýörelgeleri.........................................................................................................................

15.2 Meýilnamalaşdyrmaklygyň usullary. Balans, kadalaşdyryş tehniki-ykdysady faktorlary boýunça meýilnamalaşdyrmaklygyň usuly, maksatnama-maksatlaýyn, ykdysady-matematiki usullary...........................................................................................

15.3 Meýilnamalaşdyrmaklygyň görnüşleri. Strategiki, gündekgi, operatiw, operatiw önümçilik meýilnamalaşdyrmak. Awtomobil kärhanasynda dispetçer işi.

15.4 Biznes-meýilnama onuň düzümi we mazmuny. Biznes-meýilnamanyň maksady...

**16-njy tema. Kärhananyň daşary ykdysady işi..........................................................**

16.1 Daşary söwda amallaryň görnüşleri: eksport, import, reeksport we olaryň düşünjesi..........................................................................................................................

16.2 Daşary söwda kontrakty, onuň düzümi we mazmuny. Oferta we aksept adalgalaryň düşünjesi. Şertnamanyň möhüm şertleri we möhüm däl şertleri....................................

16.3 Daşary ykdysady işi awtoulag bilen üpjün etmek. Resminama dolanyşygy. Daşary söwda resminamalaryň esasy görnüşleriniň düzümi........................................................

**GIRIŞ**

Hormatly Prezidentimiziň bilim we ylym ulgamlaryny düýpli özgertmek hem-de kämilleşdirmek baradaky Permanlarynyň, Kararlarynyň durmuşa geçirilmegi ýurdumyzda dünýä ülňülerine laýyk gelýän ökde hünärmenleri taýýarlamaklyga zerur şertleri döredýär.

Berkarar döwletiň bagtyýarlyk döwründe hormatly Prezidentimiz Gurbanguly Berdimuhamedowyň ykdysadyýetimizi döwrebaplaşdyrmakda durmuşa geçirilýän özgertmelerde we ýurduň durnukly ösüşini üpjün etmekde awtomobil ulaglary pudagynyň goşandy uludyr.

 “Pudagyň ykdysadyýeti” (awtomobil ulagy) dersi awtomobil ulaglar pudagynda ykdysadyýet,dolandyrmak,maliýe we strategiki meýilnamalaşdyrmak ýaýrawynda bilimiň hilini ýokarlandyrmaklyga gönükdirilendir.

 “Ulagyň pudagy” (awtomobil ulagy) dersi awtomobil ulagynyň işiniň aýratynlyklaryny beýan edýär we gerekli we amaly materiallary awtomobil ulaglar pudagynyň ösüş meýillerini we ulag-üstaşyr geçelgeleri döretmekde pudagyň ornuny, awtomobil ulaglar kärhanalarynda işiniň göwrüminiň esasy görkezijilerini, awtomobil pudagynda önümiň özüne düşýän gymmatynyň nazaryýet esaslaryny öwrenmeklige gönükdirilendir.

 Okuw maksatnamada awtomobil ulaglar kärhanalarynda ulagyň halk-hojalygynyň ähmiýeti ýurduň maddy tehniki binýadyny döretmekde onuň orny,awtoulag kärhanalarynyň ulanylyş we täjirçilik işini kämilleşdirmek kärhananyň daşary-ykdysady işleri, innowasion we maýa goýumlar işleri we olaryň ugurlary hem-de bu ugurda daşary ýurtlaryň tejribesini öwrenmek göz öňünde tutulýar we geljekgi ýaş hünärmenleri ýokary derejede taýýarlanylmaklyga gönükdirilýär.

Talyplarda esasy ykdysady kategoriýalaryň ulgamlaýyn bilime esaslandyrylýan(awtomobil ulaglarda ulanylmaga degişlilikde olary anyk ýüze çykarmakda) ykdysady pikirleriň endiklerini emele getirmek. Bazar şertlerinde hereket edýän awtoulag kärhanalaryň önümçilik we ykdysady işini guramak meselelerini seljermek.

- awtomobil ulaglar kärhanalarynda iş prosesynda ýüze çykýan awtoulag, serwis we serwis önümçiliginde ykdysady ýaýrowynda ýeterlikli bilim bilen geljekgi hünärmenleri üpjün etmek;

- hyzmat kärhanalarynda önümçilik ulgamlaryň guramaçylyk işini kämilleşdirmek boýunça we önümçiligi guramakda taslamalaşdyrmak endiklerini talyplara berkitmek;

- tehnika, tehnologiýa we önümçiligi guramaklygy kämilleşdirmek meselelerini özara baglanyşykda çözmekligi we onuň esasynda kärhananyň işiniň netijeliligini ýokarlandyrmaklygy talyplara döretmek.

 **Dersi öwrenmegiñ netijesinde talyp bilmeli:**önümçiligi, zähmet hakyny we önümiň özüne düşýän gymmatyny guramaklygy; nyrhlaryň we ulag tariflaryň emele gelşini; operatiw, buhgalter, statistiki hasaba alyş görnüşlerini; maliýe işiniň mazmunyny;awtoulag kärhanalarynda ulanylyş we täjirçilik işini kämilleşdirmek;buhgalter balansynyň häsiýetnamasyny we seljermesini;ykdysady we maliýe seljermesini;kärhananyň daşary-ykdysady işini;we ş.m.

**1-nji tema.Türkmenistanyň halk hojalygynda awtomobil**

 **pudagyň ähmiýeti we orny.**

1. **Giriş.Awtomobil pudagynyň aýratynlyklary. Awtomobil kärhanalarynyň işiniň netijelilikli ösüşinde logistikanyň ähmiýeti.**
2. **Ýurduň ykdysadyýetinde awtomobil pudagynyň orny we ähmiýeti. Bazar ykdysadyýetinde awtomobiliň işiniň şertleriniň üýtgemegi we onuň hyzmatlaryna bolan islegiň häsiýeti.**
3. **Bitewi ulag ulgamynda awtomobil pudagynyň orny. Ulagyň her bir görnüşleriniň tehniki ykdysady aýratynlyklary.**

* 1. **Awtomobil pudagynyň aýratynlyklary. Awtomobil kärhanalarynyň işiniň netijelilikli ösüşinde logistikanyň ähmiýeti.**

Maddy önümçiligiň pudagy hem-de halk hojalygynyň önümçilik-durmuş infrastrukturasynyň subýekti hökmünde, ulag netijeli bazar ykdysadyýetiniň döredilmegine düýpli täsirini ýetirýär.

Ulag ulgamynyň halk hojalygyndaky kesgitleýji ähmiýeti ykdysadyýetiň düýpli özgerdilmegine we Türkmenistanyň geosyýasy ýagdaýynyň üýtgemegine mahsus bolan şertlerde emele gelýär. Ulgamyň dolanyşygynda elmydama örän köp möçberdäki çig mallar, ýangyç, materiallar, ýarym fabrikatlar, taýyn önümler bolup, utgaşykly jemgyýetçilik zähmetiniň ep-esli möçberde sarp edilmegini we ýokary kwalifikasiýaly ulag ulgamynyň bolmagyny talap edýär.

Türkmenistanyň ulag ulgamy – ýurduň ykdysadyýetiniň iri düzümleriniň biri bolup durýar. Ulag ulgamy önümçiligiň ykdysadyýetiň esasy pudaklaryna: çig mal taýýarlaýan, gaýtadan işleýän senagata we oba hojalygyna hyzmat edýän önümçilige hyzmat edýän hojalyk pudaklarynyň toplumynyň düzümine (infrastrukturasynyň) düzümine goşulýar.

Awtoulag ulagyň beýleki görnüşleri (demir ýol, suw, howa ulaglary, suwuk, gaz görnüşindäki ýa-da gaty önümleriň ep-esli aralyga geçiriji turbalar arkaly daşamak) bilen birlikde, ýurdumyzyň ulag (ýetirmek boýunça) ulgamynyň özenini düzýär hem-de awtoulaglar bilen bagly ulgamda hyzmatlary we işleri ýerine ýetirmegiň hasabyna, ilatyň we ykdysadyýetiň ulag babatdaky hajatlaryny kanagatlandyrýar.

Awtomobiller ulag serişdeleri hökmünde, manýowrlary amala aşyrmaga oňaýlylygy hem-de (ulagyň beýleki görnüşleriniň gatnaşmasa-da) ýükleriň we adamlaryň gönüden-göni daşalmagyny amala aşyrýar. Şol artykmaçlyklar göz öňünde tutulyp, awtoulaglar etraplaryň (şäherleriň) içinde, şeýle hem etrabara (şäherara) we halkara gatnawlary arkaly, ýolagçylary gatnatmakda we ýükleri daşamakda giňden ulanylýar. Hakykatyna garanyňda, ýakyn aralyklarda awtoulag ýolagçylary gatnatmakda we ýük daşamakda monolist bolup durýar hem-de uzak aralyklarda demir ýol ulagy bilen üstünlikli bäsleşýär.

Ykdysadyýetiň dürli pudaklarynda awtoulag üçin harajatlaryň önümiň bahasyndaky (gymmatyndaky) paýy ýük awtoulagynyň ýurduň ykdysadyýetinde wajyp ähmiýete eýe bolup durýandygyna şaýatlyk edýär: senagatda onuň paýy azyndan 15%, gurluşykda – 30% çenli, oba hojalygynda we söwdada – 40% çenli möçberdedir.

Şeýlelikde, awtoulagyň aýratynlyklary şulardan ybarat bolup durýar:

• 400 km çenli aralyga ýükleriň kesgitlenen görnüşleri daşalan mahalynda, şeýle hem gyssagly, gymmatly, bahym zaýalanýan ýükler uzak aralyklara daşalanda, ep-esli serişdeleriň tygşytlanmagyndan;

• ýüküň “gapydan gapa çenli” ýetirilmeginden;

• ykjamlygynyň göwnejaý görnüşde bolmagyndan;

• ýüküň yzygiderli daşalmagyndan we manýowrlary geçirmek üçin oňaýly bolmagyndan;

• daşalýan ýükleriň mukdarynyň we hiliniň saklanmagyny üpjün etmeginden;

• ýükleriň ýoly ýokary tizlikde geçip ýetirilmeginden;

• ýoldaky şertlere uýgunlaşmagyndan.

**Ýurduň ykdysadyýetinde awtomobil pudagynyň orny we ähmiýeti. Bazar ykdysadyýetinde awtomobiliň işiniň şertleriniň üýtgemegi we onuň hyzmatlaryna bolan islegiň häsiýeti.**

**Awtoulag serişdesi** – ýurduň ulag ulgamynyň esasy elementi hem-de onuň esasy daşaýjysy bolup durýar. Awtoulag ulagyň beýleki görnüşleri (demir ýol, suw, howa ulgamy, suwuk, gaz görnüşindäki ýa-da gaty önümleriň ep-esli aralyga geçiriji turbalar arkaly ýetirmek) bilen birlikde, ýurdumyzyň ulag ulgamynyň özenini düzýär hem-de şulary üpjün edýär:

• dürli pudaklaryň önümçilik-ykdysady gatnaşyklaryny;

• öndüriji güýçleriň ýürduň çäginde ýerleşdirilmegini;

• önümçiligiň tehnologiýasyny;

• ilatyň durmuş-ykdysady we medeni zerurlyklaryny hem-de awtoulagly işler boýunça ulgamda hyzmatlaryň we işleriň toplumynyň berjaý edilmeginiň hasabyna ykdysady ösüşiň gazanylmagyny.

• Ulagyň ähli görnüşleriniň işiniň umumy möçberinde awtoulagyň paýy şulardan ybarat:

• ýükleri daşamakda – 74-83%;

• ýolagçylary gatnatmakda (hususy ýeňil awtoulaglaryň paýy goşulmadyk halatynda) – 51-56%;

• syýahatçylyga degişli gezelençleri amala aşyrmakda – 39-40%.

Häzirki wagtda awtoulag ulgamynda ýükleri we adamlary daşamak bilen meşgullanýan köp sanly kärhanalar we özbaşdak telekeçiler hereket edýärler. Ýöne ulagly hyzmatlaryň esasy möçberi bellenilen ugry (ýolagçy gatnadýandygy we ýükleri daşaýandygy), eýeçiligi, guramaçylyk-hukuk görnüşi, göwrümi boýunça tapawutlandyrylýan kärhanalaryň paýyna düşýär.

 **Bitewi ulag ulgamynda awtomobil pudagynyň orny. Ulagyň her bir görnüşleriniň tehniki ykdysady aýratynlyklary.**

Ýurduň çäginde ulagyň dürli görnüşleriniň integrasiýasy arkaly, bitewi ulag ulgamy (BUU) düzülýär. Ykdysady ylymlaryň doktory W.G. Galaburdanyň redaksiýasy bilen taýýarlanan okuw kitabynda bu düşünjäniň has doly kesgitlemesi beýan edilýär: “Bitewi ulag ulgamy eýeçiligiň haýsy görnüşine we haýsy pudak edarasyna degişlidigine garamazdan, ulagyň özara netijeli baglanyşdyrylan görnüşleriniň – ilatyň we ýük eýeleriniň ulag arkaly hyzmatlar boýunça bildirýän islegleriniň kanagatlandyrylmagyny gowulandyrmak maksady bilen, döwrebap we has kämil tehnologiýalardan peýdalanmak arkaly, ýük ýüklemek-düşürmek işleriniň ýerine ýetirilmegini, adamlaryň we ýükleriň daşalmagyny üpjün edýän gatnaw ýollarynyň hem-de ulag serişdeleriniň (önümçilik-dolandyryş işgärleri bilen birlikdäki) jemini aňladýar”.

Bitewi ulag ulgamynyň halk hojalygyndaky ähmiýeti önümçiligiň möçberleri, önümçilik güýçleriniň ýerleşdirilişi we täze etraplarda tebigy gorlaryň özleşdirilişi bilen baglydyr. Etraplaryň arasynda hojalyk işleriniň önümleriniň bökdençsiz alyş-çalşygy ykdysady sebitleriň has oýlanyşykly ösdürilmegine hem-de tebigy-geografik şertleri, çig mallaryň gorlarynyň bardygyny, demografiýa degişli we beýleki ýagdaýlary göz öňünde tutup, bu sebitlerde önümçiligiň ýöriteleşdirilmegine ýardam edýär. Önümçilik güýçlerini ösdürmekde we ýerleşdirmekde ulag ýurduň ykdysadyýetini sazlaşykly ösdürmegiň, jemgyýetçilik önümçiliginiň netijeliligini artdyrmagyň, durmuda ýüze çykýan meseleleri çözmegiň, Türkmenistanyň ulag ulgamynyň dünýädäki ulag ulag ulgamyna goşulyşmagynyň wajyp ähmiýetli serişdesi bolup durýar.

Bitewi ulag ulgamy umumy we içerki ulanyş üçin niýetlenen ulaga bölünýär. Içerki ulanyş üçin niýetlenen ulag bazaryň özbaşdak subýektlerine degişlidir hem-de olaryň ulagly hyzmatlar babatdaky hajatlaryny kanagatlandyrýar. Umumy ulanyşa degişli ulag arkaly, bazaryň ähli subýektleri üçin, olaryň guramaçylyk-hukuk boýunça ýagdaýyna garamazdan, daşamak işini amala aşyrýar. Köplenç halatda umumy ulanyşa degişli ulag magistral (esasy) ulag diýlip atlandyrylýar, içerki ulanyş üçin niýetlenen ulaga ýerli maksat üçin ulanylýan ulag diýilýär.

Ulagyň ähli görnüşleri dürli alamatlary boýunça toparlara bölünýär:

1. Uniwersal we ýöriteleşdirilen ulag;

2. Içerki we daşky ulanyş üçin ulag;

3. Ýylyň dowamynda we möwsümleýin ulanylýan ulag;

4. Magistral we içerki önümçilik ulagy.

**2-nji tema.Awtomobil pudagynyň önümi we ölçegi.**

1. **Ýüküň alamatlary we şertleri boýunça toparlanylyşy.**
2. **Awtomobil pudagynyň önüminiň aýratynlyklary. Ýük daşamagyň we ýolagçy gatnawlarynyň möçberi, ýük we ýolagçy dolanyşygy, ýük we ýolagçy akymlary.**
3. **Awtomobil pudagynyň maddy tehniki binýady awtoýollar. Önümçilik serişdeleri (hereket edýän düzüm). Önümçilik-tehniki binýady.**

**1.Ýüküň alamatlary we şertleri boýunça toparlanylyşy.**

Ulaga degişli önüm baradaky düşünje ýörite garalyp geçilmegini talap edýär, çünki bu önüm maddy önümçiligiň beýleki pudaklarynyň önümlerinden düýpgöter tapawutlanýan taraplary bar (1.1-nji tablisa).

1.1-nji tablisa

**Ulaga degişli önümiň aýratynlyklary**

|  |  |
| --- | --- |
| Maddy önümçiligiň pudaklary |  Awtoulag pudagy |
| 1. Önüm – anyk haryt bolup, gaýtadan işlemek bilen bagly amala sezewar bolan zähmet predmetinden tapawutlanýar | 1. Önüm – taýyn önümleri önümçilik ulgamyndan dolanyşyk ulgamyna geçirmek ýa-da adamlary ondan-oňa daşamak. Ähli pudaklaryň önümleriniň ýerleşýän ýeriniň maddy taýdan üýtgemegi netijesinde ýüküň nominal sarp ediş bahasy anyk görnüşe geçýär.  |
| 2. Önümiň ölçeg birligi – t, sany, l, m we ş.m. (işlenip çykarylan möçber) | 2. Ölçeg birligi – daşalýan ýükleriň t hasabyndaky möçberi, ýük dolanyşygy – t-km, tran.awto-t/sagat, km we sagat; gatnadylýan ýolagçylaryň möçberi, ýolagçy, we ýolagçy dolanyşygy – ýolagçy-km hasabynda, tölenýän aralyk km; müşderiniň saklandygy üçin sagadyna tölän haky, münmek  |
| 3. Önümçilik amaly, önümi ýerlemek we sarp ediş – wagta we giňişlige görä paýlanan  | 3. Ulaga degişli önümçilik amaly we önümi ýerlemek biri-birine goşulýar, şonuň netijesinde bu önümi toplap we biderek öndürip bolmaýar. Köplenç halatda iş (hyzmat) üçin töleg öňünden amala aşyrylýar |
|  –  | 4. Daşamagyň bahasy daşalýan ýüküň bahasyna goşulýar, ýagny daşalýan harytlaryň bahasy üýtgeýär. Ýolagçylary gatnadýan ulagda daşamak tamamlanandan soňra, bahany öndürmegiň (emele getirmegiň) barşy aradan aýrylýar  |
| 5. \*Önümçilik gaznalarynyň dolanyşygynyň görnüşiD – T – ... – P ... – Tꞌ – Dꞌ  | 5\* Önümçilik gaznalarynyň dolanyşygynyň görnüşiD – T – ... – P ... – Dꞌ |
| 6. Senagatyň islendik pudagynyň harajatlarynda komplektleýji önümler we ýarym fabrikatlar üçin çykdajylaryň paýy köp möçberde bolýar | 6. Önümçilik üçin harajatlaryň düzümine komplektleýji önümler we ýarym fabrikatlar üçin çykdajylar goşulmaýar  |
|  –  | 7. Awtoulagyň önümi maddy-zat görnüşine eýe bolmaýar we awtoulag kärhanalarynda (AUK) komplektleýji önümleriň we ýarym fabrikatlaryň gorlaryny döretmek zerur bolup durmaýar, şoňa görä-de, olar maddy-tehniki üpjünçiligiň we ammar hojalygynyň çylşyrymly ulgamyny döretmäge öz serişdelerini gönükdirmeýär  |
|  –  | 8. Jemgyýetde durmuş-ykdysady taýdan uly ähmiýete eýedir  |

\*Bellik: D, Dꞌ – degişlilikde dolanyşygyň başlangyç we ahyrky tapgyrlaryndaky pul serişdeleri, şunda Dꞌ = D + ∆D bolýar; şu ýagdaýda ∆D (ulaga degişli maýanyň dolanyşygy boýunça) ulag boýunça amalyň hasabyna ýa-da (ulaga degişli maýanyň dolanyşygy boýunça) täze önümi öndürmegiň we ýerlemegiň hasabyna maýany köpeltmek; T – önümçilik serişdeleri we zähmete hak tölemek; Tꞌ – taýun önüm; P – (degişlilikde ulag we senagat boýunça) önümçilik amaly (prosesi).

**Ýükler –** munuň özi kabul edilen pursadyndan başlap, alyja gowşurylýança, daşalýan zatlar we materiallardyr. Ýükleri ulag arkaly daşamak bilen bagly amal ýükleri daşamak üçin taýýarlamakdan, ýük ýüklemek – düşürmek işlerinden, ýükleri daşamakdan, ýükleri aýawly saklamakdan ybaratdyr.

Ýükleri **toparlara bölmek** arkaly, ýükleriň daşamak we saklamak bilen bagly amalyň dürli taraplaryny kesgitleýän häsiýetleri äşgär edilýär. Ýükler pudaklaýyn alamatlar we daşamagyň şertleri boýunça toparlara bölünýär.

*Pudaklaýyn alamaty* boýunça toparlara bölmek – munuň özi ýükleri ykdysadyýetiň pudaklary boýunça: senagata, oba hojalygyna, gurluşyga we beýlekilere degişli ýükleriň toparlarda jemlemekdir. Ýükler *daşamagyň we saklamagyň şertlerine görä*, gabyň görnüşi, massa, ölçegler (göwrümleri), ýüklemegiň we düşrmegiň usuly, iberilýän möçberi, özboluşly (spesifik) häsiýetleri, howplulygynyň derejesi, hereket edýän düzümiň (sostawyň) ýük göterijiliginden peýdalanylyşy boýunça toparlara bölünýär.

Ýükler *gabyň görnüşi boýunça* gaply we gapsyz ýüklere bölünýär.

*Bir ýük ornunyň massasy boýunça* – ýükler ýeke-ýekeden sanalýan we kada laýyk gelýän ölçegde (250 kg çenli, togalanýan – çeleklerde ýerleşdirilen, oralýan kabeller, tekerlere saralan – 500 kg çenli) görnüşde; agramy 250 kg başlap, 30 t ýetýän, agyr agramly, bölünmeýän massaly > 30 t çenli görnüşde bolup biler. Ýeke-ýekeden sanalýan ownuk zatlar – biri-birinden aňsat aýrylýan we dökülgiligine ýüklenmeýän predmetleriň (kerpiç, paketdäki süýt ýaly zatlaryň) jemi bolup durýar.

*Ölçegleri boýunça* ýükler kadaly we uly gabaritli, ýagny ölçegleriniň biri normadan ýokary geçýän ýüklere bölünýär: ini > 2,5 m, boýy ýeriň üstki tarapyndan 4 m belentlikde, uzynlygy 20 m we gabaritiň yzky nokadyna görä sallananda > 2,0 m.

*Ýüklemegiň-düşürmegiň usullary boýýunça:* ýeke-ýekeden sanalýan, üýşürilip goýulýan, dökülgiligine goýulýan, guýulýan, tozan görnüşli, bug görnüşli we gaz görnüşli ýükler tapawutlandyrylyp görkezilýär. Ýeke-ýekeden sanalýan ýükler agramy, daşky görnüşi, ber biriniň mmöçberi arkaly häsiýetlendirilýär. Guýulýan ýüklere gaplanmadyk suwuk ýükler degişlidir, bular üçin gap hökmünde sisterna şekilli kuzow ýa-da başga gurluşlar ulanylýar.

*Ugradylýan möçberi boýunça* ýükler az tapgyrly (5 t çenli), tapgyrlaýyn (5-30 t) we köpçülikleýin ýüklere bölünýär. *Ýüküň tapgyry* – munuň özi ulagyň ýany bilen iberilýän bir resminam boýunça şol bir salga bir gezekde daşamak üçin goýberilýän möçber bolup durýar.

*Awtoulaglaryň ýük götrijiliginden peýdalanylyşyna* baglylykda, ýükler *ulagyň ýük götrijiliginden peýdalanylyşynyň koeffisiýentiniň görkezijileri U*i.g. *boýunça* 4 topara bölünýär:

1 – 1,0;

2 – 0,71 – 0,99;

3 – 0,51 – 0,70;

4 – 0,41 – 0,50.

*Daşamagyň we aýawly saklamagyň kadasyna (režimine)* baglylykda: ýükler adaty we özboluşly (spesifik) görnüşde bolýar. Bularyň birinjisi haýsydyr bir aýratyn şertleriň bolmagyny talap edip durmaýar hem-de özboluşly konstruksiýaly kuzowdan peýdalanmagyň hajaty ýok. Ýük taýynlananda, saklananda, ýüklenende, daşalanda we düşürilende ýüküň aýratyn üns berilýan häsiýetleri bolýar, hut şol häsiýetlerine görä, olar: bahym zaýalanýan ýüklere (muňa azyk harytlarynyň aglabasy goşulýar), antisanitar (zir-zibil we ş.m.) görnüşli ýüklere, öý guşlaryna we howply ýüklere bölünýär.

Howplulygynyň derejesi boýunça ýükler 4 topara: az howply (senagat harytlary, azyk önümleri we beýlekiler); ölçegleri boýunça howply (uly gabaritli), tozanlaýan ýa-da ýanýan, howply ýüklere bölünýär.GOST 19433-81 boýunça howply ýükleriň topary 9-a bölünýär: 1 – partlaýjy maddalar; 2 – gazlar; 3 – aňsat tutaşýan suwuklyklar; 4 – sürtülme, çygyň siňmegi, gyzmak we beýleki daşky täsirler arkaly, aňsat tutaşýan maddalar (meselem, agaç kömri); 5 – okislendiriji maddalar; 6 – zäherleýji maddalar; 7 – radioaktiw maddalar; 8 – ötgür we korroziýaly; 9 – howplulygynyň derejesi pes bolsa-da, daşamak we saklamak boýunça kesgitlenen düzgünleriň ýerine ýetirilmegini talap edýär.

1. **Awtomobil pudagynyň önüminiň aýratynlyklary. Ýük daşamagyň we ýolagçy gatnawlarynyň möçberi, ýük we ýolagçy dolanyşygy, ýük we ýolagçy akymlary.**

*Daşalýan ýükleriň möçberi (Q)* – munuň özi kesgitlenen döwürde daşalan ýa-da äkitmek üçin meýilleşdirilen ýüküň mukdary (t, m we ş.m.) bolup durýar.

*Ýük dolanyşygy (P)* – munuň özi wagt birliginde (gije-gündizde, aýda, ýylda) ýükki daşamak boýunça ulag arkaly, meýilleşdirilen ýa-da berjaý edilen işdir.

*P = Q ∙ Tort* (t-km),

bu ýerde *T*ort – ýükleriň daşalýan ortaça aralygy.

*Ýük hereketi (gatnaw ýollary boýunça ýükleriň hereketi)* arkaly, wagt birliginde göni barylýan ugurda (tarapda) we gaýdyşyn daşalýan ýüküň tonnalarynyň sany kesgitlenilýär. Has köp ululyga eýe bolan ýük hereketi göni barýan ugur diýlip atlandyrylýar.

Ýük hereketleri aşakda görkezilenler boýunça toparlara bölünýär:

• wagty (sagat, gije-gündiz, aý, ýyl) boýunça;

• ugurlara görä (göni, gaýdyşyn);

• ahyrky we başlangyç (ýerli, üstaşyr geçilýän) nokatlaryň ýerleşişine görä;

• ýükleriň görnüşleri boýunça;

• hereket edýän düzümiň kysymyna (hemişelik, wagtlaýyn, möwsümleýin görnüşine) görä;

• özleşdirilýän wagty (hemişelik, wagtlaýyn, möwsümleýin görnüşi) boýunça.

Ýük hereketleri birsydyrgynsyzlygyň koeffisiýentleri arkaly häsiýetlendirilýär:

a) daşalýan möçberiň birsydyrgynsyzlygyň koeffisiýenti

η*Q* = *Q*max / *Q*ort ;

b) ýük dolanyşygynyň birsydyrgynsyzlygyň koeffisiýenti

ηp = *P*max / *P*ort.

Ulag ulgamynyň nokatlarynyň arasyndaky ýük hereketleri baradaky maglumatlar tablisalarda eoýuralaryň we kartogrammalaryň kömegi arkaly görkezilýär. 1.4-nji tablisada ulag ulgamynyň nokatlarynyň (A, B, W, G) arasyndaky ýük hereketlerine degişli mysal görkezildi.

 1.4-nji tablisa

**Ýük hereketleriniň matrisasy**

|  |  |  |
| --- | --- | --- |
| *Ugradylýan ýerleri* |  *Eltilmeli nokatlary, t/gije-gündiz*  | *Jemi* |
|  A |  B |  W |  G |
|  A |  –  |  200 |  500 |  700 |  1400 |
|  B |  800 |  –  |  600 |  1000 |  2400 |
|  W |  300 |  700 |  –  |  100 |  1100 |
|  G |  300 |  500 |  400 |  –  |  1200 |
|  Jemi |  1400 |  1400 |  1500 |  1800 |  6100 |

**3.Awtomobil pudagynyň maddy tehniki binýady awtoýollar. Önümçilik serişdeleri (hereket edýän düzüm). Önümçilik-tehniki binýady**

**Maddy-tehniki binýat (MTB)** awtoulag ýollarynyň, önümçilik serişdeleriniň (hereket edýän düzümiň) we önümçilik-tehniki binýadyň jemi bolup durýar.

**Awtoulag ýollary.** Döwrebap ýol – munuň özi awtoulaglaryň ýokary tizlikde we ýükli ýagdaýda howpsuz we amatly görnüşde sürülmegini, şeýle hem ýolagçylara, sürüjilere we awtoulaglara hyzmat edilmegini üpjün edýän desgalaryň çylşyrymly toplumy bolup durýar. Ýollarda hyzmat edilişiniň görnüşlerini üç sany topara bölmek bolar:

• umumy hyzmatlar, şol sanda hereket etmegiň şertleri, aragatnaşyk serişdeleri, durmak we dynç almak üçin niýetlenen ýerler barada maglumat bermek;

• ýolagçylaryň we sürüjileriň hajatlaryny kanagatlandyrmak, ýangyç guýulmagyny, tehniki taýdan hyzmat edilmegini, ýolagçylaryň we sürüjileriň iýmitlenmegini, gijeki düşelge bilen üpjün etmek;

• awariýa gullugy hem-de lukmançylyk kömeginiň berilmegini, awtoulaglaryň bejerilmegini göz öňünde tutmak.

**Önümçilik serişdeleri (hereket edýän düzüm).** Hereket edýän düzümiň (sostawyň) toparlara bölünişi 1.5-nji tablisada görkezilýär.

|  |
| --- |
|  Awtoulaglar  |
| Ulaglar  | Ýörite maksatly, sport, ýangyn, jemagat hojalygy, sanitariýa boýunça  |
| Ýük ulaglary |  |  |
|  | Awtobuslar  | Ýeňil awtoulaglar |
| Konstruktiw shema boýunça |
| Ýeke, bir ýa-da birnäçe tirkegli awtomobiller, ýoriteleşdirilen, päsgelçilikli ýerlerden geçýän  | Ýeke, birikdirilen, awtobuslar, bir ýa-da birnäçe tirkegli ulaglar  | Iki gapyly, dört gapyly, uniwersal |
| Ölçegliligi boýunça  |
| Ýük göterijiligi, t1. Az – 2 t çenli2. Ortaça – 5 t çenli3. Köp – 5 t gowrak4. Has köp – 15 t gowrak | Sygymlylygy we uzynlygy, m1. Has az – 5 m çenli2. Az – 7,5 m çenli3. Ortaça – 9,5 m çenli4. Köp – 12 m çenli5. Has köp – 16,5 m gowrak  | Hereketlendirijiniň silindriniň iş göwrümi, l1. Has kiçi 1,2 çenli2. Kiçi – 1,2-1,83. Ortaça – 1,8-3,5Uly – 3,5 gowrak  |
| Daşalyşynyň görnüşi boýunça |
| Şäherara, şäherde gatnaýan, gurluşykda, senagatda, oba hojalygynda, söwdada ulanylýan  | Şäherde, şäheriň ýakasyna gatnaýan, şäherara, işçileri we mekdep okuwçylaryny gatnadýan | Şahsy, gullukda ulanylýan, taksi, kireýine alnan |

**Önümçilik-tehniki binýat (ÖTB)** – hereket edýän düzüm (HED) goşulmaýan esasy önümçilik gaznalarynyň (EÖG) bir bölegi, binalar we desgalar (administratiw-hojalyk maksatly, awtoulaglary saklamak, tehniki taýdan hyzmat etmek, anyklaýyş (A), ýeňil bejeriş (ÝB) üçin niýetlenen binalar, arassalaýjy desgalar we beýlekiler); tehniki taýdan hyzmat etmek, anyklaýyş we awtoulaglary bejermek üçin tehnologik enjamlar; geçiriji gurluşlar (elektrik ulgamlary, aragatnaşyk liniýalary, suw geçiriji, kanalizasiýa we beýlekiler); gyrallar, abzallar we bir ýyldan geçýän möhletlere görä goýulýan enjamlar bolup durýar.

**3-nji tema.Awtomobil pudagynyň esasy önümçilik gaznalary.**

1. **Esasy gaznalaryň ykdysady mazmuny. Awtomobil pudagynda esasy gaznalaryň gurluşy we düzümi. Esasy önümçilik we önümçilik däl gaznalary.**
2. **Esasy gaznalaryň gymmatyna baha bermeklik. Esasy gaznalaryň gymmatyny kesgitlemekde buhgalter we bazar çemeleşmesi.**
3. **Amortizasiýanyň düşünjesi we kesgitlemesi. Awtomobil pudagynda amortizasiýanyň hasaplanylyşy we amortizasiýa tutumlary ulanylyşynyň tertibi.**
4. **Esasy gaznalaryň ulanylyşyny gowlandyrmaklygyň ýollary. Esasy kapitalyň we esasy gaznalaryň netijelilikli ulanylyşynyň görkezjileri.**
5. **Esasy gaznalaryň ykdysady mazmuny. Awtomobil pudagynda esasy gaznalaryň gurluşy we düzümi. Esasy önümçilik we önümçilik däl gaznalary.**

**Ulag ulgamynyň esasy serişdeleri** – munuň özi zähmet serişdeleri bolup, bular önümçilik tapgyrlarynyň aglabasyna dolulygyna gatnaşmak bilen birlikde, özleriniň natural görnüşini saklap galýar hem-de könelişiniň derejesine görä, olaryň gymmaty täzeden döredilen önüme bölekleýin geçirilýär.

*Önümçilikdäki esasy gaznalar* – munuň özi ulagly amala gönüden-göni we gytaklaýyn gatnaşýan zähmet serişdeleri bolup durýar, bularyň gymmaty daşamak boýunça ýerine ýetirilen işlere geçirilýär.

*Önümçilikden aýry esasy gaznalar* kärhanalaryň işgärleriniň medeni-durmuş (ýaşaýyş jaýlary, medeniýete, saglygy goraýyşa degişli binalar we ş.m.) babatdaky hajatlaryny kanagatlandyrmak üçin ulanylýar.

Awtoulag we abatlaýyş kärhanalarynyň önümçilikdäki esasy gaznalary hereket edýän belli bir görnüşdäki klassifikasiýa boýunça aşakda görkezilen toparlara bölünýär:

1) binalar – önümçilige degişli (garažlar, ussahanalar), administratiw-dolandyryş binalary, ammarlar we beýlekiler;

2) desgalar – ýangyç saklanýan ýerler, benzin kolonkalary, bassyrmalar, estakadalar, uly ýola eltýän kiçeňräk ýollar, şosse ýollar, suwy batlandyryjy diňler (başnýalar) we beýlekiler;

3) geçiriji gurluşlar – suw geçiriji ulgamlar, elektrik ulgamlary, ýylylyk ulgamlary, gaz-nebit geririjiler we ş.m.;

4) maşynlar we enjamlar, bular aşakda görkezilenlerden ybarat:

• güýç berýän maşynlar we enjamlar – elektromotorlar, elektrogeneratorlar, transformatorlar, elektrik enjamlary we ş.m.;

iş maşynlary we enjamlar – ýuwup arassalaýjy maşynlar, suw-ýag gyzdyryjy enjamlar, wulkanizasion apparatlar, stanoklar, pressler we beýlekiler;

• ölçeýji we sazlaýjy abzallar, gurluşlar we barlaghana enjamlary – parametrleri ölçemek üçin abzallar, synag geçirilýän stendler, göçme dolandyryş pultlary we ş.m.;

• hasaplaýjy tehnika;

• ulag serişdeleri – ýük daşaýjy we ýeňil awtoulaglar, awtobuslar, ýörite awtomobiller, tirkegler, ýarym tirkegler we ş.m.;

• gurallar, önümçilik we hojalyk inwentary – umumy maksatly gurallar, iş stollary, werstaklar (ussalaryň iş stollary), tekjeler, inwentar gaplar, mebel we beýlekiler.

 Esasy serişdeleriň önümçilik amalayndaky ornuna (ähmiýetine) baglylykda, bular esasy **aktiw** we **passiw** görnüşlere bölünýär. Maşynlar we enjamlar, ulag serişdeleri, hasaplaýjy tehnika, gurallar tehnologik amallara gönüden-göni gatnaşýarlar, şoňa görä-de, olar esasy gaznalaryň *aktiw* hereket edýän bölegine degişli edilýär. Esasy gaznalaryň beýleki toparlary (binalar, gurluşlar, geçiriji desgalar we inwentar) önümçilik funksiýalarynyň ýerine ýetirilmegine ýardam berýär we *passiw* bölege degişli edilýär.

1. **Esasy gaznalaryň gymmatyna baha bermeklik. Esasy gaznalaryň gymmatyny kesgitlemekde buhgalter we bazar çemeleşmesi.**

Esasy önümçilik gaznalarynyň ýagdaýynyň gymmat (baha) arkaly ölçenmegi üznüksiz önümçilik baradaky syýasaty amala aşyrmakda, esasy önümçilik gaznalarynyň könelişiniň derejesini (amortizasiýasyny) kesgitlemekde, esasy gaznalaryň ulanylyşynyň ykdysady netijeliligini seljermekde örän wajyp ähmiýete eýe bolup durýar.

 Awtoulagly hyzmatlaryň bazarynyň ösüşiniň häzirki tapgyrynda esasy gaznalaryň gymmatyny (bahasyny) kesgitlemek boýunça iki sany çemeleşme: *buhgalterlik* we *bazara degişli* çemeleşmeler bar.

Buhgalterlik hasaby üçin, esasy önümçilik serişdeleriniň ilkibaşdaky, dikeldilýän we galyndy görnüşindäki gymmatlary ölçemek usullary ulanylýar. Emläge salgyt salmak ulgamy boýunça buhgalterlik çemeleşmeden peýdalanylýar.

*Ilkibaşdaky gymmat* hojalygy ýöredýän subýektiň esasy gaznalary edinmek (şol sanda getirmek we gurnamak) boýunça hakykat ýüzünde çykarýan harajatlaryny äşgär edýär.

Gb = Gal + Gel +Ggm,

bu ýerde Gb – ilkibaşdaky (balansdaky) gymmat, rubl; Gal – satyn alnan mahalyndaky gymmat, rubl; Gel – ulag arkaly daşamagyň (transportirlemegiň) gymmaty, rubl; Ggm – oturtmagyň we gurnamagyň gymmaty, rubl.

*Dikeldilýän gymmat* – munuň özi esasy gaznalaryň nyrh kesilen döwürdäki şertlere we şonda hereket eden nyrhlara görä görkezilen gymmaty bolup durýar.

Gd = Beög ∙ Qeög,

bu ýerde Gd – dikeldilýän gymmat, rubl; Beög – esasy önümçilik gaznasynyň (EÖG) birligi üçin kesgitlenen baha, rubl; Qeög – dürli ýyllarda satyn alnanda şonuň ýalygörnüşde atlandyrylan esasy önümçilik gaznasynyň umumy mukdary, rubl.

*Galan gymmat* (ilkibaşdaky ýa-da gaýtadan dikeldilýän gymmatyň hasaby) belen bahadan ugur almak arkaly, esasy gaznalaryň könelişiniň derejesini äşgär edýär hem-de ilkibaşdaky ýa-da gaýtadan dikeldilýän gymmatyň entek awtoulagyň önüminiň düşýän gymmatyna geçirilmedik bölegini aňladýar. Galan gymmat şu formula boýunça kesgitlenýär:

Ggi = Gi – K ýa-da Ggd = Gd – Kd,

bu ýerde Ggi = galan gymmat (ilkibaşdaky gymmaty hasaba almak arkaly); Ggd – galan gymmat (gaýtadan dikeldilýän gymmaty hasaba almak arkaly); Gi, Gd – degişlilikde ilkibaşdaky we gaýtadan dikeldilýän gymmat; K – amortizasiýanyň ölçegleri boýunça hasaplanan köneliş; Kd – amortizasiýanyň ölçegleri boýunça hasaplanan köneliş (salgyt gullugy bilen ylalaşyk boýunça takyklaýan koeffisiýentleri hasaba almak arkaly).

1. **Amortizasiýanyň düşünjesi we kesgitlemesi. Awtomobil pudagynda amortizasiýanyň hasaplanylyşy we amortizasiýa tutumlary ulanylyşynyň tertibi.**

**Amortizasiýa** – munuň özi esasy gaznalaryň gymmatyny öndürilen önümiň gymmatyna geçirmegiň barşydyr.

Esasy gaznalaryň pul arkaly aňladylýan we taýyn önüme geçirilen bölegi **amortizasiýa gönükdirilýän serişdeler** diýlip atlandyrylýar. Gönükdirilýän bu serişdeler kärhananyň amortizasion gaznasyny düzýär we ol zähmet serişdelerini täzeden döretmegiň çeşmesi bolup hyzmat edýär.

Amortizasiýa gönükdirilýän serişdeleri hasaplamak Türkmenistanyň Hökümeti tarapyndan amortizasiýa boýunça bellenilen normatiwlere esaslanmak arkaly amala aşyrylýar.

*Liniýalaýyn* usul ulanylanda, amortizasiýanyň normasy şu formula boýunça hasaplanýar

Nla = 1/np \* 100%,

bu ýerde Np – obýektiň aýlar boýunça peýdaly hereket edýän möhleti.

 Hasaplanyp üstüne goşulan amortizasiýanyň her aýdaky jemi şuňa deň bolar:

A = NаGi.

*Liniýalaýyn däl* usul ulanylanda, amortizasiýanyň normasy şu formula boýunça hasaplanýar

Nlda$H\_{а}^{нл}= \frac{1}{п\_{м}}$=2/np \* 100%.

Her aýda hasaplanyp çykarylan amortizasiýanyň jemi amortizasiýanyň normasynyň (ölçeginiň) we esasy serişdäniň aýyň başyndaky galan gymmatynyň köpeltme hasylyna deň bolýar.

Kärhanalar 8 – 10-njy amortizasion toparlara goşulýan binalar, desgalar we geçiriji gurluşlar boýunça amortizasiýanyň diňe liniýalaýyn usulyndan peýdalanmalydyr.

Esasy serişdeler boýunça amortizasiýanyň artdyrylan ölçegleri ulanylyp bilner.

Meselem, ilkibaşdaky gymmaty 300 müň rubldan geçip, 400 müň rubl aralygynda bolan ýeňil awtoulaglar we mikroawtobuslar bilen baglylykda, amortizasiýanyň ölçegi 0,5 koeffisiýent boýunça ulanylýar.

**Awtoulag serişdeleriniň amortizasion toparlary**

|  |  |
| --- | --- |
| Amortizasion topar (peýdaly ulanylýan möhlet) | Awtoulag serişdeleri |
| Üçünji topar (3 ýyldan geçýän we 5 ýyl aralygynda) | ∙ ýeňil awtoulaglar;∙ umumy maksatly we ýük göterijiligi 0,5 tonnadan geçmeýän ýük awtoulaglary;∙ motosikller, motoroller,mopedler we bularyň tirkegleri;∙ ýük ýükleýji elektrik maşynlar  |
| Dördünji topar (5 ýyldan geçýän we 7 ýyla çenli aralykda) | ∙ maýyplar üçin kiçi klasly (derejeli) ýeňil awtoulaglar;∙ ýük awtoulaglary, ýarym tirkegler üçin ýolda dartyjy ulaglar (umumy maksatly awtoulaglar: bortly, furgonlar, dartyjy awtoulaglar, ýüküni özi düşürýän awtoulaglar);∙ has kiçi we kiçi, uzynlygy 7,5 m aralygyndaky awtobuslar;∙ nebit önümlerini, ýangyjy we ýaglary, himiki maddalary daşamak üçin niýetlenen awtosisternalar;∙ agaç taýýarlamak üçin ýöriteleşdirilen awtoulaglar;ýöriteleşdirilen beýleki ulaglar; beýleki ýörite ulaglar;∙ ýük göterijiligi 8 t geçýän awtoulaglar we traktorlar üçin niýetlenen tirkeglerden we ýarym tirkeglerden başga tirkegler we ýarym tirkegler;∙ başga toparlara goşulmadyk beýleki ulag serişdeleri |
| Bäşinji topar (7 ýyldan geçýän we 10 ýyla çenli aralykda) | ∙ uly derejeli (dwigateliniň iş göwrümi 3,5 l ýokary geçýän) we ýokary derejeli awtoulaglar;∙ umumy maksatly we ýük göterijiligi 5 – 15 t çenli aralykda bolan ýük daşaýjy awtoulaglar;∙ tirkege alyp çekýän we ýük tirkelende 7,5 t çenli agram düşýän awtoulaglar – çekiji maşynlar;∙ ortaça we uzyn, 12m çenli uzynlykdaky awtobuslar;∙ trolleýbuslar;∙ ýörite awtoulaglar |
| Altynjy topar (10 ýyldan geçýän we 15 ýyla çenli aralykda) | ∙ umumy maksatly we ýük göterijiligi 15 tonnadan geçýän ýük awtoulaglary;∙ tirkege alyp çekýän we ýük tirkelende 7,5 t çenli agram düşýän awtoulaglar – çekiji maşynlar;∙ has uly, uzynlygy 16,5 m geçip, 24 m ýetýän awtobuslar (awtobus tirkegleri)  |

Awtoulaglaryň esasy topary üçin, dikeldiş boýunça amortizasiýanyň ölçegi (normasy) şu formula boýunça hasaplanýar

Na.d= ((Gb – Gý) \*100 / Gb \* La) \* 100%

bu ýerde Gb – esasy gaznalaryň balansdaky gymmaty; Gý – esasy gaznalaryň ýatyrylan mahalyndaky gymmaty; Lа – awtoulagyň geçen amortizasion aralygy, km.

**4.Esasy gaznalaryň ulanylyşyny gowlandyrmaklygyň ýollary. Esasy kapitalyň we esasy gaznalaryň netijelilikli ulanylyşynyň görkezjileri.**

Esasy önümçilik gaznalarynyň ulanylyşyny güýçlendirmek önümçiligiň netijeliligini artdyrmagyň wajyp ähmiýetli şerti we oňaýly mümkinçilik bolup durýar. **Esasy gaznanyň önüm berşi (GÖB)** – munuň özi esasy önümçilik gaznalarynyň Gesas 1 rubluna düşýän girdejileriň jemini ∑G äşgär edýän görkezijidir:

**GÖB** = ∑G / Gesas .

Esasy gaznanyň önüm berşi – esasy gaznalaryň ulanylyşy boýunça wajyp ähmiýetli we umumylaşdyryjy görkezijidir. Umumy görnüşde ol hereket edýän düzümiň, önümçilik binalarynyň, desgalaryň, geçiriji gurluşlaryň, güýçlendiriji we iş maşynlarynyň hem-de enjamlaryň, ýagny esasy gaznalaryň uçdantutma ähli toparlarynyň neneňsi derejede netijeli ulanylýandygyna şaýatlyk edýär.

**Esasy gaznanyň harçlanylyşynyň täsirliligi (EGH)** – munuň özi esasy gaznanyň önüm berşine garşylyklaýyn görkezijidir. Ol esasy önümçilik gaznalarynyň (EÖG) girdejiniň ∑G 1 rubluna düşýän gymmatyny häsiýetlendirýär:

**EGH = Gesas / ∑G.**

**Esasy gazna bilen enjamlaşdyrylmak (GE)** – her bir işgäriň önümçilik gaznalary bilen üpjün edilişini häsiýetlendirýän görkeziji:

GE = Gesas / *N*orsan ,

bu ýerde *N*orsan – AUK-nyň işgärleriniň sanawdaky ortaça sany, ýagny adamlaryň sany.

**Esasy gaznalaryň düşewüntliligi** awtoulag kärhanasynyň balansdaky girdejisiniň Pbal esasy önümçilik gaznalarynyň jemi bilen özara gatnaşygy bolup durýar:

**Deg. = Pbal / Gesas.**

**4-nji tema.Awtomobil pudagynyň dolanyşyk serişdeleri.**

1. **Dolanyşyk serişdeleri adalganyň düşünjesi, gurluşy, düzümi we toparlanylyşy. Awtomobil pudagynda “dolanyşyk fondlary” we “dolanyşyk serişdeleri” adalgalaryň tapawutlylygy.**
2. **Dolanyşyk serişdeleriniň kadalaşdyrylmagy we olaryň kadalary. Kadalaşdyrylmadyk dolanyşyk serişdeleriniň wezipeleri.**
3. **Awtomobil kärhanalarynyň dolanyşyk serişdeleriniň aýlanyşynyň aýratynlyklary we aýlanylyş görkezijileri. Dolanyşyk serişdeleriniň aýlanylyşyny ýokarlandyrmaklygyň ýollary.**
4. **Dolanyşyk serişdeleri adalganyň düşünjesi, gurluşy, düzümi we toparlanylyşy. Awtomobil pudagynda “dolanyşyk fondlary” we “dolanyşyk serişdeleri” adalgalaryň tapawutlylygy.**

**Dolanyşyk gaznalary** – munuň özi zähmet predmetleri bolup, bular bir önümçilik tapgyryna gatnaşýarlar, öz gymmatyny ýene-de döredilen önümiň gymmatyna geçirýärler we önümçilik amalynda maddy-natural görnüşini dolulygyna üýtgedýärler.

Kärhananyň **dolanyşykdaky önümçilik gaznalary** önümçiligiň ätiýaçlyk gorlaryny, tamamlanmadyk önümçiligi we geljekki döwürlerdäki harajatlary özünde jemleýär.

Dolanyşykdaky önümçilik gaznalary önümçiligiň amalyna hyzmat edýär. Dolanyşyk ulgamynda bu gaznalar bilen birlikde, dolanyşyk gaznalary hereket edýär. Bular kärhananyň bankdaky, kassadaky hasaplaşyk hasabyndaky (sçýotundaky) pul serişdelerinden; daşamak boýunça işleriň we beýleki hyzmatlaryň ýerine ýetirilendigi üçin hasaplaşyk resminamalarynda görkezilen serişdelerden; buýrujylaryň debitorlyk bergisinden ybaratdyr.

Kärhananyň dolanyş gaznalaryny we dolanyşykdaky gaznalary döretmek üçin niýetlenen pul serişdeleriniň jemi kärhanalaryň **dolanyşyk serişdelerini** düzýär.

Dolanyşyk serişdeleriniň düzümi we gurluşy tapawutlandyrylyp görkezilýär. Dolanyşyk serişdeleriniň *düzümi* emele gelýän dolanyşyk serişdeleriniň elementleriniň jemini aňladýar.

Dolanyşyk serişdeleriniň aýry-aýry elementleriniň arasyndaky gatnaşyk göterim hasabynda aňladylyp, dolanyşyk serişdeleriniň *gurluşy* diýlip atlandyrylýar.

Dolanyşyk serişdeleri meýilleşdirilende, önümçiligiň ätiýaçlyk serişdeleri aşakda görkezilen esasy toparlara bölünýär:

1. Awtoulaglary ulanmak, abatlamak we beýleki hajatlar üçin niýetlenen materiallar önümçiligiň ätiýaçlyk serişdeleriniň takmynan 20% barabardyr.

2. Ýangyç – 6% golaýdyr.

3. Ätiýaçlyk üçin awtoulag kärhanasynyň ammarynda, şina bölüminde, tehniki taýdan kömek berýän awtoulaglarda we liniýadaky nokatlarda saklanýan awtoulag şinalary – takmynan 8%. Awtoulagyň tekerlerindäki abatlanan şinalar (şol sanda ätiýaçlyk üçin niýetlenen teker) esasy serişdeleriň düzümine goşulýar we şonuň üçin dolanyşyk serişdelerinde hasaba alynmaýar.

4. Awtoulaglary agregatly usul usul boýunça abatlamak üçin, dolanyşykdaky agregatlaryň gaznasynyň ätiýaçlyk bölekleri önümçilikde ätiýaçlyk üçin saklanýan möçberiň 40% çenli barabardyr. Şeýle hem muňa hereket edýän düzümi abatlamak üçin niýetlenen materiallar goşulýar.

5. Gymmat bolmadyk we bagym könelýänm ulanylýan möhleti bir ýyla ýetmeýän gurallar we materiallar önümçilikde ätiýaçlyk üçin 30% çenli möçberde saklanýar[[1]](#footnote-2).

1. **Dolanyşyk serişdeleriniň kadalaşdyrylmagy we olaryň kadalary. Kadalaşdyrylmadyk dolanyşyk serişdeleriniň wezipeleri.**

Pul serişdeleri, awtoulaglar arkaly daşamak we dürli debitorlar (kärhanalar, edaralar we aýry-aýry taraplar) boýunça hasaplaşyklar, şeýle hem dolanyşyk ulgamynda hereket edýän özbaşdak dolanyşyk serişdeleriniň beýleki elementleri normirlenmeýän (ölçeg goýulmaýan) dolanyşyk serişdeleri bolup durýar.

Kärhananyň özbaşdak dolanyşyk serişdelerine degişli zerurlyklaryny bellemek normirlemegiň, ýagny dolanyşyk serişdeleriniň normatiwini kesgitlemegiň barşynda amala aşyrylýar.

Normirlemegiň maksady kesgitlenen möhletde önümçilik we dolanyşyk ulgamyna çekilýän dolanyşyk serişdeleriniň oýlanyşykly (rejeli) möçberini kesgitlemekden ybarat bolup durýar.

Dolanyşyk serişdelerini normirlemek kärhananyň hojalyk serişdelerini rejeli ulanmagyň esasy diýlip hasaplanýar. Munuň özi olaryň kärhananyň bökdençsiz işlemegi üçin ýeterlik bolan hemişelik minimal ätiýaçlyk möçberini döretmek üçin zerur serişdeleriň sarp edilişiniň ykdysady taýdan esaslandyrylan normalaryny we normatiwlerini işläp düzmekden ybarat bolýar.

Dolanyşyk serişdeleriniň *normalary* haryt-material gymmatlyklarynyň ätiýaçlyk serişdeleriň ýetýän günleri ýa-da başga birlikler boýunça hasaplanan minimal ätiýaçlyk möçberlerini häsiýetlendirýär.

Dolanyşyk serişdeleriniň *normatuwi* tutuş kärhana boýunça dolanyşyk serişdeleriniň aýry-aýry elementleri (toparlary) üçin pul hasabynda aňladylýar. Adatça, dolanyşykdaky önümçilik gaznalary we taýyn önüm normirlenýän dolanyşyk serişdeleriniň hataryna degişli edilýär.

Dolanyşyk serişdeleriniň normatiwleri dolanyşyk gaznalarynyň aýry-aýry elementleriniň gije-gündizdäki ortaça sarp edilişini we olaryň günler üçin zerur bolan ätiýaçlyk möçberini göz öňünde tutmak arkaly rubllarda hasaplanýar:

Gdol = HNä/Tg,

bu ýerde H– smeta laýyklykda, meýilleşdirilýän döwürde dolanyşyk serişdeleriniň şol elementi boýunça önümçilikdäki harajatlar; Nä – dolanyşyk serişdeleriniň şol elementi boýunça ätiýaçlyk möçberiň normasy; Тg – meýilleşdirilýän döwrüň dowamlylygy, günler.

Normatiwiň düzümine kärhananyň ammarynda ýerleşýän ätiýaçlyk möçberler we ýoldaky maddy gymmatlyklar goşulýar.

Dürli materiallaryň birsydyrgyn iberilmedik halatynda, dolanyşyk serişdeleriniň normatiwiniň düzümine ätiýaçlyk (kepillendirilen) serişdeleri goşmak gerek, onuň möçberi synap görmek arkaly barlanýar we şunda öňki döwürde meýilleşdirilen üpjünçiligiň üýtgän halatlary göz öňünde tutulmalydyr. Netijede, dolanyşyk serişdeleriniň elementleri boýunça ätiýaçlyk serişdeleriň günlere paýlanan umumy normatiwi ätiýaçlyk seişdeleriň gündelik, tehnologik taýdan, ulag we ätiýaçlandyryş boýunça kesgitlenen gorlaryndan düzülýär.

1. **Awtomobil kärhanalarynyň dolanyşyk serişdeleriniň aýlanyşynyň aýratynlyklary we aýlanylyş görkezijileri. Dolanyşyk serişdeleriniň aýlanylyşyny ýokarlandyrmaklygyň ýollary.**

 Kärhanalaryň **dolanyşyk serişdeleri** üznüksiz aýlanyşygy amala aşyryp, öz natural görnüşini kem-kemden özgerdýär. Olar üç sany tapgyrdan yzygiderli geçýär: aýlanyşyga degişli (I) tapgyrda dolanyşyk serişdeleri pul görnüşinden önümçilikdäki ätiýaçlyk serişdeleriň görnüşine geçýär; önümçilige degişli (II) tapgyrda ätiýaçlyk maddy serişdeler önümçilikde sarp edilýär we şolaryň esasynda taýyn önüm döredilýär (awtoulagda – ulag arkaly işler ýerine ýetirilýär); dolanyşyga degişli (III) tapgyrda öndürilen önüm pul serişdelerine öwrülýär we bular ýene-de önümçilikdäki ätiýaçlyk gorlarynyň üstüni ýetirmek üçin ulanylýar

Dolanyş serişdeleriniň dolanyşygy özara baglanyşykly görkezijileriň üçin: tizlik, dolanyşygyň wagty we dolanyşyk serişdeleriniň kärhananyň girdejileriniň 1 manada düşýän möçberi arkaly häsiýetlendirilýär.

Dolanyşygyň tizligi dolanyşyk serişdeleriniň aýda (çärýekde, ýylda) amala aşyrýan aýlawlarynyň sany (dolanyşygynyň koeffisiýenti) arkaly kesgitlenýär:

***n*aýl = ∑G/Gdol,**

bu ýerde ∑G – garalýan döwürde kärhananyň ýollaryň gurluşygy üçin girdejilerden 2% möçberinde gönükdirilýän serişdeleri hasaplaman alnan girdejileriniň möçberi, manat.

Hakykatyna garanyňda, dolanyşyk serişdeleriniň aýlawlarynyň sany ýerlenen önümiň kärhananyň dolanyşyk serişdeleriniň 1 manada düşýan jemini aňladýar.

 Aýlawyň wagty günlere görä kesgitlenýär: hasabat döwründäki senenama günleriniň sany Тs aýlawlaryň sanyna bölünýär:

Taýl = Тs/naýl.

Dolanyşygyň koeffisiýentine gapma-garşylykly we dolanyşyk serişdeleriniň doldurylmagynyň koeffisiýenti diýlip atlandyrylýan üçünji görkeziji dolanyşyk serişdeleriniň kärhananyň girdejileriniň 1 manada düşýän düşýän möçberini häsiýetlendirýär:

**ký = Gdol/∑G.**

Dolanyşyk serişdeleriniň ulanylyşynyň derejesiniň ýokarlandyrylmagy olaryň tizleşmegi, ýagny aýlawlaryň sanynyň artmagy we bir aýlawyň dowamlylygynyň azaldykmagy arkaly äşgär edilýär.

Dolanyş serişdeleriniň dolanyşygyny tizleşdirmek uly ähmiýete eýedir, çünki munuň özi goşmaça dolanyşyk serişdelerini çekmän, işlenip çykarylýan önümiň möçberiniň artdyrylmagyna ýardam berýär we şunlukda tölege ukyplylyk pugtalandyrylýar. Dolanyşyň haýýalmagy bolsa, pul serişdeleriniň “hereket etmäýän” ýagdaýda goýýar we kärhananyň maliýe ýagdaýyny ýaramazlaşdyrýar.

Häzirki döwüre mahsus şertlerde dolanyş serişdeleriniň dolanyşygyny tizleşdirmek kärhananyň ilkinji nobatda durýan wezipesi bolup durýar.

**5-nji tema.Awtomobil pudagynda işgärler we zähmet öndürijiligi.**

1. **Zähmet serişdeleriniň mazmuny we ähmiýeti, gurluşy we düzümi.**
2. **Awtomobil kärhanalarynda işgärleriň sanyny kesgitlemekligiň esaslary. Awtoulag kärhanalarynda işçilere bolan islegi kesgitlemegiň esasy usullary. Sürüjilere we abatlaýyş bejeriş işçilere bolan islegi hasaplamagyň usullary.**
3. **Iş wagtyny we dynç wagtyny kadalaşdyrmak. Iş wagtynyň düşünjesi. Adaty, gysgaldylan, doly däl, iş wagtynyň dowamlylygy. Iş gününiň dowamlylygy.**
4. **Zähmet öndürijiliginiň görkezijileri. Awtoulag kärhanalarynda işgärleriň dürli toparlary üçin zähmet öndürijiligi kesgitlemegiň usullary.**
5. **Zähmet serişdeleriniň mazmuny we ähmiýeti, gurluşy we düzümi.**

**Awtoulag kärhanasyndaky önümçilik işgärleri** – hemişelik işgärleriň esasy (ştatda bar bolan) düzümidir. Önümçilik işgärleriniň sany we düzümi salgyt salynmagyna, işgärleriň taýýarlanmagyna degişli we beýleki meseleleri çözmekde uly ähmiýete eýedir, şoňa görä-de, tejribedäki işde bu görkezijiler kärhananyň ölçeglerine häsiýetnama berlende esasy görkezijileriň hataryna goşulýar.

Kärhanada **zähmet gorlary (işgerler) boýunça sanly häsiýetnama** ilkinji nobatda işgärleriň sanawnamadaky we gelenleriň sany hem-de sanawnamadaky ortaça sany ýaly görkezijiler boýunça ölçenýär.

Kärhananyň işgärleriniň ***sanawnamadaky sany*** – munuň özi kesgitlenen günde ýa-da senede işgärleriň sanawnamadaky düzümi bolup, şol günde işe kabul edilen we işden çykan işgärleriň hasaba alynýar.

**Rss = Rgel ∙ kss,**

bu ýerde *k*ss – sanawnamada zähmet rugsatlary, iş saparlary we ş.m. göz öňünde tutulyp görkezilen düzümiň koeffisiýenti.

 ***Gelen adamlaryň sany*** – munuň özi sanawnamadaky düzüme goşulan we işe gelen işgärleriň sany:

 **Rgel** = ∑n Nç Zöni / kön Fn

 i=1

bu ýerde Nç – önümleri işläp taýýarlamagyň maksatnamasy, sany/ýyl;Zöni – *i*-önümiň normirlenmedik görnüşde köp zähmet talap edijiligi;kön – önümçilik normalarynyň ýerine ýetirilmegini göz öňünde tutýan koeffisiýent;Fn – bir işçiniň wagtynyň netijeli fondy, sagat.

Bir aý boýunça ***işgärleriň sanawnamadaky ortaça sany*** aýdaky her senenama güni, şol sanda baýramçylyk we dynç alyş günleri boýunça sanawnamadaky düzüme degişli işgärleriň sanyny jemlemek hem-de alnan jemi aýdaky senenama günleriniň sanyna bölmek arkaly kesgitlenýär. Çärýek (ýyl) boýunça işgärleriň sanawnamadaky ortaça sany kärhananyň çärýekde (ýylda) işlän ähli aýlarynda işgärleriň sanawnamadaky ortaça sanyny jemlemek hem-de alnan jemi 3-e bölmek arkaly kesgitlenýär. Işgärleriň sanawnamadaky ortaça sanyny takyk kesgitlemek üçin, sanawnamadaky düzüme goşulýan işgärleriň gatnaşygy her günde barlanyp durulmalydyr we şunda işe kabul etmek, işgärleri başga işe geçirmek we zähmet şertnamasyny ýatyrmak baradaky buýruklar (görkezmeler) göz öňünde tutulmalydyr.

Işgärleriň sanyndan başga-da, zähmet potensialynyň we (ýa-da) onuň içerki düzümleriniň san arkaly äşgär edilýän häsiýetnamasy adam-günler ýa-da adam sagat hasabynda zähmet resurslarynyň (gorlarynyň) gaznasy arkaly görkezilip bilner, munuň özi işgärleriň sanawnamadaky ortaça sanyny Iss iş döwrüniň günler ýa-da sagatlar boýunça aňladylýan ortaça dowamlylygyna Тiw köpeltmek arkaly kesgitläp bolar:

**Gzs =** Iss **∙** Тiw**.**

Kärhanada işgärler bilen bagly ýagdaýa birnäçe koeffisiýentleriň kömegi arkaly baha bermek bolar:

1) işgärleriň işden çykmagynyň koeffisiýenti şol döwürde dürli sebäplere görä işden boşadylan işgärleriň sanyny (Iseb) şol döwürde sanawnamadaky işgärleriň ortaça sanyna gatnaşygy görnüşinde bellenilýär:

*k*ç = Iseb / Iss;

2) işgärleri işe kabul etmegiň koeffisiýenti şol döwürde işe kabul edilen işgärleriň sanyny (Iss) şol döwürde sanawnamadaky işgärleriň ortaça sanyna gatnaşygy görnüşinde bellenilýär:

*K*ke = Ike/ Iss;

3) işgärleriň durnuklylygynyň koeffisiýentini tutuş kärhanada, şeýle hem onuň aýry-aýry düzümlerinde önümçiligiň dolandyrylmagyny guramagyň derejesine baha berlende ulanmak hem-de üznüksiz işleýän işgärleriň sanynyň (Ihem) sanawnamadaky işgärleriň ortaça sanyna ganaşygy hökmünde hasaplamak maslahat berilýär:

*k*d.i = Ihem/Iss;

4) işgärleriň çalşyp durmagynyň koeffisiýenti şol döwürde kärhananyň (sehiň, uçastogyň) ähmiýetsiz sebäplere görä kärhanadan işden çykan işgärleriniň sanyny (Iäs) şol döwürde sanawnamadaky işgärleriň ortaça sanyna bölmek arkaly kesgitlenýär:

*K*ç.d = Iäs / Iss.

Öz islegiň boýunça işden çykmak, zähmet düzgün-nyzamynyň bozulandygy, hünär taýdan ýaramsyzlygy üçin we kazyýet edaralarynyň çözgütleri boýunça işden boşatmak ähmiýetsiz sebäplere degişli edilýär. Işgärleriň çalşyp durmagy guramaçylyk we önümçilikdäki zähmet şertleri boýunça ýetmezçilikler bilen bagly bolup biler.

Önümçiligiň netijeliligini üpjün etmekde bar bolan işgärleriň düzümi wajyp ähmiýete eýedir.

***Ýolbaşçylar*** kärhananyň we onuň düzümindäki bölümleriň ýolbaşçylarynyň wezipelerini eýeleýän işgärlerdir.

***Hünärmenleriň*** toparyna inženerçilik-tehniki, dolandyryş, ykdysady we şunuň ýaly beýleki işleri ýerine ýetirýän işgärler (inženerler, buhgalterler, menežerler, dispetçerler, inspektorlar, ykdysatçylar we ş.m.) goşulýar.

***Gullukçylar*** – munuň özi resminamalary taýýarlamak we resmileşdirmek, hasaba almak we barlamak, hojalykda hyzmat etmek boýunça işleri amala aşyrýan işgärler, iş dolandyryjylar, sekretar-maşinist zenanlar, tabelçilerdir.

Kärhananyň ähli önümçilik ***işgärleri*** iki topara: *esasy işe* (profile) we *esasy bolmadyk işe* degişli işgärlere (esasy ugra dahylsyz düzümler – saglyk nokatlary, jemgyýetçilik iýmiti we beýlekiler boýunça işgärlere) bölünýär.

Zähmetiň häsiýetine baglylykda kärhananyň işgärleri kärleri, hünärleri we kwalifikasiýasynyň derejelerine görä bölünip, kärhananyň hünär-kwalifikasion gurluşy (strukturasy) bolup durýar.

***Kär*** – munuň özi zähmetiň kesgitlenen teoretiki bilimleriň we amaly endikleriň bolmagyny talap edýän aýratyn görnüşidir.

***Hünär*** – işiň käriň çygrynda goşmaça bilimleriň we başarnyklaryň bolmagyny talap edýän görnüşidir.

***Kwalifikasiýa*** – işgärleriň haýsydyr bir hünäri ýa-da käri edinip, şondan baş alyp çykyşynyň derejesini häsiýetlendirýär hem-de bölümler we derejeler (kategoriýalar) boýunça görkezilýär.

Kärhananyň gullukçylarynyň hünär-kwalifikasion gurluşy **wezipe sanawynda** – her ýylda kärhananyň ýolbaşçysy tarapyndan tassyklanýan hem-de bölümler we gulluklar boýunça jemlenen wezipeleriň sanawynda öz beýanyny tapýar hem-de şonda işleriň razrýady (kategoriýasy) we wezipe haky görkezilýär. Wezipe sanawyna gaýtadan garamak ýylyň dowamynda kärhananyň ýolbaşçysynyň buýrugyna laýyklykda bu sanawa üýtgetmeleri girizmek arkaly amala aşyrylýar.

1. **Awtomobil kärhanalarynda işgärleriň sanyny kesgitlemekligiň esaslary. Awtoulag kärhanalarynda işçilere bolan islegi kesgitlemegiň esasy usullary.**

*Işçileriň zerur sany* umumy görnüşde kesgitlenýär:

***N*iş= *W*n / *G*m,**

bu ýerde *W*n – norma-sagatdaky ýa-da adam-sagatdaky işleriň möçberi.

 Sürüjileriň sanyny hasaplamak aşakda görkezilen formula boýunça amala aşyrylýar:

Ns= ASi + Ttwj Tsai/ Gmiw$\frac{AЧ\_{р}+ Т\_{п-з}+ Т\_{р.р}^{в}}{Ф\_{в}^{пл}}$ ,

bu ýerde ASi – işdäki awtomobil-sagat;$Т\_{п-з}$Ttwj– gündelik tehniki gözegçiligi geçirmek, ýol resminamalaryny almak we tabşyrmak, lukmançylyk gözegçiliginden geçmek, awtoulagy duralgada goýmak üçin, taýýarlyk görülýän we jemleýji wagt;$Т\_{р.р}^{в}$Tsai– sürüji abatlaýyş we näsazlyklaryň döremeginiň öňüni almak boýunça işlere gatnaşan halatynda, sürüjiniň işleýän wagty.

Şunda

ASi = Tn Gk αç As,

bu ýerde Tn – awtoulagyň narýadda bolýan wagty, sagat; Gk – wagtyň kalendar fondy; αç – awtoulaglaryň liniýa çykarylyşynyň koeffisiýenti; As – sanawdaky awtoulaglaryň parky.

*Awtoulaglaryň liniýa çykarylyşynyň koeffisiýenti* şu formula boýunça kesgitlenýär:

αç =AGi / AGk,

bu ýerde AGi – işdäki awtomobil-sagat;AGk – hojalykda (kärhanada) bolunýan awtomobil-sagat.

*Taýýarlanmak-jemlenmek üçin wagt* her çalşyk (iş güni) boýunça 0,3 sagat derejesinde bellenilýär:

Ttwj = 0,3 \* AGi.

Sürüjileriň abatlaýyş işine gatnaşmagy awtoulag önümçiligini guramakda oňaýsyz ýagdaý diýlip hasaplanýar hem-de şol ýagdaýyň ýüze çykmagyny aradan aýyrmak üçin çäreler görülmelidir.

Abatlaýjy işçileriň sanyny hasaplamak şu formula boýunça geçirilýär

Nbi = $\frac{Т\_{ТО, Р} - Т\_{р.р}^{в}}{Ф\_{пл}^{р}k}$Tthwa - Tsai / Gam \* k,

bu ýerde Tthwa = hereket edýän düzüme tehniki taýdan hyzmat etmek we abatlaýyş baradaky önümçilik maksatnamasynda bular üçin meýilleşdirilen wagt, sagat;$Ф\_{пл}^{р}$Gam abatlaýjy işçileriň iş wagtynyň meýilleşdirilen fondy, sagat; k – bellenilen önümçilik normalarynyň artygy bilen berjaý edilmegi boýunça meýilleşdirilen (hasaplanan) derejesini göz öňünde tutýan (zähmet öndürijiliginiň ösüşini äşgär edýän) koeffisiýent.

Önümçilik maksatnamasyny ýerine ýetirmek üçin, normatiwe görä zerur bolan iş wagty şu formula görä kesgitlenýär

Tthwa = tg.h \* N g.h. + tth-1  \* Nth-1 + tth-2 \* Nth-2 + tda / 1000L + t

bu ýerde tg.h, tth-1 ,tth-2 *,* tzw, tda – degişlilikde gündelik hyzmat etmek, №1 we №2 görnüşde tehniki taýdan hyzmat etmek, ýeňil we düýpli abatlaýyş boýunça işleriň belli bir görnüşini ýerine ýetirmek üçin, normatiwe görä zerur bolan udel iş wagty (häzirki wagtda hojalygy ýöredýän subýektleriň öz önümçilik binýadynda düýpli abatlaýyş işlerini geçrmeýändigini göz öňünde tutup, hasaplaşykda *t*кр hasaba alynman bilner);Ng.h.,Nth-1,Nth-2– tehniki taýdan degişli derejede ýetirilýän täsirleriň sany boýunça önümçilik maksatnamalary; tda/1000*L* – 1000 km aralygy we umumy *L* aralygy geçmek üçin zerur bolan udel iş wagtyny hasaba almak arkaly, ýeňil abatlaýyş baradaky maksatnama boýunça normatiwe görä zerur bolan wagt.

 Bazar ykdysadyýetine mahsus şertlerde awtoulag ulgamynda hojalygy ýöredýän subýektler işçileriň zerur sanynyň hasaplanmagyny hereket edilýän anyk şertleri göz öňünde tutmak arkaly amala aşyrýarlar.

1. **Iş wagtyny we dynç wagtyny kadalaşdyrmak. Iş wagtynyň düşünjesi.**

**Adaty, gysgaldylan, doly däl, iş wagtynyň dowamlylygy. Iş gününiň dowamlylygy.**

Iş wagty – munuň özi edaranyň içerki zähmet tertip-düzgünlerine we zähmet şertnamasynyň şertlerine laýyklykda, işgäriň zähmet borçlaryny ýerine ýetirmeli wagty, şeýle hem kanunlara we hukuk namalaryna laýyklykda iş wagtyna degişli edilýän wagtyň beýleki döwürleri bolup durýar. Iş wagtynyň kadaly dowamlylygy hepdede 40 sagatdan artyk bolmaly däldir.

Iş beriji her bir işgäriň hakykat ýüzünde işlän wagtynyň hasabyny ýöretmäge borçludyr.

**Iş wagtynyň gysgaldylan dowamlylygy.** Iş wagtynyň gysgaldylan dowamlylygy şu aşakdaky ýaly bellenilýär:

1) ýaşy on altydan on sekize çenli işgärler üçin – hepdede 36 sagatdan köp bolmaly däl, ýaşy on alta çenli bolan adamlar üçin bolsa – hepdede 24 sagatdan köp bolmaly däl.

2) zähmet şertleri iş orunlaryň hünär synagynyň netijeleri boýunça zyýanly we (ýa-da) howply (aýratyn zyýanly we (ýa-da) aýratyn howply) zähmet şertlerine degişli edilen işgärler üçin hepdede 36 sagatdan köp bolmaly däldir.

3. Hemaýata mätäçligi anyklaýjy toparyň (mundan beýläk – HMAT) maslahatynyň esasynda maýyplara iş wagtynyň gysgaldylan dowamlylygy bellenilip bilner, ýöne ol zähmet hakyny azaltmazdan hepdede 36 sagatdan az bolmaly däldir.

4. Türkmenistanyň kanunçylygy bilen işgärleriň beýleki toparlary üçin iş wagtynyň gysgaldylan dowamlylygy bellenilip bilner.

**Doly däl iş wagty**

1. Işgär bilen iş berijiniň arasynda ylalaşylsa, onda işe kabul edilen mahalynda-da ýa-da şondan soňra-da doly däl iş güni ýa-da doly däl iş hepdesi bellenilip bilner.

2. Göwreli aýalyň, şonuň ýaly-da on dört ýaşyna çenli çagasy (on sekiz ýaşa çenli maýyp çagasy) bolan ata-enelerden biriniň (hossaryň, howandaryň), şeýle hem lukmançylyk netijenamasyna laýyklykda maşgalanyň syrkaw agzasyna seredýän adamyň haýyşy boýunça iş beriji olara doly däl iş gününi ýa-da doly däl iş hepdesini bellemäge borçludyr.

3. Işgär üçin doly däl iş wagty şertlerinde işlemek rugsadyň dowamlylygynyň, zähmet stažynyň hasaplanylmagynyň, haýsy-da bolsa beýleki zähmet hukuklarynyň bir hili çäklendirilmegine getirip bilmez.

Gündelik işiň (çalşygyň) dowamlylygy

1. Bäşgünlük iş hepdesinde gündelik işiň (çalşygyň) dowamlylygy kärnahanyň içerki zähmet düzgün-tertip kadalary (çalşyk tertpnamalary) bilen kesgitlenilýär.

2. Altygünlük iş hepdesinde gündelik işiň dowamlylygy şu aşakdakylardan ýokary geçip bilmez:

1) 40 sagatlyk hepdelik kadasynda – 7 sagatdan;

2) 36 sagatlyk hepdelik kadasynda – 6 sagatdan;

3) 24 sagatlyk hepdelik kadasynda – 4 sagatdan.

3. Kinematografiýa guramalarynyň, tele we wideo surata düşüriji kollektiwleriň, teatrlaryň, teatral we konsert guramalarynyň, sirkleriň döredijilik işgärleri we eserleri döretmäge we (ýa-da) ýerine ýetirmäge gatnaşýan beýleki adamlar, köpçülikleýin habar beriş serişdeleriniň işgärleri, tanymal türgenler, tälimçiler üçin gündelik işiň (çalşygyň) dowamlylygy Türkmenistanyň kanunçylygyna, zähmet şertnamasyna ýa-da köpçülikleýin şertnama (ylalaşyga) laýyklykda bellenilip bilner.

**Kadalaşdyrylmadyk iş güni**

1. Kadalaşdyrylmadyk iş güni – aýratyn iş düzgüni bolup, oňa laýyklykda aýry-aýry işgärler iş berijiniň buýrugy boýunça zerur mahalynda iş wagtynyň kadaly dowamlylygynyň çäklerinden aňyrda öz zähmet borçlaryny ýerine ýetirmäge çekilip bilner. Şunda gündelik işiň dowamlylygy on iki sagatdan ýokary geçip bilmez.

2. Kadalaşdyrylmadyk iş güni bolan işgärleriň wezipeleriniň sanawy kärdeşler arkalaşyklary ýa-da işgärleriň beýleki wekilçilikli guramasy bilen ylalaşmak arkaly iş beriji tarapyndan tassyklanylýar.

Kadalaşdyrylmadyk iş gününiň düzgün şertleri zähmet we köpçülikleýin şertnamalarda berkidilýär.

**Iş wagtyny jemläp hasaba almak**

1. Üznüksiz işleýän kärhanalarda, şeýle hem aýry-aýry önümçiliklerde, sehlerde, uçastoklarda, bölümlerde we önümçiligiň (işiň) şertlerine görä işgärleriň şol toparlary üçin bellenilen iş wagtynyň gündelik ýa-da hepdelik dowamlylygy berjaý edilip bilinmejek işleriň käbir görnüşlerinde hasaba alynýan döwür içindäki iş wagtynyň dowamlylygy şu Kodeksiň 59-njy we 60-njy maddalarynda bellenilen iş sagatlarynyň kadaly sanyndan geçmez ýaly işgärleriň kärdeşler arkalaşygy ýa-da beýleki wekilçilikli guramasy bilen ylalaşyp iş wagtyny jemläp hasaba almak düzgüniniň girizilmegine ýol berilýär.

2. Iş wagtyny jemläp hasaba almagy girizmegiň tertibi kärhananyň içerki zähmet düzgün-tertip kadalary bilen bellenilýär.

**Iş gününi böleklere bölmek**

1. Zähmetiň aýratyn häsiýetiniň bolmagy sebäpli, zerur bolan işlerde gündelik iş wagtynyň umumy dowamlylygynyň iş gününiň bellenilen dowamlylygyndan artyk bolmazlyk şerti bilen iş güni böleklere bölünip bilner.

2. Iş gününiň dowamyndaky arakesmeleriň wagty iş gününe goşulmaýar.

3. Iş gününi böleklere bölmegiň tertibi iş beriji tarapyndan zähmetkeşler köpçüligi bilen bilelikde kesgitlenilýär.

**Gündelik işiň başlanýan we gutarýan wagty**

Kärhanalarda gündelik işiň (çalşygyň) başlanýan we gutarýan wagty kärhananyň içerki zähmet düzgün-tertip kadalary (çalşygyň tertipnamalary)bilen bellenilýär.

**Çalşykly iş**

1. Önümçilik prosesiniň uzaklygy gündelik işiň ýol berilýän dowamlylygyndan ýokary geçen halatlarynda, şeýle hem enjamy has netijeli peýdalanmak, çykarylýan önümiň ýa-da bitirilýän hyzmatlaryň möçberini artdyrmak maksady bilen çalşykly iş – iki, üç ýa-da dört çalşykdaky iş girizilýär.

2. Çalşykly işde işgärleriň her bir topary bir çalşygyň iş wagtynyň bellenilen dowamlylygynyň içinde işi geçirmelidirler, ol on iki sagatdan ýokary geçmeli däldir.

Çalşykly işi gijeki wagtdaky iş bilen gabat gelende, onuň tölegi şu Kodeksiniň 123-nji maddasynyň birinji bölegine laýyklykda amala aşyrylýar.

3. Işgärler çalşyklar boýunça deňme-deň gezekleşdirilip işledilýär. Bir çalşykdan beýleki çalşyga geçirilende işiň aýratynlygyny we zähmetkeşler köpçüliginiň pikirlerini hasaba almak bilen işgärleriň kärdeşler arkalaşygy edarasy ýa-da beýleki wekilçilikli guramasy bilen ylalaşylyp iş beriji tarapyndan tassyklanylan çalşyk tertipnamalary bilen kesgitlenilýär. Çalşyk tertipnamalary güýje girizilmeginden bir aýdan gijä galman işgärleriň dykgatyna ýetirilýär.

4. Çalşyklaryň arasyndaky arakesmeler on iki sagatdan az bolmaly däldir.

5. Işgäri bassyr iki çalşygyň dowamynda işe çekmek gadagan edilýär.

Kesgitlenen döwürdäki iş wagtynyň jemi ***iş wagtynyň fondy*** diýlip atlandyrylýar, ol günler we sagatlar boýunça hasaplanýar.

Iş wagtynyň *senenama fondy* hasaplanýan döwürdäki senenama günleriniň sanyny aňladýar. Senenama ýyly 365 gün arkaly kesgitlenýär.

Iş wagtynyň *nominal fondy* – munuň özi baýramçylyk we dynç alyş günleri aýrylyp hasaplanan senenama günleriniň sanyny aňladýar.

Iş wagtynyň *meýilleşdirilen (hasaplanýan) fondy* şu formula boýunça kesgitlenýär:

Gm= [Gs – (Gd + Gb + Gr + Gk.ý+ Gýar + Gd.b + Gg.r)] Тg – (Gꞌdö + Gꞌbö) Тgig,

bu ýerde Gd – dynç alyş günleri; Gb – baýramçylyk günleri; Gr – esasy zähmet rugsadyna goşulýan günler; Gk.ý– köp ýyllap işländigi üçin goşulýan günler; Gýar – ýarawsyzlyk sebäpli zähmet rugsadyna çykylan günler; Gd.b – döwlet borçlarynyň ýerine ýetirilen günleri; Gg.r – goşmaça zähmet rugsadyna goşulan günler; Тg – iş gününiň dowamlylygy, sagat; Gꞌdö – dynç alyş günleriniň öňüsyrasyndaky günler; Gꞌbö – baýramçylyklaryň öňüsyrasyndaky günler; Тgig – dynç alyş we baýramçylyk günleriniň öňüsyrasyndaky iş gününiň gysgaldylýan wagty, sagat.

1. **Zähmet öndürijiliginiň görkezijileri. Awtoulag kärhanalarynda işgärleriň dürli toparlary üçin zähmet öndürijiligi kesgitlemegiň usullary.**

**Zähmet öndürijiligi** – munuň özi belli bir zähmetiň wagt birliginde önümiň kesgitlenen möçberini öndürmäge ukyplylygydyr. Şu ýagdaýda zähmet öndürijiliginiň ösüşi önümiň birligini öndürmek üçin sarp edilýän zähmetiň azaldylmagyny aňladýar. Zähmet öndürijiliginiň ösüşi – munuň özi önümçiligi giňeltmegiň, jemgyýetçiligiň baýlygyny artdyrmagyň, kärhananyň bäsdeşlik babatdaky ornuny pugtalandyrmagyň esasy şerti bolup durýar. Önümçilik işgärleriň sanyny artdyrmak arkaly hem gňeldilip bilner, ýöne zähmet öndürijiligini ýokarlandyrmak aýgytlaýjy ähmiýete eýedir.

 Diňe hereketli (janly) zähmete degişli harajatlary göz öňünde tutýan *özbaşdak (indiwidual) zähmet öndürijiligi* hem-de önümiň öndürilmegi üçin iş wagtyndaky harajatlary, ýagny zähmet gurallary, ýangyç we şol önümi işläp taýýarlamak üçin ulanylýan beýleki zatlar arkaly maddy serişdä öwrürmekde sarp edilen janly we öňki zähmet hasaba alnyp kesgitlenýän *jemgyýetçilik zähmet öndürijiligi* tapawutlandyrylyp görkezilýär.

 Zähmet öndürijiligi iş wagtynyň birliginde öndürilen önümiň (işleriň, hyzmatlaryň) möçberi arkaly aňladylýar:

ZÖ = *q* / ∑*T*,

bu ýerde *q* – işlenip çykarylan önümiň möçberi; ∑*T* – sarp edilen umumy wagt.

 Zähmet öndürijiligini ýokarlandyrmagyň mazmuny şundan ybarat: önümiň her birliginiň öndürilmegi ozalka garanyňda, janly we öňki zähmetiň az sarp edilmegini talap edýär; şunda olaryň gatnaşygy öňki zähmetiň paýynyň artmagyna tarap üýtgeýär.

 Zähmet öndürijiliginiň garşylyklaýyn görkezijisi önümiň birligi üçin sarp edilýän iş wagtyny häsiýetlendirýär; ol ***köp zähmeti talap edijilik*** diýlip atlandyrylýar:

 *t* = ∑*T* / *q*.

 Awtoulag kärhanasynda aýlyk, çärýeklik, ýyllyk zähmet öndürijiligi ýa-da ýylyň başyndan bäri sanawnamada görkezilen we esasy işe degişli bir işgäriň zähmet öndürijiligi, ýagny wagtyň belli bir döwründe *sanawnamadaky bir işgäriň ortaça işläp çykaran önüminiň möçberi* diýlip atlandyrylýan görkeziji hasaplanýar. Munuň üçin degişli döwürde öndürilen önüm işgärleriň şol döwürdäki sanawnamada görkezilen ortaça sanyna bölünýär.

Şeýle hem işçileriň kategoriýasy *boýunça işlenen bir adam-sagatda ortaça işlenip çykarylan önüm* (bir gündäki öndürijilik) we *işlenen adam-sagat* hasaplanyp kesgitlenýär.

***Bir gündäki zähmet öndürijiligi*** hasabat döwründe işlenip taýýarlanan önümi (*q*) şol döwürde işlenen adam-günleriň sanyna (∑AG) bölmek arkaly hasaplanýar:

GZÖ = *q* / ∑AG.

***Sagatdaky zähmet öndürijiligi*** diňe işlenen wagtdaky zähmet öndürijiliginiň derejesini häsiýetlendirýär hem-de belli bir döwürde işlenip çykarylan önümi (*q*) işlenen adam-sagatlaryň umumy sanyna (∑SS) bölmek arkaly hasaplanýar.

Awtoulag kärhanalarynda zähmet öndürijiligini kesgitlemek üçin, üç sany usul: natural usul, zähmete we gymmata degişli usullar ulanylýar.

Natural usula görä, awtoulaga degişli önümi we zähmet öndürijiligini tonna-kilometrler, ýolagçy-kilometrler, taksidäki tölegli kilometrler we beýlekiler boýunça ölçemek göz öňünde tutulýar. Awtoulag kärhanasynyň işiniň tutuş oňyn netijesi şertli-natural birlikler (görkezilen tonna-kilometrler) arkaly aňladylýar:

ZÖ = Р / Niş,

bu ýerde *Р* – görkezilen tonna-kilometr hasabyndaky ýük dolanyşygy; Niş – kärhanada işleýänleriň sany.

Zähmet öndürijiligini ölçemegiň **zähmet** usuly aýry-aýry işçileriň, aýry-aýry brigadalaryň, önümçilik uçastoklarynyň, tehniki taýdan hyzmat ediş we abatlaýyş zolaklarynyň işçileriniň zähmet öndürijiliginiň derejesini häsiýetlendirmek üçin ulanylýar. Bu usul dürli görnüşde atly önümler işlenip çykarylan mahalyndaky zähmet öndürijiliginiň ölçenmegine mümkinçilik döredilmegini üpjün edýär.

Şunda zähmet öndürijiligi önümiň birligini öndürmek üçin zerur bolan adam-sagatda ölçenýär, ýagny köp zähmeti talap edijiligi arkaly aňladylýar.

***Önümiişläp taýýarlamak üçin zerur bolan iş wagty*** – munuň özi işlenip çykarylýan önümiň we hyzmatlaryň tutuş nomenklaturasy boýunça natural görnüşde aňladylýan önümiň birligini öndürmek üçin sarp edilýän iş wagty bolup durýar.

Işläp taýýarlamak üçin zerur bolan iş wagtyny kesgitlemek üçin, işläp ýören işçileriň sanyny sarp edilýän wagta köpeltmek gerek. Işläp taýýarlamak üçin zerur bolan iş wagty normatiw, meýilleşdirilen, hakykat ýüzündäki görnüşde bolýar.

*Normatiw boýunçaişläp taýýarlamak üçin zerur bolan iş wagty* – normatiw boýunça önümiň birligini öndürmek üçin zerur bolan wagtdyr.

 *Işläp taýýarlamak üçin meýilleşdirilen iş wagty* – işläp taýýarlamak üçin zerur bolan iş wagtyny azaltmak üçin ýüze çykarylan mümkinçilikleri göz öňünde tutmak arkaly, önümiň birligini öndürmek üçin sarp edilip ýörülen wagt.

*Işläp taýýarlamak üçin hakykatda zerur bolan iş wagty* – wagtyň kesgitlenen döwründe önümiň birligini öndürmek üçin, hakykat ýüzündäki wagt.

Zähmet öndürijiligini ölçemegiň **zähmet** usuly boýunça zähmet öndürijiligi norma-sagatda (∑*qt*ö) aňladylýan önümiň şu döwürde işlenen wagta (∑*T*) gatnaşygy hökmünde kesgitlenýär, bu ýerde *q* – her bir görnüşdäki önümiň birliginiň möçberi; *t*ö – her bir görnüşdäki önümiň birligi üçin niýetlenen wagtyň normasy.

Awtoulag kärhanasynda zähmet öndürijiligini **gymmat hasabynda aňladylangörnüşde** hasaplamak umumy girdejileriň jemini işgärleriň umumy sanyna bölmek arkaly **amala aşyrylýar**. Şu usul dürli zatlary daşamak işini amala aşyrýan dürli kärhanalaryň işgärleriniň zähmet öndürijiligini kesgitlemäge mümkinçilik döredýär.

Her bir awtoulag kärhanasynda zähmet öndürijiliginiň ösdürilmegine gönükdirilen işler yzygiderli amala aşyrylmalydyr.

Aşakda görkezilenleri zähmet öndürijiligini ösdürmegiň oňaýly mümkinçilikleri diýip hasaplamak bolar:

• zähmet öndürijiligini ösdürmek üçin hakykat ýüzünde bar bolan, ýöne peýdalanylmaýan ýa-da dolulygyna peýdalanylmaýan mümkinçilikler;

• awtoulaglar boýunça gazanylanlar.

Gönüden-göni kärhanalarda bar bolan içerki önümçilik resurslaryny ulanmagyň hasabyna, zähmet öndürijiligini ýokarlandyrmak üçin örän oňaýly mümkinçilikler bar. Bularyň hataryna önümçiligiň guralyşyny (ýükleriň we ýolagçylaryň daşalmagyny, hereket edýän düzüme tehniki taýdan hyzmat edilişini we abatlaýyşy) kämilleşdirmek, önümçiligiň tehnologiýasyny kämilleşdirmek, işgärleriň hünär ussatlygyny (kwalifikasiýasyny) ýokarlandyrmak, zähmetiň esaslandyrylmagyny (motiwasiýasyny) kämilleşdirmek we beýlekiler goşulýar.

**6-njytema. Awtomobil pudagynda zähmeti kadalaşdyrmak.**

1. **Zähmeti guramaklygyň derejesine baha bermeklik.**
2. **Kadalary bellemekligiň usullary. Kadalaryň analitiki, analitiki barlag, analitikihasaplaýyş, jemleýji statistiki, deňeşdiriji, irileşdirilen usullary.**
3. **Normatiwleriň görnüşleri. Zähmet boýunça normatiwler: wagt, öndürijilik, hyzmat ediş, adam sany boýunça normatiwler.**
4. **Zähmeti guramaklygyň derejesine baha bermeklik.**

Iş wagtynyň sarp edilişi zähmetiň tehniki taýdan esaslandyrylan normalaryny kesgitlemek üçin esas bolup durýar.

**Normirlemek** – munuň özi guramaçylyk-tehniki taýdan aýdyň kesgitlenen şertlerde işleriň belli bir möçberini ýerine ýetirmek üçin sarp edilýän iş wagtynyň zerur möçberini kesgitlemek bolup durýar.

Iş wagty – her günde (iş hepdesinde) işçiniň özüne tabşyrylan işi ýerine ýetirýän wagtynyň kanunçylyk arkaly bellenilýän dowamlylygydyr. Önümçilik amaly bilen baglylykda, iş wagtynyň sarp edilişiniň klassifikasiýasy 5.1-nji suratda görkezildi.

Tehniki taýdan esaslandyrylan normalar (ölçegler) iş ornunyň önümçilik mümkinçiliklerinden rejeli peýdalanylmagyny ugur edinmek arkaly, işi ýerine ýetirmegiň has öndürijilikli we ykdysady taýdan maksada laýyk gelýän warianty üçin bellenilýär. Önümçilik amalynyň häsiýetine baglylykda normalaryň dürli görnüşleri ulanylýar.

Wagta degişli norma zähmet normalarynyň ähli görnüşleriniň özeni bolup durýar, şonuň kömegi arkaly, zähmeti guramak we neýilleşdirmek üçin, başga normalar: dolandyryjylygyň normasy, normirlenen tabşyryk hasaplanyp bellenilýär.

**Wagta degişli norma** – munuň özi öňde baryjy önümçilik tejribesini göz öňünde tutup, bellenilen kärhanadaky has oňaýly şertlerde bir işçiniň ýa-da işçileriň toparynyň kesgitlenen işiň birligini berjaý etmegi üçin zerur bolan wagtyň möçberi bolup durýar.

Wagta degişli normany hasaplamak üçin, ähli iş wagty iki topara: *iş wagtyna* we *arakesmeleriň wagtyna* bölünýär.

**Taýýarlanmak-jemlenmek üçin wagt** (Ttwj) anyk tabşyrygy berjaý etmegiň başlanmagy we tamamlanmagy bilen baglydyr. Munuň özi işiň möçberine bagly däldir hem-de tapgyr ýa-da tutuş tabşyryk boýunça bellenilýär.

Zähmet predmetiniň özgermeginiň dowam edýän wagty **operatiw wagt** (*Т*ow) diýlip atlandyrylýar. Munuň özi önümiň her birligi bilen bilelikde gaýtalanýar. Bu wagt sarp edilende, esasy (tehnologik) we kömek edilmegine degişli wagta bölünýär. **Esasy** (*Т*e) ýa-da tehnologik wagt (*Т*teh) zähmet predmetiniň, onuň möçberiniň, daşky görnüşiniň (formasynyň), hiliniň, gurluşynyň, fiziki-himiki häsiýetleriniň üýtgedilmegine we ş.m. sarp edilýär.

**Kömek edilmegine degişli wagtyň** (*Т*k) dowamynda esasy (tehnologik) amaly üpjün edýän işler amala aşyrylýar. Muňa çig mal we taýyn edilen zatlar bilen doldurmak üçin niýetlenen wagt, taýyn önümiň möçberi, enjamlary dolandyrmak, iş tertibini (režimi) üýtgetmek, iş berjaý edilen mahalynda ýerine ýetirijiniň ondan-oňa geçmegi, amalyň barşyny barlamak we beýlekiler goşulýar.

Iş ornuna **hyzmat edilýän wagt** (*Т*h) iş ornuna esewan bolmak hem-de enjamlary we gurallary göwnejaý ulanylýan ýagdaýda saklamak üçin sarp ediýän wagtdan ybarat bolýar. Mehanizmleşdirilen amallarda ol tehniki taýdan hyzmat edilýän wagta (*Т*teh) we guramaçylyga degişli wagta (Тgur) bölünýär.

Ähli arakesmeleriň wagty şular arkaly kesgitlenýär:

• dynç alyş we bejeriş bilen bagly hajatlar (Тdab);

• önümçiligiň tehnologiýasy we guralyşy (Тöt);

• guramaçylyk-tehniki sebäpler (Тgts);

• zähmet düzgün-nyzamynyň bozulmagy (*Т*zdb) – gijä galynmagy, bellenilen wagtdan ir gaýtmak, rugsat alman gitmek.

1. **Kadalary bellemekligiň usullary. Kadalaryň analitiki, analitiki barlag, analitikihasaplaýyş, jemleýji statistiki, deňeşdiriji, irileşdirilen usullary.**

Wagta degişli normanyň düzümine iş wagtynyň aşakda görkezilen görnüşleri goşulýar:

WN = Тtwj+ Тоw + Тh + Тdab + Тsan .

Öz gezeginde wagta degişli norma **taýýarlanmak-jemlenmek üçin wagtyň normasyna** we **täkleýin wagtyň normasyny** emele getirýän beýleki ähli ýagdaýlara bölünýär (Тsan).

Wagta degişli norma ähli işçiler üçin bellenilmeýär. Köplenç halatda önümçilik (işläp çykarmagyň) normalary ulanylýar.

**Öndürme normasy** – munuň özi kesgitlenen şertlerde belli bir wagtda bir işçi ýa-da işçileriň topary tarapyndan işlenip taýýarlanylmaly önümiň natural birlikleriniň sanydyr. Öndürme normasynyň has umumy formulasy şeýle görnüşde bolýar:

Nö= Тçi / WN,

bu ýerde *Т*çi– çalşykly iş wagtynyň fondy.

Aýratyn-da, önümçilik amallarynyň mehanizmleşdirilen we awtomatiki görnüşiniň derejesine görä, wagta degişli normany we önümçilik normasyny kesgitlemegiň kyn düşýän ýerlerinde hyzmat etmegiň normalary we adam sanynyň normalary anyklanýar.

**Hyzmat etmegiň normasy** – munuň özi çalşygyň dowamynda kesgitlenen şertlerde bir işçi ýa-da işçileriň topary tarapyndan hyzmat edilýän enjamlaryň birlikleriniň bellenilen sany (iş orunlarynyň sany, inedördül metr boýunça ölçenýän meýdan). Munuň özi şeýle görnüşde kesgitlenýär:

HN =*Т*çi / WNh,

bu ýerde WNh – hyzmat etmek boýunça hronometraž ýa-da normatiw arkaly kesgitlenýän wagtyň normasy (enjamyň birligine, inedördül metr boýunça ölçenýän meýdana hyzmat etmek üçin niýetlenen wagt we ş.m.).

 **Adam sanynyň normasy** – işçileriň tabşyrygy ýerine ýetirmek üçin zerur bolan sany. Ol şeýle hasaplanýar:

AN= H / HN,

bu ýerde H – hyzmat edilýän birlikleriň umumy sany, önümçilik meýdanynyň ölçegi we ş.m.

 **Normirlenen tabşyryk** – munuň özi kesgitlenen wagtyň dowamynda bir işgär ýa-da işgärleriň topary tarapyndan tabşyrygy ýerine ýetirmek üçin edilmeli işiň bellenilen möçberidir. Normirlenen tabşyryklar önümçilige hyzmat etmek boýunça işlerde, zähmete wagta görä hak tölenýän ýerlerde ulanylýar.

 Zähmeti normirlemek üçin umumy we seljeriş usuly ulanylýar.

 **Normirlemegiň umumy usulyna** görä, wagtyň normasyny haýsydyr bir amal boýunça tutuşlygyna, seljeriş geçirmän hem-de ony düzýän elementlere bölmän bellemek göz öňünde tutulýar. Wagtyň normasyny kesgitlemegiň usulyna baglylykda, umumy usul synag, statistik we deňeşdirme usullaryna bölünýär*. Synag usulyna* görä, normalary normirleýjiniň şahsy tejribesi esasynda bellemek göz öňünde tutulýar; *statistik usul* boýunça öňki döwürde işleri ýerine ýetirmek üçin fiziki taýdan sarp edilen wagt baradaky statistik maglumatlar hasaba alynýar; deňeşdirme usuly normirlenýän amallaryň we wagta degişli normalary eýýäm bellenilen şonuň ýaly amallaryň deňeşdirilmegine esaslanýar.

 Umumy usula görä bellenilen normalar takmynandyr hem-de zähmet öndürijiliginiň ýokarlandyrylmagyna we önümiň düşýän gymmatynyň arzanladylmagyna ýardam bermeýär. Bu normalar synag-statistiki normalar diýlip atlandyryldy.

1. **Normatiwleriň görnüşleri. Zähmet boýunça normatiwler: wagt, öndürijilik, hyzmat ediş, adam sany boýunça normatiwler.**

**Normirlemegiň seljerilýän usuly** bilen baglylykda, tehniki taýdan esaslandyrylan wagtyň normasy iş ornunyň we enjamlaryň önümçilige degişli mümkinçiliklerini jikme-jik seljermek arkaly hasaplanýar. Şunda normirlenýän amal we ony düzýän elementler bilen birlikde, işi ýerine ýetirmegiň şertleri: iş ornunyň, zähmetiň guralyşy we beýlekiler seljerilýär. Netijede, bölekleýin we bölekleýin-kalkulýasion wagtyň normalary bellenilýär. Normirlemegiň seljeriş usuly ulanylanda, işlenip düzülen normalaryň üstünlikli ornaşdyrylmagyny üpjün edýän guramaçylyk-tehniki çäreleriň amala aşyrylmagyna hökman taýýarlyk görmek gerek.

Normirlemegiň seljeriş usulynyň iki sany usuly: hasaplamak we barlag usullary bar. *Hasaplamak* usuly boýunça esasy (tehnologik) wagt formulalar boýunça we normatiwleriň tablisalaryny (stanokly işler üçin – kesmegiň tertipleriniň (režimleriniň) normatiwlerini, el güýji bilen edilýän işler üçin – wagtyň normatiwlerini) ulanmak arkaly kesgitlenýär.

Wagtyň normasyny düzýän beýleki görkezijiler wagtyň normatiwlerine degişli tablisalar boýunça takyklanýar. Barlag usuly boýunça wagtyň normasyny düzýän görkezijiler gönüden-göni gözegçilik etmek we sarp edilen wagty ölçemek arkaly kesgitlenilýär.

*Barlag* usuly iri awtoulag kärhanalarynda gündelik gözden geçirmek, bir gezeklik hyzmat etmek, №1 görnüşde tehniki taýdan hyzmat etmek we №2 görnüşde tehniki taýdan hyzmat etmek boýunça işler normirlenende, aýratyn-da bulary berjaý etmegiň täze we kämil usullar işlenip taýýarlananda we ornaşdyrylanda giňden ulanylýar. Bu usul üçin iş wagty köp sarp edilýär, şoňa görä-de, önüm az seriýaly we ýeke-ýekeden öndürilende, aýratyn-da awtoulag we awtoulaglary abatlaýyş kärhanalarynda awtoulaglary abatlamak boýunça işler normirlenen mahalynda, bu usul örän seýrek halatda ulanylýar.

**7-nji tema. Awtomobil pudagynda zähmeti guramak we zähmet hakyny tölemek.**

1. **Zähmet hakynyň düşünjesi we kesgitlemesi. Zähmet hakynyň ýörelgeleri.**
2. **Zähmet hakynň tarif ulgamy we awtoulag pudagynda onuň aýratynlyklary. Tarif ulgamynyň elementleri. Hünär derejesi boýunça zähmet haky.**
3. **Işgärleriň sylag ulgamynyň guralyşynyň maksatlary we ýörelgeleri. Sylag barada düşünje. Pul sylagynyň oňaýlaşmasynyň ölçegi.**

**1.Zähmet hakynyň düşünjesi we kesgitlemesi. Zähmet hakynyň ýörelgeleri.**

Zähmete hak tölemek boýunça syýasat kärhanany dolandyrmagyň wajyp ähmiýetli bölegi diýlip hasaplanýar hem-de kärhananyň işiniň netijeliligi ep-esli derejede hut şoňa baglydyr, çünki zähmet haky işçi güýjünden rejeli peýdalanylmagyna badalga berýän möhüm ýagdaýlaryň biri bolup durýar.

**Zähmet haky** – munuň özi milli girdejiniň pul görnüşinde aňladylýan bölegi bolup, her bir işgäriň sarp edýän zähmetiniň möçberi we hili boýunça paýlanýar hem-de hut işgäriň öz ygtyýaryna gelip gowuşýşar.

**Zähmet haky** – munuň özi zähmet üçin berilýän hakdyr.

**Işgärleriň zähmet haky** – munuň özi önümçilik amalynda ulanylýan zähmet resurslarynyň bahasydyr.

**Zähmet haky** – munuň özi önümçilik we önümi ýerlemek üçin harajatlaryň kärhananyň işgärleriniň zähmetine hak tölenmegine gönükdirilýän bölegi bolup durýar.

Nominal we hakyky zähmet haky tapawutlandyrylyp görkezilýär.

**Nominal zähmet haky** – munuň özi belli bir döwürde işgäriň zähmeti üçin hasaplanan we işgär tarapyndan alnan zähmet hakydyr.

**Hakyky zähmet haky** – munuň özi nominal zähmet hakyna edinip boljak harytlaryň we hyzmatlaryň möçberidir; hakyky zähmet haky – munuň özi “satyn alyjylyk ukybydyr”.

Kärhanada zahmete hak tölemek we ony guramak boýunça syýasat işlenip düzülen mahalynda, aşakda görkezilen ýörelgeler hökman göz öňünde tutulmalydyr:

• adalatlylyk, ýagny deň zähmet üçin deň hak;

• iş ýerine ýetirilende wezipäni we zähmetiň kwalifikasiýasyny (derejesini) göz öňünde tutmak;

• zyýanly şertleri we agyr fiziki zähmeti hasaba almak;

• zähmetiň hili we zähmete ak göwünli çemeleşilýändigi üçin höweslendirmek;

• ýol berlen zaýaçylyk hem-de öz borçlaryna jogapkärçiliksiz çemeleşilmeginiň haýsydyr bir ýaramaz netijelere alyp barandygy üçin maddy taýdan temmi bermek;

• ortaça zähmet hakynyň ösüş depginine garanyňda, zähmet öndürijiliginiň ösüş depginleriniň öňe geçmegi;

• inflýasiýanyň derejesine laýyklykda zähmet hakynyň indeksasiýasy;

• zähmete hak tölemekde kärhananyň zerurlyklaryna has doly derejede laýyk gelýän oňyn görnüşlerden we ulgamlardan peýdalanmak.

1. **Zähmet hakynyň tarif ulgamy we awtoulag pudagynda onuň aýratynlyklary. Tarif ulgamynyň elementleri. Hünär derejesi boýunça zähmet haky.**

Işgärleriň zähmet haky – munuň özi önümçilik amalynda ulanylýan zähmet resurslarynyň bahasydyr. Ol sarp edilen zähmetiň möçberi we hili arkaly kesgitlenýär hem-de diňe bazara mahsus ýagdaýlaryň, ýagny zähmet babatda bildirilýän islegiň we teklibiň, emele gelen konýukturanyň, ýerli (territorial) jähetleriň, kanun çykaryjylyk normalarynyň täsirine sezewar bolýar.

Ulag, ekspedision we beýleki hyzmatlaryň (ýüklemek-düşürmek, abatlaýyş işleriniň we beýlekileriň) ýerine ýetirilmegi awtoulag kärhanasynyň girdejilerini emele getirmekde esasy orny eýeleýär. Görkezilen hyzmatlar täjirçilik esasynda berjaý edilýär, şoňa görä-de, hyzmatlardan peýdalanýanlar (ýüki kabul edijiler, ýük iberijiler, ýolagçylar) munuň üçin degişli bahalar (nyrhlar) boýunça töleg geçirmelidir.

 **Tarif** – munuň özi ulag hyzmatlarynyň gymmatynyň pul arkaly aňladylmalydyr.

 Ulag boýunça tarifiň düzümine önümçiligiň harajatlary we ulag edaralarynyň girdejisi, şeýle hem goşmaça baha salynýan salgyt (GBSS) goşulýar.

 Awtoulagda ýükleri daşamak we ýolagçylary gatnatmak boýunça tarifleri emele getirmek baradaky meselelere bütewi marketing syýasatynyň çygrynda garalan mahalynda, şol tarifleriň ykdysadyýetde hereket edýän nyrhlar bilen içgin baglanyşyklydygyny göz öňünde tutmak gerek.

 Ýangyç-energetika serişdeleriniň (meselem, ýangyç - çalgy ýaglarynyň) bahalarynyň üýtgemegi hökmany suratda awtoulagly hyzmatlar boýunça tarifleriň derejesine öz täsirini ýetirýär. Öz gezeginde, tarifleriň ýokarlanmagy hyzmatlardan peýdalanýanlara oňaýsyz täsir edýär. Ýükleriň eýeleri öz nyrhlaryny gymmatlamaga, ýolagçylar bolsa gatnaw üçin üçin öňküden artyk tölemäge mejbur bolýarlar, munuň özi jemgyzýetiň durmuşynda dartgynlylyk döredýär.

 Düzgünleşdirmegiň derejesine baglylykda, döwlet dolandyryş edaralary tarapyndan nyrhlar erkin we düzgünleşdirilýän bahalara bölünýär.

Häzirki wagtda ýük awtoulagynyň hyzmatlary üçin erkin nyrhlar bellenildi. Olaryň derejesi bäsdeşlige mahsus gurşaw we daşaýjynyň hakykat ýüzündäki harajatlary arkaly kesgitlenýär. Müşderiler bilen hasaplaşyklary geçirmegiň amatly bolmagy üçin, awtoulag edarasy özbaşdak tarif ulgamyny işläp düzýär, bu ulgam edaranyň işiniň özboluşlylygyna, ýükleri äkidip bermegiň anyk şertlerine, daşalýan möçberlere we ş.m. bagly bolýar.

Erkin nyrhlar hyzmatlar boýunça bildirilýän islegiň we teklibiň arasyndaky gatnaşyga baglylykda bellenilýär.**Tarif stawkasy** – munuň özi dürli toparlara we kategoriýalara degişli işçileriň zähmetine wagt birligi boýunça tölenýän hakyň absolýut möçberidir.

**Tarif setkalary** zähmete hak tölenilişiniň kwalifikasiýanyň derejesine laýyklykda bellenilmegi üçin hyzmat edýär. Munuň özi tarifiň razrýadlarynyň we bulara laýyk gelýän tarif koeffisiýentleriniň jemidir.

**3.Işgärleriň sylag ulgamynyň guralyşynyň maksatlary we ýörelgeleri. Sylag barada düşünje. Pul sylagynyň oňaýlaşmasynyň ölçegi.**

Zähmet hakynyň gaznasy işgärleriň aýry-aýry toparlarynyň arasynda işgärleriň sany we olaryň zähmetiniň hili boýunça paýlamak üçin zerur bolan pul serişdeleriniň jemini aňladýar (5.3-nji surat). Adatça, meýilleşdirmegiň aýlyk we ýyllyk döwürleri bellenilýär. Bu gazna işgärleriň hasaplanýan sanyny höweslendiriş gaznalaryny hasaba almazdan, işgärleriň ortaça zähmet hakynyň ululygyna (möçberine) köpeltmek arkaly kesgitlenýär.

Işleýänleriň her bir toparynyň (kategoriýasynyň) zähmet gaznasy esasy we goşmaça zähmet hakyndan we hasaplanyp üstüne goşulýan haklardan ybaratdyr.

Zähmet hakynyň gaznasynyň gurluşy

Zähmet hakynyň esasy gaznasy

(potratlaýyn ýa-da wagta görä)

Zähmet hakynyň goşmaça

gaznasy

Brigadirlere goşmaça hak tölemek

Baýraklar

Iş wagtyndan daşary edilen iş üçin goşmaça hak

Gijesine işlenendigi üçin töleg

 **5.3-nji surat. Zähmet hakynyň gaznasynyň gurluşy**

Şunda zähmet hakynyň aýlyk (ýyllyk) gaznasynyň düzümi 5.4-nji suratda şekillendirilen shema arkaly görkezilip bilner.

Zähmet haky boýunça hasaplanyp çykarylan möçber – umumy durmuş salgydy zähmet hakynyň umumy gaznasynyň göterimine görä kesgitlenýär we önümiň düşýän gymmatyna goşulýar.

|  |  |  |  |
| --- | --- | --- | --- |
| Potratlaýyn töleg Зсд Wagta görä töleg Зп | Sagatlaýyn gazna çenli goşmaça tölegler Дч | Günlük gazna çenli tölegler Дд | Aýlyk gazna çenli tölegler Дм |
| Zähmet hakynyň tarif gaznasyЗт = Зсд + Зп |  |  |  |
| Sagatlaýyn zähmet hakynyň gaznasy Зч = Зт + Дч |
| Günlük zähmet hakynyň gaznasy Зд = Зч + Дд |
| Aýlyk zähmet hakynyň gaznasy Зм = Зд + Дм |

**5.4-nji surat. Zähmet hakynyň aýlyk (ýyllyk) gaznasynyň düzümi**

 Şeýlelikde, bazara mahsus şertlerde zähmete hak tölenilmegine çemeleşmeler özgerýär, indi harajatlar däl-de, zähmetiň netijeleri üçin hak tölenýär hem-de zähmetiň önümi bazar tarapyndan haryt hökmünde ykrar edilýär. Harytlary ýerlemek arkaly alnan girdejiler haryt öndürijileriň zähmetiniň möçberine we hiline baha bermegiň ýokary ölçegi ölçegi bolup, olaryň şahsy girdejileriniň esasy çeşmesi diýlip hasaplanýar.

 Her bir telekeçi zähmete hak tölemegiň bar bolan köp sanly görnüşleriniň arasyndan önümçiligiň anyk şertlerine has dolulygyna laýyk gelýän görnüşi (warianty) saýlap alýar.

 Kärhanadaky zähmetiň motiwasiýasy (esaslandyrylan özeni) usullaryň we tärleiň giň toplumyndan ybaratdyr hem-de diňe maddy tölegler bilen çäklenmeýär, çünki zähmeti ruhy taýdan höweslendirmegiň dürli görnüşleri we usullary bar.

**8-nji tema. Awtomobil pudagynda işgärleriň häzirki zaman zähmet hakynyň guralyşy we ony kämilleşdirilmeginiň mehanizmi.**

1. **Awtomobil pudagynda zähmet hakynyň ulgamy we görnüşleri. Potratlaýyn we sagatlaýyn zähmet hakynyň düşünjesi.**
2. **Ýük awtoulag kärhanalarynda sürüjileriň aýlyk hakyny guramak. Esasy önümçilik işçileriň ýyl boýunça aýlyk gaznasyny kesgitlemek. Kömekçi işçileriň ýyl býunça aýlyk haky.**
3. **Ýolbaşçylaryň, hünärmenleriň we gullukçylaryň zähmet hakynyň ulgamy. Awtomobilkärhanasynda zähmet hakynyň gaznasy**.

**1.Awtomobil pudagynda zähmet hakynyň ulgamy we görnüşleri. Potratlaýyn we sagatlaýyn zähmet hakynyň düşünjesi.**

Işgärleriň zähmet haky – munuň özi önümçilik amalynda ulanylýan zähmet resurslarynyň bahasydyr. Ol sarp edilen zähmetiň möçberi we hili arkaly kesgitlenýär hem-de diňe bazara mahsus ýagdaýlaryň, ýagny zähmet babatda bildirilýän islegiň we teklibiň, emele gelen konýukturanyň, ýerli (territorial) jähetleriň, kanun çykaryjylyk normalarynyň täsirine sezewar bolýar.

Häzirki döwüre mahsus şertlerde eýeçiligiň dürli görnüşlerine degişli kärhanalarda zähmete hak tölemegiň dürli görnüşleri we ulgamlary ulanylýar, ýöne şolaryň ikisi has giňden ýaýrady:

*zähmete potratlaýyn hak tölemek* – önümiň her birligi ýa-da işiň ýerine ýetirilen möçberi üçin hak tölemek;

wagt hasabynda (sagatlaýyn) hak tölemek – işlenen, ýöne senenama wagty üçin däl-de, tarif ulgamynda göz öňünde tutulan wagt üçin hak tölemek.

**Zähmete potratlaýyn hak tölenmegini ulanmagyň şertleri:**

1. Işiň san görkezijiler bar hem-de bular işgäre bagly bolýar.

2. Ýerine ýetirilýän işleriň möçberlerini takyk hasaba almak üçin mümkinçilik bar.

3. Işçilerde işlenip çykarylýan möçberi ýa-da işleriň möçberini artdyrmaga mümkinçilikler bar.

4. Işçileri işlenip çykarylýan möçberi ýa-da işleriň möçberini artdyrmaga höweslendirmek zerur bolup durýar.

5. Zähmeti tehniki taýdan normirlemek üçin mümkinçilik bar.

Zähmete potratlaýyn hak tölemek aşakda görkezilen ýagdaýlara alyp barýan bolsa, ony *ulanmazlyk maslahat berilýär*:

• önümiň hiliniň ýaramazlaşmagyna getirse;

• tehnologik kadalaryň (režimleriň) bozulmagyna alyp barýan bolsa;

• enjama hyzmat edilmeginiň ýaramazlaşmagyna getirse;

• tehniki howpsuzlygyň bozulmagyna getirýän bolsa.

**Wagta görä (sagatlaýyn) hak tölemegiň şertleri:**

1. Önümiň işlenip çykarylmagyny artdyrmak üçin mümkinçilik döremeýär.

2. Önümçilik amaly berk reglamentirlenen.

3. Iş wagtynyň funksiýalary tehnologik amalyň barşyna gözegçilik etmek bilen çäklenýär.

4. Önümçiligiň üznüksiz konweýer görnüşleri berk bellenilen depginde hereket edýär.

5. Önümiň işlenip çykarylyşynyň artdyrylmagy zaýaçylygyň döremegine ýa-da hiliň peselmegine getirip biler.

Zähmet hakynyň *gönüden-göni potratlaýyn ulgamy* ýa-da *ýönekeý potratlaýyn* zähmet boýunça hak tölemek öndürilen önümiň birligi üçin kesgitlenen nyrhlara görä amala aşyrylýar.

Önümiň birligi üçin özbaşdak potratlaýyn nyrh şu formula boýunça kesgitlenýär:

Зр = $З\_{ч}^{п}$/$В\_{ч}^{п}$,

bu ýerde $З\_{ч}^{п}$ – işiň razrýadyna laýyklykda sagatlaýyn tarif stawkasy, rubl/sagat; $В\_{ч}^{п}$ – şol önümi işläp taýýarlamak boýunça sagatlaýyn norma.

 Işçiniň umumy iş haky potratlaýyn nyrhy hasaplanýan döwürde öndürilen önümiň mukdaryna köpeltmek arkaly kesgitlenýär.

 5.1-nji tablisa

**Guramaçylyk düzümi, abatlaýjy işçileriň zähmetine hak tölemegiň ulgamy we görnüşleri**

|  |
| --- |
| Zähmet hakynyň görnüşi |
| Potratlaýyn |  wagtlaýyn (sagatlaýyn) hak |
|  Zähmet hakynyň ulgamlary | Zähmet hakynyň ulgamlary |
| Gönüden-göni potratlaýyn | Özbaşdak potratlaýyn | Gönüden-göni wagta görä | Gönüden-göni wagtlaýyn-baýrak görnüşinde  |
| Brigadada potratlaýyn | BaýraklarMeýilleşdirilen awtosagatlarda işlän her awtoulag boýunçaGündelik meýilnamanyň ýerine ýetirilendigi we artygy bilen ýerine ýetirilendigi üçinIşläp çykarmagyň aýlyk meýilnamasynyň ýerine ýetirilendigi we artygy bilen ýerine ýetirilendigi üçinGündelik meýilnamanyň ýerine ýetirilendigi we awtoulaglary liniýa çykarmagyň aýlyk meýilnamasynyň artygy bilen ýerine ýetirilendigi üçin  |
| Potratlaýyn-baýrak görnüşinde | Özbaşdak potratlaýyn-baýrak görnüşinde |  |
| Brigadada potratlaýyn-baýrak görnüşinde |
| Potratlaýyn bahalar boýunça gytaklaýyn potrat  | 1 müň km aralygyň geçilendigi üçin  |
| Liniýada işlenen awtoulag-gün üçin |
| Potratlaýyn bahalar boýunça gytaklaýyn potrat-baýrak görnüşinde | 1 müň km aralygyň geçilendigi üçin hem-de işläp çykarmagyň meýilnamasynyň ýerine ýetirilendigi we artygy bilen ýerine ýetirilendigi üçin baýraklar  |
| Işläp çykarmagyň meýilnamasynyň ýerine ýetirilendigi we artygy bilen ýerine ýetirilendigi üçin awtoulag-gün boýunça we baýraklar  |

 Zähmete *potratlaýyn-baýrak görnüşinde hak tölenen mahalynda*, işçi öz zähmeti üçin tölegi gönüden-göni potratlaýyn nyrhlar boýunça alýar we oňa goşmaça hak – baýrak tölenýär.

 Gytaklaýyn-potratlaýyn hak tölenende işçiniň zähmet hakynyň möçberi onuň hyzmat edýän işçileriniň-potratçylaryň zähmetiniň netijelerine gönüden-göni bagly bolýar.

 Gytaklaýyn potratlaýyn nyrh (rubl/önümiň birligi) şu formula boýunça kesgitlenýär:

Зк = $З\_{ч}^{т}$/$В\_{ч}^{т}$,

bu ýerde $З\_{ч}^{т}$ – hyzmat edilýän işçiniň gytaklaýyn potrat ulgamy boýunça tölenýän sagatlaýyn tarif stawkasy, rubl; $В\_{ч}^{т}$ – hyzmat edilýän bir işçiniň (obýektiň, agregatyň) sagatda işläp çykarmaly we önümiň birlikleri arkaly hasaplanýan normasy.

 Umumy hak kömekçi işçiniň stawkasyny hyzmat edilýän işçileriň-potratçylaryň ortaça göterimine köpeltmek arkaly, ýa-da gytaklaýyn-potratlaýyn nyrhy hyzmat edilýän işçileriň işläp çykaran önüminiň hakyky möçberine köpeltmek arkaly hasaplanýar.

 Zähmete *akkord-potratlaýyn iş haky tölenen mahalynda*, nyrh wagt boýunça hereket edýän normalara ýa-da işläp çykarmagyň we nyrhlaryň normalaryna esaslanmak arkaly, işleriň tutuş möçberi üçin bellenilýär.

 *Potratlaýyn-progressiw* ulgamda işçiniň zähmetine gönüden-göni potratlaýyn nyrhlara görä, normalary ýerine ýetirmegiň çygyrlarynda, normalardan artyk işlenip çykarylanda – ýokarlandyrylan nyrhlar boýunça tölenýär.

 Zähmete *hak tölemegiň potratlaýyn görnüşi* ulanylan halatynda, bir tarap belli bir işi ýerine ýetirmegi borç edinip potraty boýun alýar, beýleki tarap, ýagny buýrujy bu iş tamamlanandan soňra, şol iş üçin hak tölemegi borç edinýär.

 Işçileriň brigadasynyň zähmet haky öndürilýän önümiň birligi üçin brigadanyň potratlaýyn nyrhyny $З\_{бр}^{сд}$ brigadanyň hakykatda ýerine ýetiren işleriniň möçberine $В\_{бр}^{факт}$ köpeltmek arkaly kesgitlenýär:

 Збр = $З\_{бр}^{сд}$/$В\_{бр}^{факт}$.

 *Wagta görä zähmet haky* boýunça iki sany ulgam – wagta görä ýönekeý iş haky hem-de belli bir wagta görä we baýrak görnüşindäki iş haky bar. Wagta görä ýönekeý iş haky bellenilende, işçileriň zähmet haky şol razrýadly (derejeli) işçiniň sagatlaýyn (günlük) tarif stawkasyny Зч şol döwürde işlenen wagta *t*раб köpeltmegiň hasyly hökmünde hasaplanýar:

Зп = Зч ∙ *t*раб.

Tarif stawkalary (nyrh boýunça bellenilen zähmet haky) we tarif setkalary tarif ulgamynyň düzüminiň elementleri bolup durýar.

**Tarif stawkasy** – munuň özi dürli toparlara we kategoriýalara degişli işçileriň zähmetine wagt birligi boýunça tölenýän hakyň absolýut möçberidir.

**Tarif setkalary** zähmete hak tölenilişiniň kwalifikasiýanyň derejesine laýyklykda bellenilmegi üçin hyzmat edýär. Munuň özi tarifiň razrýadlarynyň we bulara laýyk gelýän tarif koeffisiýentleriniň jemidir.

**2.Ýük awtoulag kärhanalarynda sürüjileriň aýlyk hakyny guramak. Esasy önümçilik işçileriň ýyl boýunça aýlyk gaznasyny kesgitlemek. Kömekçi işçileriň ýyl býunça aýlyk haky.**

Zähmete wagta görä we baýrak görnüşinde hak tölemek ulgamy ýörite awtoulaglarda we hojalyga hyzmat etmek üçin niýetlenen awtoulaglarda işleýän sürüjiler, zawodyň içinde daşamak, ýükleriň kiçeňräk tapgyrlaryny köpräk gatnap daşamak bilen bagly işleri berjaý edýän sürüjiler üçin ulanylýar.

**Sürüjileriň zähmet haky boýunça meýilleşdirilen gaznany kesgitlemek**

*Zähmet haky boýunça umumy gazna* [41; 42]:

Фобщ.зп = Фосн.зп + Фдоп.зп,

bu ýerde Фосн.зп – zähmet hakynyň gaznasy, rubl; Фдоп.зп – işlenmedik, ýöne tölenilýän wagt üçin goşmaça zähmet hakynyň gaznasy, rubl.

 *Goşmaça zähmet hakynyň gaznasy* şu formula görä hasaplanýar

 Фдоп.зп = Фосн.зп ∙ Рдоп.зп / 100,

bu ýerde Рдоп.зп –goşmaça zähmet hakynyň esasy zähmet hakyna görä göterimi:

 Рдоп.зп = [Днотп / (Днк – (Днотп + Днв + Днпр))] ∙ 100%,

bu ýerde Днотп – zähmet rugsadyna degişli günler; Днв, Днпр – degişlilikde dynç alyş we baýramçylyk günleriniň sany.

 *Sürüjileriň esasy zähmet hakynyň gaznasy* zähmete hak tölemek boýunça awtoulag kärhanalary tarapyndan özbaşdak bellenilýän ulgamlary we görnüşleri göz öňünde tutmak arkaly kesgitlenilýär. Awtoulag kärhanalarynda zähmete hak tölemegiň wagta görä bellenýän, wagta görä bellenýän – üýtgeýän we potratlaýyn ulgamy ulanylýar, şol sanda tonna we tonna-kilometr üçin portatlaýyn nyrhlar boýunça, Ачн we *L*общ üçin, şeýle hem girdejiniň bir rubly boýunça normatiwe görä hak tölenýär.

 Narýaddaky awtomobil-sagatlar Ачн we sürüjileriň sagatlaýyn tarif stawkalary Сч sürüjileriň wagta görä bellenýän zähmet hakynyň gaznasyny Фповр.зп hasaplamak üçin başlangyç maglumatlar hökmünde ulanylyp bilner:

 Фповр.зп = Ачн ∙ Сч.

Zähmete potratlaýyn hak tölenen mahalynda, wagtyň normasy hem-de daşalýan ýüküň 1 t üçin nyrhlar we ýerine ýetirilen işiň 1 t-km hasaplanýar. Bular ähli iş wagty üçin töleg geçirmek boýunça hasaplaşykdan düzülýär, şol wagt bolsa ýüklenýän-düşürilýän nokatlarda işsiz durulýan wagtdan, şeýle hem ýükli awtoulagyň ýolda hereket edýän wagtyndan düzülýär. Daşalýan aralyk golaý bolsa has köp tonna daşalar, aralyk daş bolsa, tonna-kilometrleriň sany artýar. Degişlilikde, sürüjä tonnalar we tonna-kilometrler üçin tölegiň paýy artýar, ýöne zähmet hakynyň umumy möçberi düýpli özgermän galýar.

*Potratlaýyn zähmet hakynyň gaznasy*, rubl:

Фзп.сд = (Qт ∙ Ст + Рт-км ∙ Ст-км) / 100,

bu ýerde Ст, Ст-км – 1 t we 1 t-km üçin potratlaýyn nyrhlar, rubl.

1 t we 1 t-km üçin potratlaýyn nyrhlar ýerine ýetirilen işleriň her bir görnüşi üçin işlenip düzülen wagt normalary esasynda bellenilýär hem-de üçünji derejeli sürüjiniň minut boýunça stawkasyny işiň birliginiň ýerine ýetirilýän wagty boýunça bellenilen norma köpeltmek arkaly kesgitlenýär.

Minut boýunça tarif stawkasy şu formula boýunça kesgitlenýär:

Стмин = Стм ∙ 100 / Fм∙ 60,

bu ýerde Стм – aýlyk tarif stawkasy, rubl; Fм – sürüjiniň aýdaky iş wagtynyň gaznasy, sagat.

 Sürüjileriň aýlyk tarif stawkasy 6 günlük, şeýle hem 5 günlük iş hepdesinde bolşy ýaly, ortaça aýlyk wagtdan ugur alnyň kesgitlenildi.

 *Daşalan ýüküň 1 t üçin nyrh:*

 Ст = НВпр ∙ Стмин,

bu ýerde НВпр – bir gezek gidiş-geliş üçin ýük ýüklenende we daşalanda işsiz durulýan wagtyň normasy, min, *t*пр – bir gezek gidiş-geliş üçin ýük ýüklenende we daşalanda işsiz durulýan wagt, min.

 *Ulagly işiň 1 t-km üçin potratlaýyn nyrhy:*

 Сткм = НВт-км ∙ Стмин,

bu ýerde НВт-км – 1 t-km boýunça wagtyň normasy, min.

 1 t-km boýunça wagtyň normasy kesgitlenende, bellenilen görkezijileriň aşakdaky aňlatmalary kabul edildi:

 • awtoulagyň hereket edýän wagty – 60 minut;

• 1 sagatlyk iş boýunça taýynlanmak-jemlenmek üçin wagt – 2,5 min;

• ýüküni özi düşürýän awtoulaglaryň, sisternalaryň, panelleri daşaýan ulaglaryň we furgonlardan başga, beýleki ýöriteleşdirilen awtoulaglaryň geçýän aralygyndan peýdalanmagyň koeffisiýenti – 0,45; beýleki awtoulaglaryňky – 0,5;

• şäheriň daşynda işlenen mahalynda, awtoulaglaryň geçýän aralygynyň hasaplanýan normalary: gowulandyrylan örtükli ýollar boýunça – 49 km/sagat; gaty örtükli ýollar boýunça – 37 km/sagat; tebigy takyr ýollar boýunça – 28 km/sagat; şäherde işlenen mahalynda, ýoldaky örtügiň görnüşine garamazdan, 7 t çenli ýük göterýän awtoulaglar üçin – 25 km/sagat, ýük göterijiligi şondan ýokary bolanda – 24 km/sagat;

• awtoulagyň nominal ýük göterijiligi, t;

• ýük göterijiliginden peýdalanmagyň koeffisiýenti – 1,0.

*Sürüjileriň derejeleri (klaslary) üçingoşmaça pul*, rubl:

 Нбкл = Фвр.в∙ Стч ∙ (0,1 ∙ *N*в.2 + 0,25 ∙ *N*в.1),

bu ýerde *N*в.1, *N*в.2 – birinji we ikinji derejeli sürüjileriň sany.

 *Brigadirlik üçin goşmaça hak,* rubl:

 Дбр = *N*бр ∙ Фвр.в ∙ Стч ∙ *р* / 100,

bu ýerde *N*бр – brigadirleriň sany, adam;*р* – goşmaça hakyň göterimi (*N*бр< 10 adam bolanda,*р* = 10%, *N*бр> 10 adam bolanda,*р* = 15%).

 *Gijesine işlenendigi üçin goşmaça hak:*

 Дноч = 1/7 ∙ Чноч∙ Сч,

bu ýerde Чноч– gijesine (sagat 22-den 6-a çenli) işlenen sagatlaryň sany.

 *Sürüjilere baýraklar* potratlaýyn (wagta görä tölenýan) zähmet hakynyň belli bir göterimi *р* boýunça hasaplanyp üstüne goşulýar:

 Пр = *р* ∙ Фзп.сд.

 Goşmaça haklary we goşmaça pullary hasaba alanyňda, *sürüjileriň esasy zähmet hakynyň gaznasy:*

 Фзп.осн= Фзп.сд + Нкл + Дбр + Дноч + Пр.

 *Zähmet hakynyň ýyllyk gaznasy* şol kärhanada ýylda işgärlere tölenen pullaryň jemi bolup durýar.

 *Sürüjiniň ortaça zähmet haky*

 ЗПср = Фобщ / 12 ∙ *N*в,

bu ýerde 12 – bir ýyldaky aýlaryň sany.

 *Zähmet haky boýunça hasaplanyp çykarylýan umumy durmuş salgydy:*

 Нсн = *р* ∙ Фзп.сд.

bu ýerde*р* – hereket edýän kanunçylyga laýyklykda bellenilip, býujetden daşgary gaznalaragoýberilýän pullaryň göterimi.

 Hasaplamalaryň netijelerini 5.2-nji tablisada jemleýäris.

 5.2-nji tablisa

**Sürüjileriň zähmet hakynyň gaznasyny hasaplamak**

|  |  |  |
| --- | --- | --- |
| *Görkezijiler* | *Bellikler* | *Ähmiýeti*  |
| Daşalýan ýükleriň möçberi, t |  O |  |
| Ýük dolanyşygy, t-km |  P |  |
| Sürüjileriň sanawnamadaky sany, adam |  Nв |  |
| 3-nji derejeli sürüjiniň sagatlaýyn taarif stawkasy, rubl |  Стч |  |
| Işleri ýerine ýetirmek üçin wagtyň normasy, rubl• 1 t hasabynda• 1 t-km hasabynda | НВт НВт-км |  |
| Dereje üçin üstüne goşulýan hak, rubl |  Нкл |  |
| Goşmaça hak• brigadirlik üçin, rub• gijesine işlenendigi üçin, rubl | Дбр Дноч |  |
| Potratlaýyn zähmet hakynyň gaznasy, rubl | Фзп.сд |  |
| Oňat hilli zähmet üçin baýraklar, rubl | Пр |  |
| Esasy zähmet hakynyň ýyllyk gaznasy, rubl | Фзп.осн |  |
| Goşmaça zähmet hakynyň gaznasy, rubl | Фдоп.зп |  |
| Zähmet hakynyň umumy gaznasy, rubl | Фобщ.зп |  |
| Zähmet haky boýunça hasaplanyp çykarylýan umumy durmuş salgydy |  Нс.н |  |
| Ortaça aýlyk zähmet haky, rubl | ЗПср |  |

Adatça, kömekçi işçiler üçin, zähmete wagta görä we baýrak görnüşinde hak tölemek ulgamy hem-de olar üçin *gönüden-göni zähmet hakynyň gaznasy* şu formula boýunça kesgitlenýär:

Фп.всп = *N*всп ∙ Фр.вр.всп ∙ Стч.всп,

bu ýerde *N*всп – kömekçi işçileriň sany.

 Kömekçi işçileriň zähmet hakynyň umumy gaznasyna degişli hasaplamalar önümçilikdäki esasy işçiler boýunça degişli hasaplaşyklar geçirilen mahalynda ulanylan formulalara meňzeş görnüşdäki görnüşdäki formulalara görä amala aşyrylýar.

3.**Ýolbaşçylaryň, hünärmenleriň we gullukçylaryň zähmet hakynyň ulgamy. Awtomobil kärhanasynda zähmet hakynyň gaznasy**.

Ýolbaşçy işgärleriň, hünärmenleriň we gullukçylaryň zähmetine hak tölemek wezipe sanawynda göz öňünde tutulan möçberde we wezipe haklaryna laýyklykda amala aşyrylýar, baýraklar ýük daşamak arkaly alnan girdejiler boýunça meýilnamanyň berjaý edilendigi, awtoulaglaryň liniýa çykarylandygy, gatnawyň yzygiderli amala aşyrylýandygy hem-de awtoulagly işe baha berlende kesgitleýji ähmiýete eýe bolup durýan beýleki görkezijiler üçin berilýär. Şunda kärhananyň ýolbaşüysy zähmet baradaky kanunçylygyň bozulandygy we önümçilikde säwliklere ýol berlendigi üçin, bölümleriň we gulluklaryň ýolbaşçylaryny, hünärmenlerini baýrakdan kesmäge hukuklydyr.

Soňky ýyllarda munisipal awtoulag kärhanalary hususy awtoulaglaryň eýeleri we hususy telekeçiler, şeýle hem başga edaralar üçin dürli görnüşdäki abatlaýyş işlerini ýerine ýetirýärler. Görkezilen işlere badalga bermek üçin, şonuň ýaly kärhanalarda inžener-tehniki işgärlere, abatlaýyş bölümlerine (uçastoklara) ýolbaşçylyk edýänlere (ussalara) we işçilere baýraklary bermek ornaşdyrylýar.

**9-njy tema. Awtomobil pudagynda harajatlar we**

 **özüne düşýän gymmaty.**

1. **Harajatlar barada düşünje. Harajatlar emele gelen ýerine bagllykda özüne düşýän gymmatyň tapawutlylygy. Maksatlara (hasaba alyşa, meýilnamalaşdyrmaga, seljermeklige) baglylykda özüne düşýän gymmatyň görnüşleri.**
2. **Awtomobil pudagynda gatnawlaryň özüne düşýän gymmatynyň harajatlarynyň toparlanylyşy. Harajatlaryň elementleri boýunça harajatlaryň toparlanylyşy.**
3. **Özüne düşýän gymmatyň peselmegine täsir edýän faktorlar. Tehniki ykdysady faktorlarynyň üýtgemeginiň netijesinde gatnawlaryň özüne düşýän gymmatynyň peselmegi. Tehnika ulanylyş görkezijileriň üýtgemeginiň netijesinde gatnawlaryň özüne düşýän gymmatyň peselmegi.**

**1.Harajatlar barada düşünje. Harajatlar emele gelen ýerine bagllykda özüne düşýän gymmatyň tapawutlylygy. Maksatlara (hasaba alyşa, meýilnamalaşdyrmaga, seljermeklige) baglylykda özüne düşýän gymmatyň görnüşleri.**

**Önümiň (daşamagyň) düşýän gymmaty** – munuň özi kärhananyň önümçilik we önümi ýerlemek üçin pul görnüşinde aňladylýan gündelik harajatlaryny aňladýar.

*Önümiň düşýän gymmaty* kärhananyň işiniň netijeliligini baha bermek arkaly häsiýetlendirýän esasy görkezijileriň biri bolup durýar.

Awtoulagly esasy işler boýunça harajatlar şol harajatlaryň elementleri we maddalary boýunça toparlara bölünýär.

**Harajatlaryň elementleri boýunça toparlara bölmek** kärhanada önümçilik amallaryny berjaý etmegiň barşynda hakykatda maddy, zähmet, maliýe gorlarynyň sarp edilişini äşgär etmek, daşamak işini ýerine ýetirmek üçin şol gorlaryň zerur möçberini kesgitlemek üçin zerurdyr.

Awtoulagly daşamagyň düşýän gymmatyny emele getirýän ähli harajatlar ykdysady ähmiýetine laýyklykda, aşakda görkezilen elementler boýunça toparlara bölünýär:

a) zähmete hak tölemek üçin harajatlar;

b) durmuşdaky hajatlara gönükdirilýän pul serişdeleri;

ç) maddy harajatlar (yzyna gaýtarylýan galyndylaryň bahasyny hasaplap aýyrmak arkaly);

d) esasy gaznalaryň amortizasiýasy;

e) beýleki harajatlar.

***Zähmete hak tölemek üçin harajatlara*** kärhananyň önümçilikdäki esasy işgärleriniň zähmetine tölenýän hak, önümçilikde gazanylan netijeler üçin işçilere, ýolbaşçylara, hünärmenlere we beýleki gullukçylara berilýän baýraklar, höweslendiriş we öwezini doluş tölegleri, şol sanda nyrhlaryň gymmatlamagy bilen baglylykda, kanunçylykda göz öňünde tutulan normalaryň çygyrlarynda girdejileriň indeksasiýasy arkaly öwezini doluş tölegleri, kanunçylykda kesgitlenen ýaşyna ýetýänçä, çaga ideg etmek üçin bölekleýin tölenilýän zähmet rugsadyna çykan zenanlara kanunçylykda bellenilen möçberlerde tölenýän öwezini doluş tölegleri, şeýle hem kärhananyň wezipe sanawynda durmaýan we esasy işlere gatnaşýan işgärleriň zähmeti üçin çykarylýan harajatlar goşulýar.

***Hasaplanyp çykarylan umumy durmuş salgydy*** – munuň özi kanunçylykda bellenilen ölçeglere laýyklykda, awtoulag kärhanasynyň işgärleriniň zähmet hakyny tölemek üçin harajatlardan hökman döwlet durmuş ätiýaçlandyrmasy boýunça edaralara, Pension gazna, Ilatyň iş bilen üpjünçiligi boýunça döwlet gaznasyna we Hökmany lukmançylyk ätiýaçlandyrmasy boýunça gazna gönükdirilýän pul serişdeleridir.

***Maddy harajatlar*** – munuň özi işleri we dürli görnüşdäki hyzmatlary amala aşyrmagyň barşynda, hereket edýän düzümi abatlamak, tehniki taýdan hyzmat etmek üçin sarp edilen ýangyjyň-energetika serişdeleriniň we materiallaryň, awtoulag rezininiň (tekerleriň) we enjamlaryň, gurallaryň, gurluşlaryň, inwentaryň, abzallaryň we esasy gaznalara (fondlara) degişli bolmadyk beýleki zähmet serişdeleriniň we beýleki arzan zatlaryň bahasy (gymmaty) hem-de başga kärhanalar we edaralar, önümçilikler we kärhananyň özündäki hojalyk düzümleri tarapyndan ýerine ýetirilýän önümçilik häsiýetli işiň esasy görnüşine degişli bolmadyk hyzmatlar (zähmet) boýunça hak tölemek üçin harajatlardyr.

**2.Awtomobil pudagynda gatnawlaryň özüne düşýän gymmatynyň harajatlarynyň toparlanylyşy. Harajatlaryň elementleri boýunça harajatlaryň toparlanylyşy.**

Maddy gorlaryň “Maddy harajatlar” diýen element boýunça görkezilýän bahasy (gymmaty) bulary satyn almak üçin nyrhlardan (goşulan gymmata salynýan salgydy hasaba almazdan), artdyrylan bahadan (üstüne goşulan puldan), üpjünçilik we daşary ykdysady edaralara tölenýän komission haklardan, haryt biržalarynyň hyzmatlarynyň, şol sanda dellalçylyga degişli hyzmatlaryň bahasyndan, gümrük paçlaryndan, başga edaralar tarapyndan ulag arkaly daşamak, saklamak we gowşurmak boýunça ýerine ýetirilýän işler üçin töleglerden düzülýär.

Maddy gorlar üçin önümiň düşýän gymmatyna goşulýan harajatlardan yzyna gaýtarylýan galyndylaryň bahasy hasaplanyp aýrylýar.

***Beýlekiharajatlar*** – munuň özi harajatlaryň ýokarda agzalyp geçilen elementleriniň haýsy-da bolsa birine degişli edilip bilinmejek ähli harajatlar bolup durýar, ýagny:

• salgytlar, ýygymlar, tölegler (şol sanda ätiýaçlandyryşyň hökmany görnüşleri boýunça tölegler);

• kanunçylykda bellenilen tertipde ätiýaçlandyryş gaznalaryna (ätiýaçlyk gorlaryna) gönükdirilýän pul serişdeleri hem-de goýberilýän beýleki hökmany tölegler;

• hapalaýjy maddalaryň ygtyýar berilýän möçberlerde daşyna çykarylýandygy üçin tölegler, kanunçylykda bellenilen tertipde býujete degişli bolmadyk ýörite gaznalara gönükdirilýän pul serişdeleri we beýleki hökmany tölegler;

• oýlap tapyşlar we rasionalizatorlyk teklipleri üçin baýraklar, alnan karzlar boýunça göterim tölegleri üçin harajatlar, önümiň sertifikasiýasyna degişli işler üçin tölenýän hak;

• iş saparlaryna degişli harajatlar, täze gulluk ýerine göçmek üçin berilýän pul; başga edaralar ýangyndan goramak we garawulçylyk, işgärleri taýýarlamak we gaýtadan taýýarlamak üçin tölegler, işgärleriň guramaçylykly ýagdaýda kabul edilmegi üçin harajarlar;

• edaranyň emlägini, şeýle hem işgärleriň aýry-aýry toparlarynyň janyny we saglygyny ätiýaçlandyryş boýunça tölegleri geçirmek üçin harajatlar hem-de önümi (işleri, hyzmatlary) ýerlemek bilen bagly harajatlar “Beýleki harajatlar” diýen elementden aýrylyp, aýry-aýry elementlere geçirilip bilner;

• awariýalaryň, ýangynlaryň, tebigy betbagtçylyklaryň, ekologik heläkçilikleriň we beýleki adatdan daşary ýagdaýlaryň öňüni almak we aradan aýyrmak, şeýle hem edaralaryň emlägini, işgärleriň janyny ätiýaçlandyryş we üçünji taraplaryň emläk bilen baglanyşykly bähbitlerine zelel ýetirilendigi üçin raýat jogapkärçiligi we beýlekiler boýunça harajatlary maliýeleşdirmek üçin, Russiýa Federasiýasynyň kanunçylygynda bellenilen ölçegleriň çygyrlarynda ätiýaçlandyryş gaznalarynyň döredilmegine gönükdirilýän harajatlar.

*Kalkulirlemek* – munuň özi önümiň birligi üçin harajatlary hasaplamagyň ulgamy bolup durýar.

Toparlara bölmek boýunça ýokarda görkezilip geçilen usullardan başga-da, önümçilik harajatlary ***düşýän gymmatyna degişli etmegiň usulyna, önümiiň döredilmegine gatnaşylmagyna, önümçiligiň möçberine täsir edilmegine*** baglylykda toparlara bölünip bilner.

**3.Özüne düşýän gymmatyň peselmegine täsir edýän faktorlar. Tehniki ykdysady faktorlarynyň üýtgemeginiň netijesinde gatnawlaryň özüne düşýän gymmatynyň peselmegi. Tehnika ulanylyş görkezijileriň üýtgemeginiň netijesinde gatnawlaryň özüne düşýän gymmatyň peselmegi.**

Düşýän gymmaty azaltmak daşky (6.2-nji surat) we içerki ýagdaýlar arkaly üpjün edilip bilner. Içerki ýagdaýlara önümçiligiň guralyşyny gowulandyrýan ýagdaýlar (6.3-nji surat), tehniki-ulanyş görkezijileri (6.4-nji surat), önümçiligiň guralyşyny häsiýetlendirýän ýagdaýlar (6.5-nji surat) degişli edilýär.

Önümçilik güýçlerini ýerleşdirmek

Ýol ulgamynyň ýagdaýy

Hereket edýän düzümiň gurluşy

Önümçilik-tehniki binýadyň ösüşi

Ýangyç-çalgy ýaglary boýunça nyrhlar

**6.2-nji surat. Daşamagyň düşýän gymmatyna täsirini ýetirýän daşky ýagdaýlar**

Tehniki taýdan hyzmat etmegiň we abatlamagyň tehnologiýasyny kämilleşdirmek

Ulag amallaryny guramagyň öňde baryjy usullary

**6.3-nji surat. Önümçiligiň guralyşyny häsiýetlendirýän ýagdaýlar**

Ýük göterijiligiň, geçilýän aralygyň, liniýa çykarmagyň koeffisiýentlerini ýokarlandyrmak

Hereket edýän düzümiň ýük göterijiligini artdyrmak

Ýüklemek-düşürmek üçin işsiz durulýän wagty azaltmak

Liniýada işlenýän wagty uzaltmak

**6.4-nji surat. Düşýän gymmata täsir edýän tehniki-ulanyşa degişli görkezijiler**

Zähmet öndürijiginiň ösüşi

 Dolandyryşy kämilleşdirmek

 Gorlary tygşytlamagyň tertibi

**6.5-nji surat. Zähmeti guramagyň ýagdaýlary**

Ulagly iş birliginiň sehde düşýän gymmaty awtoulagly daşamagyňdüşýän gymmatynyň kalkulýasiýasy arkaly kesgitlenýär, ol harajatlaryň aşakda görkezilen maddalaryny tapawutlandyryp görkezmäge mümkinçilik döredýär:

1. “Kärhananyň işgärleriniň durmuş ätiýaçlandyrmasy boýunça hasaplanyp çykarylan tölegler bilen birlikdäki esasy we goşmaça zähmet haky” diýen madda: (kärhananyň ähli işgärleriniň) esasy zähmet hakyny, zähmet haky boýunça hasaplanyp çykarylan tölegleri, goşmaça haklary, baýraklary; goşmaça zähmet hakyny; hasaplanyp çykarylan tölegleri özünde jemleýär. Bu maddada ýangyjyň, şinalaryň tygşytlanandygy we abatlanýan döwürleriniň arasynda awtoulaglaryň geçýän aralyklarynyň artdyrylandygy üçin baýraklar göz öňünde tutulmaýar. Bular “Awtoulaglar üçin ýangyç”, “Könesini täzelemek we şinalary abatlamak” diýen maddalara we ş.m degişli edilýär.

2. Harajatlaryň “Awtoulaglar üçin ýangyç” diýen maddasyna şol awtoulag kärhanasynda awtoulaglardan peýdalanylan mahalynda ulanylýan ýangyjyň ähli görnüşleri: benzin, dizel ýangyjy, suwuklandyrylan we gysylan gazlar we ş.m. goşulýar. Sarp edilýän ýangyjyň möçberi ulagdaky işiň möçberinden, sarp etmek boýunça hereket edýän ölçegleri ugur edinmek hem-de ulanyşyň aýratyn şertleri üçin hasaplanyp çykarylan tölegleri göz öňünde tutmak arkaly kesgitlenýär. Ýangyç üçin hereket edýän nyrhlara esaslanyp, şol madda boýunça harajatlaryň umumy möçberi deňeşdirilip barlanýar. Ýangyjy aýawly saklanýan we goýberilýän ýerine eltmek üçin harajatlar hem şuňa goşulýar.

3. “Çalgy ýaglary we beýleki ulanyş materiallary” diýen madda boýunça harajatlar materiallaryň her bir görnüşini sarp etmek boýunça bar bolan normalara we olaryň bahsyna esaslanmak arkaly hasaplanýar (awtoulag kärhanasynyň stanoklary we beýleki enjamlary üçin niýetlenen ýangyç materiallary bu madda goşulmaýar).

4. “Hereket edýän düzüme tehniki taýdan hyzmat etmek we ýeňil abatlaýyş” diýen maddada bir gezeklik hyzmat etmek, №1 görnüşde tehniki taýdan hyzmat etmek, №2 görnüşde tehniki taýdan hyzmat etmek we tehniki taýdan abatlamak boýunça harajatlar hasaba alynýar (şunda awtoulaglary, tirkegleri we agregatlary düýpli abatlamak boýunça işleriň amortizasiýanyň fondunyň serişdeleriniň hasabyna ýerine ýetirilýändigi göz öňünde tutulýar). Harajatlaryň bu maddasyna awtoulaglar üçin materillaryň we ätiýaçlyk şaýlarynyň gymmaty goşulýar.

№1 görnüşde tehniki taýdan hyzmat etmegiň, №2 görnüşde tehniki taýdan hyzmat etmegiň we tehniki taýdan abatlamagyň düşýän gymmaty harajatlaryň şu maddalary: hasaplanyp çykarylan tölegler bilen birlikde, işçileriň zähmet haky; materiallaryň we ätiýaçlyk şaýlarynyň gymmaty; gullukçylaryň, şol sanda ussahanalaryň kömekçi we hyzmat edýän işgärleriniň hasaplanyp çykarylan tölegler bilen birlikdäki zähmet haky boýunça kesgitlenýär. Netijede, tehniki taýdan täsiriň her bir görnüşiniň düşýän gymmaty hasaplanýar.

Geçilen aralygy ulanmagyň we ýük göterijiligiň koeffisiýenti artan halatynda, awtoulagly daşamagyň harajatlaryň elementleri boýunça düşýän gymmaty ep-esli azaltmak başardýar. Şunda awtoulagyň geçen 1 km aralygy we 1 sagatlyk işi boýunça işläp çykarmak artýar, şondan soňra ýokarda görkezilen ähli maddalar boýunça awtoulag parkyny göwnejaý ýagdaýda saklamak üçin çykdajylar azalýar hem-de daşamagyň düşýän gymmatynyň ep-esli möçberde azaldylmagy üpjün edilýär.

Şeýlelikde, meýilleşdirilen hasaplamalary geçirmek üçin hem-de maddy, zähmet we maliýe gorlarynyň sarp edilýän hakyky möçberi äşgär edilende, harajatlaryň klassifikasiýasy ykdysady ýörelge boýunça ulanylýar.

**10-nji tema. Awtomobil pudagynda nyrhyň emele**

 **gelişi, nyrhlar we tarifler.**

1. **Nyrhyň ykdysady mazmuny (manysy) we wezipeleri. Hemişelik, üýtgeýän we jemi harajatlar.**
2. **Nyrhlaryň düzümi we görnüşleri.Ýük daşamaklyga we ýolagçy gatnawlara tarifleriň emele gelişiniň ýörelgeleri.**
3. **Ýük daşamak üçin tarif kesgitlemek. Ýolagçy gatnawlary üçin tarif kesgitlemegi. Ýolagçy gatnawlara tarifleriň emele gelişiniň düzümi.**

**1.Nyrhyň ykdysady mazmuny (manysy) we wezipeleri. Hemişelik, üýtgeýän we jemi harajatlar.**

Ahyrky netijede baha haýsydyr bir maksatnamanyň neneňsi derejede dürs işlenip düzülendigini we üstünlikli amala aşyrylandygyny äşgär edýär. Eger haryt bellenilen baha boýunça ýerlenýän bolsa, bu ýagdaý işiň üstünlikli alnyp barylýandygyna şaýatlyk edýär; eger sarp ediji önümi teklip edilýän baha boýunça satyn almakdan ýüz öwürýän bolsa, onda munuň özi şowsuzlygy aňladaýar.

Baha arkaly, kärhananyň işiniň esasy netijeleri ýerlenýär we, diýmek, onuň işiniň umumy netijeliligi kesgitlenýär.

Baha – munuň özi girdejililige gönüden-göni öz täsirini ýetirýän ýagdaý diýlip hasaplanýar, çünki girdeji satuwlardan alnan umumy girdejiniň we umumy harajatlaryň arasyndaky tapawut bolup durýar. Galyberse-de, satuwlaryň möçberi bahalaryň derejesine bagly bolýar.

Bahanyň emele gelmegi çylşyrymly ýagdaýdyr, çünki baha köp sanly ýagdaýlar bilen baglylykda döreýär. Bahanyň iň pes (minimal) derejesi önümçilikdäki harajatlary we önümi ýerlemek üçin harajatlary göz öňünde tutmak arkaly bellenilýär, önümçilikdäki harajatlar üýtgemeýän, üýtgeýän we umumy harajatlara bölünýär. Üýtgemeýän harajatlar – çykdajylaryň önümçiligiň möçberlerine garamazdan, üýtgewsizligine galýan bölegidir (jaýlaryň kärendesi üçin töleg, ýylylyk bilen üpjünçilik we ş.m. üçin harajarlar). Üýtgeýän harajatlar – çykdajylaryň önümçiligiň gerimine baglylykda özgerýän bölegidir. Umumy harajatlar – üýtgemeýän we üýtgeýän harajatlaryň jemidir.

Baha umumy harajatlaryň öwezini dolmalydyr hem-de belli bir möçberde girdejiniň alynmagyny üpjün etmelidir.

**2.Nyrhlaryň düzümi we görnüşleri.Ýük daşamaklyga we ýolagçy gatnawlara tarifleriň emele gelişiniň ýörelgeleri**

Ykdysadyýetde hereket edýän ähli bahalar özara baglanyşyklydyr we ulgamy emele getirýär. Bahalaryň ulgamy önümiň dürli görnüşleriniň özara baglanyşygyny we özara gatnaşyklaryny häsiýetlendirýär. Ol dürli elementlerden düzülýär, bularyň arasyndan aýry-aýry bahalary, şeýle hem olaryň kesgitlenen toparlaryny tapawutlandyryp görkezmek bolar. Bahalaryň özara baglanyşygy aýry-aýry kärhanalaryň, tutuş önümçiligiň we pudaklaryň önümçilik üçin harajatlary emele getirmek boýunça bütewi amal we beýleki ýagdaýlar arkaly şertlendirilendir. Şoňa görä-de, haýsydyr bir bahanyň gymmatlamagy ýa-da arzanlamagy başga nyrhlaryň derejesinde özgerişlikleri döredip biler. Bazar ykdysadyýetinde hereket edýän bahalar birnäçe alamatlar boýunça toparlara bölünýär.

Dolanyşygyň ugruna baglylykda kärhananyň (firmanyň) içerki bahalary we kesgitlenen (lomaý) bahalar bellenilýär, şolar boýunça kärhanalar önümi sarp edijilere ýerleýärler.

**Içerki bahalar** kärhananyň özünde serişdeleriň dolanyşygy üçin ulanylýar hem-de içerki hojalyk gatnaşyklarynyň esasy guralydyr. Bular aşakda görkezilen görnüşlere bölünýär:

**1. Içerki hojalyk bahalary,** bular boýunça sehler, uçastoklar, aýry-aýry önümçilikler bir kärhananyň özünde üpjünçiligi (getirip bermegi) amala aşyrýarlar. Içerki hojalyk nyrhy – munuň özi kärhananyň üýtgeýän harajatlarynyň we girdejileriniň jemi bolup durýar.

**2. Firmanyň içerki nyrhlary,** bular boýunça özbaşdak kärhanalar (edara görnüşindäki taraplar) birleşigiň özünde getirip bermegi amala aşyrýarlar. Firmanyň içerki bahalary üýtgeýän harajatlardan we girdejiden ybaratdyr, girdeji kärhananyň we tutuş firmanyň düzümleriniň üýtgemeýän harajatlarynyň tölenilmegine gönükdirilýär.

**3. Transfert bahalary** – firmanyň içerki bahalarydyr, bular dürli sebitlerde ýerleşýän düzümleriň arasyndaky dolanyşyk üçin ulanylýar.

Transfert bahasy sebitleýin häsiýetli ýagdaýlary göz öňünde tutanyňda, firmanyň içerki bahalaryny özünde jemleýär diýen ýaly.

**Kesgitlenen (lomaý) baha** içerki bahanyň ýokarky çägini äşgär edýär hem-de içerki ýagdaýlaryň, şeýle hem bazaryň konýukturasyny häsiýetlendirýän daşarky ýagdaýlaryň täsirinden ugur alnyp bellenilýär.

Şeýlelikde, firmanyň içerki bahasynyň emele gelmegi kärhananyň kesgitlenen (lomaý) bahasyna öz täsirini ýetirýän wajyp ähmiýetli ýagdaý bolup durýar; ikinjiden, firmanyň içerki bahasy kärhananyň bahasyndan tapawutlanyp, has obýektiw diýlip hasaplanýar, çünki ol önüm öndürijiniň we ahyrynda sarp edijiniň bähbitleriniň özara täsiriniň netijesi bolup durýar, ýagny subýektiw baha berilmegine sezewar bolmaýar. Şeýle hem kärhananyň içerki nyrhlary we lomaý nyrhlar bilen birlikde, dolanyşygyň häsiýetine baglylykda satyn alyş bahalary tapawutlandyrylyp görkezilýär, şol bahalar boýunça oba hojalyk önümleri döwlet we täjirçilik edaralaryna ýerlenýär.

**Bölekleýin bahalar** boýunça harytlar bölekleýin söwda ulgamyna ýerlenýär. Adatça, ilatyň sarp edýän harytlary şol bahalar boýunça ilkinji nobatda ilata we şondan biraz pes derejede kärhanalara, edaralara we telekeçilere satylýar. Adatça, bölekleýin baha lomaý bahadan söwdada hasaplanyp üstüne goşulýan ululyga barabar derejede ýokary bolýar we şunuň hasabyna bölekleýin söwdadaky dolanyşygyň harajatlarynyň öwezi dolunýar hem-de bölekleýin söwda degişli guramalaryň we edaralaryň girdejisi emele getirilýär.

Düzgünleşdirmegiň derejesi we usuly boýunça şular tapawutlandyrylyp görkezilýär:

**1. Düzgünleşdirilýän bahalar** – döwletiň ýa-da Russiýa Federasiýasynyň aýry-aýry subýektleriniň gözegçilik etmeginde bellenilýär. Düzgünleşdirmegiň gönüden-göni we gytaklaýyn usullary aýratynlykda görkezilýär. Gönüden-göni düzgünleşdirmek kesgitlenen nyrhlary, aňryçäk nyrhlary, hasaplanyp üstüne goşulýan tölegleri, nyrhlaryň üýtgemeginiň aňryçäk koeffisiýentlerini, düşewüntliligiň aňryçäkli derejesini bellemek arkaly amala aşyrylýar. Gytaklaýyn düzgünleşdirmekde salgytlary we göterim stawkalaryny üýtgetmek arkaly baha täsir etmek göz öňünde tutulýar.

**2. Ylalaşylýan-şertnamalaýyn bahalar** – taraplaryň ylalaşmagy boýunça kesgitlenýär. Şunda satyjy we satyn alyjy ylalaşygy-şertnamany baglaşmak arkaly, kesgitlenen borçlary boýun alýarlar.

**3. Kesgitlenen durnukly bahalar** – bahalary emele getirýän edaralar ýa-da beýleki döwlet edaralary tarapyndan bellenilýär. Bu bahalar harytlaryň çäklendirilen topary boýunça bellenilýär.

**4. Erkin nyrhlar** – döwletiň baha boýunça goşulyşmagyndan boşadylýar. Bu nyrhlar bazaryň konýukturasynyň, islegiň we teklibiň kanunlarynyň täsir etmegi arkaly emele gelýär.

Bahalaryň ýokarda görkezilen esasy görnüşleri bilen birlikde, hojalygy ýöretmegiň tejribesinde bahalaryň başga-da birnäçe görnüşleri ulanylýar, bular dürli görnüşdäki alamatlar boýunça tapawutlandyrylyp görkezilýär.

Esaslandyrylyşynyň derejesi boýunça şular tapawutlandyrylyp görkezilýär:

**1. Binýatlyk nyrhlar** – meňzeş önümlere baha kesilen mahalynda, ilkibaşdaky binýat hökmünde ulanylýar. Bulary köp sanly bahalaryň kadaly özgerişlikleri, inflýasiýa degişli ýagdaýlar bilen baglylykda ulanmak zerur diýlip hasaplanýar.

**2. Preýskurantdaky bahalar** – preýskurantlar, ýagny bahalary görkezijiler arkaly, resmi görnüşde bellenilýär.

**3. Geleşikleriň hakykat ýüzündäki bahalary** – şunda binýatlyk baha boýunça hasaplanyp goşulýan töleglerden,arzanladylan bahalardan peýdalanmak göz öňünde tutulýar.

Wagta degişli ýagdaý hasaba alnyp, şular tapawutlandyrylyp görkezilýär:

**1. Üýtgemeýän bahalar,** bularyň hereket edýän möhleti barada öňünden gepleşik geçirilmeýär.

**2. Möwsümleýin bahalar** – harytlaryň satyn alnyş ýa-da bölekleýin bahalarynyň görnüşidir. Olar möwsümleýin häsiýetlidir. Şonuň ýaly baha ilkibaşdaky satuw bahasyny arzanlatmak (hasaplap üstüne goşmak) arkaly kesgitlenýär hem-de wagtyň belli bir döwrüniň (möwsümiň) dowamynda hereket edýär.

**3. Üýtgeýän bahalar** – yzygiderli ýagdaýda arzanlaýan birnäçe bahalar bolup, wagtyň öňüden şertlendirilen pursatlarynda öňünden kesgitlenen şkala boýunça arzanlaýar.

Bahalaryň derejesi baradaky maglumatlary almagyň usulyna görä, bahalar şulara bölünip görkezilýar:

**1. Maglumat hökmündäki bahalar** kataloglarda, preýskurantlarda, ykdysady žurnallarda, gollanmalarda we beýleki ýörite edebiýatda çap edilýär. Bu bahalar meňzeş önümiň bahalary bellenilende ýa-da nyrhlaryň derejeleri we gatnaşyklary seljerilende, ugur görkeziji maglumat hökmünde ulanylýar.

**2. Preýskurantdaky bahalar** – maglumat hökmündäki bahalaryň aýratyn görnüşi bolmak bilen birlikde, satyjy firmalaryň preýskurantlarynda çap edilýär.

**3. Hasaplaşyk bahalary** aýratyn (indiwidual) buýurmalar boýunça işlenip taýýarlanýan adaty bolmadyk enjamlar baradaky şertnamalarda, ylalaşyklarda ulanylýar. Şonuň ýaly bahalar önümi iberiji tarapyndan her bir anyk buýurma boýunça buýurmanyň tehniki we täjirçilik şertlerini göz öňünde tutmak arkaly hasaplanýar we esaslandyrylýar.

Bazaryň görnüşine baglylykda şular tapawutlandyrylyp görkezilýär:

**1.** Satyn alyjy tarapyndan öäünden gözden geçirilen harydyň tapgyry (lot) boýunça teklip edilen maksimal derejede köpçüklikleýin satuwa degişli **auksion bahalar**. Bu bahalar islegiň we teklibiň arasyndaky gatnaşygyň üýtgemegi netijesinde bellenilýär.

**2. Biržada kesilen bahalar** – birža arkaly ýerlenýän standartlaşdyrylan we birmeňzeş görnüşdäki harydyň (şol sanda gymmatly kagyzlaryň) bahasy.

**3. Söwdadaky bahalar** – ýöriteleşdirilen söwdanyň özboluşly görnüşdäki bahalarydyr. Söwdanyň bu görnüşi öňünden ýörite resminamada (tenderde) yglan edilen şertler boýunça harytlary getirip bermek ýa-da önümçilige degişli potratlary alamak üçin buýurmalaryň berilmegine esaslanýar.

Satuwlaryň amala aşyrylýan ýerlerine baglylykda şular bellenilýär:

**1. Umumy (bütewi) bahalar** – tutuş ýurduň çäginde (territoriýasynda) hereket edýär; bular döwlet tarapyndan bellenilýär we kadalaşdyrylýar.

**2. Sebitlerdäki nyrhlar** – ýurduň aýry-aýry ýerlerinde emele getirilýär. Bulara oba hojalyk önümleri we çig mal, gaz, elektrik energiýasy üçin nyrhlar degişli edilýär.

**3. Ýerli bahalar** – şol bir ýerde öndürilýän we sarp edilýän önüm üçin bellenilýär.

Getirip bermegiň we satuwyň şertleri boýunça şular tapawutlandyrylyp görkezilýär:

**1. Netto-nyrhlar** – satyn alynýan-satylýan ýerdäki bahalar.

**2. Brutto (fakturadaky) nyrhlar** – satyn almagyň-satmagyň şertlerine görä (salgytlaryň görnüşini we möçberini, bahanyň aşak düşürilýändigini, ätiýaçladyryşyň şertlerini göz öňünde tutmak arkaly) kesgitlenýän nyrhlar.

Bahalaryň klassifikasiýasy bahany emele getirmek boýunça önüm öndürijiniň, şeýle hem sarp edijiniň talaplaryna laýyk gelýän netijeli usullaryny işläp düzmäge mümkinçilik berýär.

Bahalaryň ulgamynda olaryň üç sany esasy görnüşini: şertnamalaýyn, döwlet we dünýä derejesindäki nyrhlary tapawutlandyryp görkezmek bolar.

**Şertnamalaýyn bahalar** satyjynyň we satyn alyjynyň ylalaşmagy boýunça bellenilýär, ýagny şunda belli bir haryt boýunça isleg we teklip göz öňünde tutulýar.

Bazar ykdysadyýetinde **döwlet nyrhlary** monopoliýaçy kärhanalaryň önümleri, şol ýurduň ykdysadyýeti üçin binýatlyk gorlar, durmuşda wajyp ähmiýet berilýän harytlar boýunça bellenilýär.

**Dünýä derejesindäki nyrhlar** halkara söwdasynda ulanylýar. Bularyň derejesi eksport-import boýunça has uly möçberli geleşikler amala aşyrylanda ulanylýan nyrhlary äşgär edýär. Bu nyrhlar elmydama erkin konwertirlenýän walýutada hasaplanýar.

Bahany takyklamak üçin, sarp edijileriň bahanyň üýtgemegine reaksiýasyny (islegiň baha bilen baglylykda üýtgäp bilmegini) hökman göz öňünde tutmak gerek.

Eger bahanyň 1% möçberinde üýtgäp durmagy satylýan önümiň möçberiniň göteriminiň ep-esli üýtgemegine alyp barýan bolsa, kärhana bahalary boýunça **özgerip durýan** islegli önümleri ýerleýär. Bu ýagdaý şeýle netije çykarmaga mümkinçilik döredýär: üýtgäp durýan islege mahsus şertlerde kärhananyň girdejisini diňe, bahalary arzanlatmagyň ýa-da önümi islegiň özgermeginiň pese düşmegine getirip biljek derejede döwrebaplaşdyrmagyň hasabyna artdyrmak başardar.

Eger bahanyň göteriminiň niýetlenen özgerişi satylýan önümiň möçberiniň göteriminiň pes derejede bolmagyna getirýän bolsa, onda kärhana **özgerip durmaýan** islegli önümi ýerleýär. Islegiň şunuň ýaly häsiýetde bolmagy kärhananyň ýolbaşçylygyny umumy girdejini artdyrmak üçin, bahalary gymmatlatmaga mejbur edýär.

**3.Ýük daşamak üçin tarif kesgitlemek. Ýolagçy gatnawlary üçin**

 **tarif kesgitlemegi. Ýolagçy gatnawlara tarifleriň emele gelişiniň düzümi.**

Ýük boýunça tarifler nyrhlaryň ulgamynyň düzüminiň bir bölegi bolup durýar hem-de ulagda giň gerimli üznüksiz önümçiligi üpjün etmek üçin, önümi ulag arkaly daşamak üçin edilen harajatlaryň öwezini dolýar. Ortaça tarif stawkasynyň möçberi aşakda görkezilen gatnaşyga görä kesgitlenýär

Т = С + Пр,

bu ýerde С – daşamagyň düşýän gymmaty; Пр – ýük daşaýjynyň girdejisi.

 Tarifler kesgitlenen mahalynda, düşýän gymmaty azaltmak bilen birlikde, daşamakda geçilýän aralygyň artdyrylmalydygyny göz öňünde tutmak gerek. Bu ýörelgä tarifleri düzmegiň *differensirlenen ulgamy* laýyk gelýär.

Wagta görä bellenilýän tarifler daşamagyň sana degişli häsiýetnamalaryny kesgitlemek mümkin bolmadyk ýa-da makul görülmeýän halatynda, hereket edýän düzüm müşderä kesgitlenen wagt üçin hödürlenende ulanylýar. Tarifiň stawkasy bir sagat üçin hasaplanýar we hereket edýän düzümiň kysymyna bagly bolýar hem-de hereket edýän düzüm ulanylanda onuň geçen aralygy hasaba alnyp bilner. Şeýle hem, adatça, hereket edýän düzüm köp wagtlap ulanylmadyk mahalynda, artan goşmaça harajatlaryň öwezini dolmak üçin, awtoulag serişdesiniň berlendigi üçin minimal töleg bellenilýär.

 Kilometrler boýunça tariflerde geçilen aralygyň uzynlygyndan ugur alnyp, hereket edýän düzümiň modeline we kysymyna bagly töleg göz öňünde tutulýar. Adatça, tarifleriň bu shemasy şäherara we halkara derejesinde daşalanda ýa-da awtoulag serişdeleriniň özleri ondan-oňa geçirilende (sürlüp äkidilende, berlende we yzyna gaýtarylanda, obýektiw sebäplere görä, aralyk ýüksüz geçilende we ş.m.) ulanylýar.

 *Potratlaýyn tarifleri* daşalýan ýüküň möçberini takyk hasaba almaga mümkinçilik bolan halatynda ulanmak maksada laýyk görülýär, çünki şonuň ýaly ýagdaýda awtoulag serişdesiniň öndürijiligini artdyrmagyň we harajatlary azaltmagyň obýektiw zerurlygy ýüze çykýar, munuň özi daşamak işi ýerine ýetirilende täjirçilik babatda peýda gazanmaga mümkinçilik döredýär. Potratlaýyn tärif stawkasy ýüküň äkidilmeli aralygyna, ýüküň äkidilýän möçberine we toparyna (klassyna) bagly bolýar.

Awtoulagly hyzmatlar boýunça erkin nyrha mahsus şertlerde ýüki daşamak boýunça tarif daşamagyň düşýän gymmaty hem-de bäsdeşligiň derejesi arkaly kesgitlenýär.

Bir tonna ýüki daşamagyň düşýän gymmatyny şu formula boýunça kesgitlemek bolar

Cт = [Cпер*ler* / β + Cпост (*ler* / *v*т + *t*п-р)] / (gнγ),

bu ýerde Cпер – daşamagyň düşýän gymmatynyň üýtgeýän görkezijisi; *ler* – bir gezekki gatnawda ýükli geçilen aralyk, km; β – geçilen aralykdan peýdalanmagyň koeffisiýenti; Cпост – daşamagyň düşýän gymmatynyň üýtgemeýän görkezijisi; *v*т – ortaça tehniki tizlik, km/sagat; *t*п-р – ýüklemegiň we düşürmegiň wagty; gн – awtoulagyň ýük göterijiligi, t; γ – ýüküň topary (klassy).

 Şunda 1 t ýüki daşamagyň düşewüntliligi, %, şuňa barabar bolar:

 *r*т = [(*d*т – ст) / ст ]100,

bu ýerde *d*т – 1 t ýüki daşamak boýunça tarif.

 Düşewüntlilik *r*т bellenilen derejede bolanda, tarifiň ululygy şuňa barabar bolar:

 *d*т = ст (*r*т + 100) / 100.

 Adatça, awtoulag serişdeleri boýunça we müşderiler tarapyndan ulanmagyň amatly bolmagy üçin hasaplanan görkezijiler tablisalar görnüşinde resmileşdirilýär. Tablisalar awtoulag serişdeleri boýunça tarifleri düzmegiň kabul edilen shemasyna baglylykda dürli görnüşde bolup biler. Tarifleri düzmegiň nusgalary 7.1 – 7.3-nji tablisalarda görkezildi.

 7.1-nji tablisa

**Wagta degişli tarifleriň düzülişi**

|  |  |
| --- | --- |
| *Awtoulagyň modeli*  | *Töleg, rubl* |
| *1 sagat üçin* | *1 km üçin* | *Minimal* |
|  |  |  |  |

7.2-nji tablisa

**Kilometrler boýunça tarifleriň düzülişi**

|  |  |
| --- | --- |
| *Awtoulagyň modeli*  | *Töleg, rubl/km* |
|  |  |

7.3-nji tablisa

**Potratlaýyn tarifleriň düzülişi**

|  |  |
| --- | --- |
| *Daşalýan aralyk, km* | *Köp iberilen mahalynda, daşamak üçin töleg* |
| 0,5 çenli | 0,5...1 | 1...1,5 | 1,5...2 | 2...3 | 3...4 | 4...5 | 5...10 | 10...20 | 20-den gowrak  |
|  |  |  |  |  |  |  |  |  |  |  |

**11-nji tema.**

**Awtomobil kärhanasynyň ulanyş we täjirçilik işini kämilleşdirmek.**

**Meýilnama:**

1. **Ulag işini hukuk kadalaşdyrylmagy. Ulag işini kadalaşdyrylmaklygyň çeşmeleri. Ýük we ýolagçy gatnawlary guramaklygyň meseleleri we ony kämilleşdirilmekligiň ugurlary.**
2. **Hereket edýän düzümi netijelilikli ulanylyşyny ýokarlandyrmaklygyň ýollary. Ýük we ýolagçy gatnawlaryň özüne düşýän gymmaty peseltmekligiň görkezijileri.**
3. **Ýük daşamaklygyň we ýolagçylar üçin hyzmat edişiň hilini ýokarlandyrmak. Ýük daşamaklygyň hiliniň esasy görkezijileri. Ýolagçylara hyzmat edişiň hiliniň görkezijileri.**

**1.Ulag işini hukuk kadalaşdyrylmagy. Ulag işini kadalaşdyrylmaklygyň çeşmeleri. Ýük we ýolagçy gatnawlary guramaklygyň meseleleri we ony kämilleşdirilmekligiň ugurlary.**

Ulag edaralarynyň, müşderileriň, döwlet häkimiýet edaralarynyň, ulagly hyzmatlary guramagyň we ýerine ýetirmegiň barşyna gatnaşýan beýleki subýektleriň arasynda kesgitli gatnaşyklar ýüze çykýar. Şonuň ýaly gatnaşyklary kadalaşdyrmak üçin hukuk esasyny döretmek – ulag baradaky kanunçylygyň esasy wezipesi bolup durýar.

Aşakda görkezilenler ulagly işleri hukuk taýdan kadalaşdyrmagyň çeşmeleriniň ulgamynda esasy çeşmeler hökmünde tapawutlandyrylyp görkezilýär:

1) ulag baradaky federal derejeli kanunçylyk;

2) ulagyň dürli pudaklarynyň işlerini düzgünleşdirýän kadalaşdyryjy hukuk namalary (tertipnamalar we kodeksler);

3) kanuny güýje degişli edilýän kadalaşdyryjy hukuk namalary;

4) Türkmenistanyň goşulan halkara ylalaşyklary.

Ulag baradaky kanunçylygyň özenini Russiýa Federasiýasynyň Konstitusiýasy düzýär.

Daşalan mahalynda, hereket edýän düzümiň gatnawynyň guralyşy öndürijiligiň has-da artdyrylmagyny we ulagly işiň düşýän gymmatynyň has-da pese düşürilmegini üpjün etmelidir. Ýükleri awtoulag arkaly daşamagyň özi çylşyrymly önümçilik amaly bolup, umumy tehnologik ýagdaýy emele getirýän ençeme amallardan (operasiýalardan) ybaratdyr.

Iberijilerden kabul edijilere ýüki ýetirmek esasy amallaryň üçüsinden: iberilýän nokatlarda ýüki hereket edýän düzüme ýüklemekden; ýüki hereket edýän düzüm arkaly, ýüki iberijiden ýüki kabul edijä äkitmekden; bellenilen nokatlarda ýüki ulag serişdesinden düşürmekden ybarat bolup durýar. Şunda başga, has çylşyrymly tehnologik shemalar hem ulanylyp bilner.

Has oýlanyşykly tehnologik ulgamy işläp düzmek we ony üpjün etmek daşamak işiniň guralmagyna degişli edilýär. Daşamagy guramak giňişleýin manyda aşakda görkezilen meseleleriň çözülmegi bilen baglydyr:

• awtoulagyň kysymynyň we onuň ýük göterijiliginiň saýlanyp alynmagy;

• daşamagyň usulynyň saýlanyp alynmagy (konteýnerlerde, aşagynda goýulýan zatlaryň üstünde, çalşyrylýan kuzowly ýagdaýda daşalmagy);

• ýüklemegiň usulynyň hem-de ýük göteriji mehanizmiň kuwwatynyň we kysymynyň saýlanyp alynmagy;

• gatnawyň ugrunyň (marşrutynyň) saýlanyp alynmagy;

• işlemän durulmagynyň mümkindigini göz öňünde tutmak arkaly, ähli tehnologik amallar boýunça sarp edilýän wagtyň hasaplanmagy hem-de zerur ulag serişdeleriniň hasaplanmagy;

• daşalyşyny hasaba almak we barlamak boýunça usulyň saýlanyp alynmagy;

• buýrujylar bilen özara gatnaşyklaryň hukuk taýdan üpjün edilmegi, şol sanda tarifleriň hasaplanmagy, ulag arkaly we beýleki hyzmatlar boýunça şertnamalaryň baglaşylmagy.

*Awtoulagyň kysymynyň (tipiniň) saýlanyp alynmagy* daşamagyň görnüşi we ýoldaky şertler arkaly kesgitlenýär. Kran arkaly ýüklenmegini talap edýän ýükler (stanoklar, enjamlar, turbalar ýa-da armatura) üçin, iki-üç okly we açyk kuzowly awtoulaglar zerurdyr. Ürgün ýükler üçin ýüki özi düşürýän ulag serişdelerini ulanmak, gaplarda ýerleşdirilen we uzak aralyga äkidilýän ýükler üçin tirkegli ýa-da ýarym tirkegli, tent bilen örtülen ýa-da metal kuzowly awtoulaglary ulanmak makul görülýär. Gymmatly ýükler üçin islendik ýagdaýda kuzowyň ýapyk bolmagy talap edilýär. Kada bolşy ýaly, azyk önümlerini daşamak üçin, kuzow termoizolýasiýa bilen örtülen bolmaly.

Buýrujy awtoulagyň kysymyny saýlap alan mahalynda, daşaýjylaryň tariflerinden habarly bolmak arkaly, daşamagyň gymmatyny deňeşdirip görmäge mümkinçilik döreýär.

*Daşamagyň we ýüklemegiň usullary* özara şertlendirilendir, şoňa görä-de, has ileri tutulýan haýsydyr bir ýagdaý awtoulag seişdeleriniň kysymynyň saýlanyp alynmagyna itergi berýär. Meselem, eger harydy ibermek garyşyk görnüşdäki shema (deňiz – awtoulag, deňiz – demir ýol ulagy – awtoulag) arkaly, konteýnerlerde amala aşyrylan halatynda, onda daşamagyň we düşürmegiň usuly öňünden belli bolýar. Beýleki tarapdan, kiçeňräk gaplardaky ýükleriň ençemesini diňe, aşagynda esbaplary goýup daşamak talap edilýär. Tejribe we hasaplamalar her günde ilki 3 t barabar möberde ýük daşalanda we geçilmeli aralyk 500 – 800 km uzaklykda bolanda, gaplanýan ähli harytlar üçin, ýüküň aşagynda goýulýan esbaplaryň ulanylmagynyň daşalmaly ýüküň anyk möçberine bagly bolýandygyny görkezýär.

Awtoulaga ýüklemek we ondan düşürmek işleri üçin aşakda görkezilen ýük göteriji mehanizmler ulanylýar:

• awto- we elektrik ýük ýükleýjiler – rampa arkly, awtoulaglaryň ýapyk kuzowlary bilen bagly işler üçin;

• demir ýol boýunça awtokranlar we stasionar kranlar – ýeke-ýekeden sanalýan we uly gabaritli ýük ýüklenen üsti açyk awtoulaglar bilen bagly işler üçin;

• bir ýa-da köp kowşly ýük ýükleýjiler – ürgün görnüşdäki ýükler daşalan mahalynda, ýüki özi düşürýän maşynlar bilen bagly işler üçin;

• dürli görnüşdäki kowşly we okly (strelaly) ekskawatorlar – ürgün we inert ýükleri ýüklemek üçin;

• bunkerleriň, lentaly konweýerleriň binýady arkaly, ýörite ýük ýükleýji gurluşlar.

**2.Hereket edýän düzümi netijelilikli ulanylyşyny ýokarlandyrmaklygyň ýollary. Ýük we ýolagçy gatnawlaryň özüne düşýän gymmaty peseltmekligiň görkezijileri.**

Awtoulag kärhanasynyň esasy gaznalaryndan göwnejaý peýdalanmagyň netijeliligi (täsirliligi) ulagyň işiniň gaznalaryň gymmatynyň birligine düşýän möçberiniň artmagy bilen gönüden-göni baglanyşyklydyr hem-de gaznanyň peýda berşiniň artmagy we gaznanyň harçlanyşynyň netijeliligi arkaly äşgär bolýar.

Esasy önümçilik gaznalarynyň ulanylyşynyň netijeliligine gaznanyň peýda berşi boýunça baha berlen mahalynda, onuň ululygyna köp sanly obýektiw we düzgünleşdirilýän ýagdaýlaryň öz täsirini ýetirýändigini göz öňünde tutmak gerek.

Aşakda görkezilenler wajyp ähmiýetli obýektiw ýagdaýlara degişli edilýär:

• önümçilik maksatnamasynyň gurluşy, ýagny dürli ýükleriň daşalýan möçberlerindäki baglanyşyk;

• ýük daşalýan ýerdäki tebigy-howa şertleri hem-de ýoldaky şertler;

• ýüklemek-düşürmek boýunça işleriň mehanizasiýasynyň derejesi;

• ýangyç - çalgy materiallarynyň nyrhlarynyň derejesi.

Aşakda görkezilenler gaznanyň peýda berşine öz täsirini ýetirýän we düzgünleşdirilýän ýagdaýlara degişli edilýär:

• esasy önümçilik gaznalarynyň hakykat ýüzündäki gurluşynyň önümçilik maksatnamasynyň gurluşyna we önümçiligiň beýleki obýektiw şertlerine laýyk gelmegi;

• maşynlaryň parkynyň, enjamlaryň we ulag serişdeleriniň wagt we öndürijiligi boýunça netijeli ulanylmagy.

Häzirki wagtda esasy önümçilik gaznalarynyň ulanylyşynyň netijeliligini artdyrmak her bir kärhananyň wajyp ähmiýetli hajaty bolup durýär. Esasy önümçilik gaznalarynyň ulanylyşynyň netijeliligini artdyrmagyň iki sany ýoly – ekstensiw we intensiw ýollary tapawutlandyrylyp görkezilýär.

*Ekstensiw ýol* esasy önümçilik gaznalarynyň ulanylýan wagtynyň artdyrylmagyny, ýagny ýylyň dowamynda işlenen sagatlaryň sanynyň artmagyny aňladýar. Munuň üçin şulary artdyrmak zerur bolup durýar:

a) kesgitlenen senenama döwrüniň dowamynda esasy önümçilik gaznalarynyň aktiw böleginiň işiniň dowamlylygyny artdyrmaly; munuň özi müşderiler bilen sazlaşykly işlenmegine, hereket edýän düzümiň gijikdirilmän we göwnejaý hilli abatlanmagyna, awtoulaglaryň işe çykarylyşynyň koeffisiýentiniň ýokarlandyrylmagyna, möwsümlerdäki özgerişlikleriň aradan aýrylmagyna ýa-da kadaly ýola goýulmagyna baglydyr;

b) hereket ediji düzümiň narýadda bolýan wagtyny uzaltmaly. Munuň özi taýýarlanmak we jemlenmek boýunça amallar üçin sarp edilýän wagtyň azaldylmagyna, daşamak işini guramagyň oňaýly görnüşleriniň kämilleşdirilmegine, hereket ediji düzümiň çalşykly işlemeginiň artdyrylmagyna we beýlekilere bagly boýar.

Netijeliligi artdyrmagyň *intensiw ýoly* boýunça sanawdaky bir awtoulagyň wagt birligindäki bitirýän işini artdyrmak göz öňünde tutulýar, munuň özi aşakda görkezilen ýagdaýlara baglydyr:

• tirkegleriň düzüminiň rejeli ulanylmagyna;

• ýüklemek-düşürmek işleriniň mehanizasiýasynyň derejesiniň ýokarlandyrylmagyna;

• hereket ediji düzüme tehniki taýdan hyzmat edilişiniň we abatlanmagynyň hiliniň gowulandyrylmagyna.

Esasy önümçilik gaznalarynyň netijeliligine baha berlen mahalynda, ulag serişdeleriniň öndürijiligine degişli görkeziji giňden ulanylyp ugraldy. Köplenç halatda öndürijilik belli bir wagtda öndürilen önümiň möçberi arkaly häsiýetlendirilýär. Ýüki ondan-oňa daşamak ulagyň önümi bolup durýar, şoňa görä-de, belli bir wagtyň dowamynda daşalýan ýükleriň möçberi – tonna ýa-da tonna -kilometr hasabynda bitirilen iş ulag serişdeleriniň öndürijiliginiň esasy ölçeýjisi diýlip hasaplanýar. Şeýlelikde, beýleki deňeçer şertlerde (ýük, aralyk, daşamagyň şertleri üýtgemeýän görnüşde bolanda we beýleki ýagdaýlarda) bu görkezijileriň üýtgemegi ulag serişdeleriniň zähmet öndürijiliginiň degişli derejede özgerişini häsiýetlendirýär.

Awtoulagyň sagatda bitirýän işi, t

*W*т.ч. = *q*γст/*t*e,

bu ýerde *q* – awtoulagyň ýük göterijiligi, t;γст – ýük göterijiliginden peýdalanmagyň statistik koeffisiýenti; *t*e – gidiş üçin wagt, sagat.

 Awtoulagyň sagatda bitirýän işi, tonna-kilometr hasabynda:

*W*т-км.ч. = *q*γст*l*e.с/*t*e,

bu ýerde *l*e.с – ýükli ýagdaýda gidilýän ortaça aralyk, km.

 Öz gezeginde

 *t*e = *t*дв + *t*пр,

bu ýerde *t*дв – hereket edilýän wagt, sagat; *t*пр – ýüklemek-düşürmek üçin işledilmän goýlan wagt, sagat.

 Hereket etmek (gatnaw) üçin sarp edilýän wagt

 *T*дв = *l*e.с + β∙*V*т,

bu ýerde β – geçilýän aralykdan peýdalanmagyň koeffisiýenti; *V*т – ortaça tehniki tizlik, km/sagat.

 Şundan ugur alyp aýdanyňda, awtoulagyň sagatdaky öndürijiligini hasaplamak üçin niýetlenen formulalar tonna we tonna-kilometr hasabynda degişlilikde aşakdaky görnüşlere eýe bolýar

 *W*т.ч. = $\frac{qγ\_{ст}}{\frac{l\_{e.с}}{V\_{mβ}} + t\_{пр}}$

 *W*т- км/ч = $\frac{qγ\_{д}}{\frac{1}{V\_{mβ}}}$ + $\frac{t\_{пр}}{t\_{e.r}}$,

bu ýerde $γ\_{д}$ – awtoulagyň ýük göterijiliginden peýdalanmagyň dinamiki koeffisiýenti.

Ýokarda görkezilen formulalardan belli bolşuna görä, formulalara goşulýan ýedi sany görkezijiniň her biri hereket ediji düzümiň birliginiň öndürijiligine öz täsirini ýetirýär. Ýükleriň daşalýan aralygy belli bolanda, ulagyň ýük göterijiligi *q* hem-de şondan peýdalanmagyň koeffisiýentleri γст we γд, awtoulagyň tehniki tizligi *V*т we geçilen aralykdan peýdalanmagyň koeffisiýentleri β näçe ýokary boldugyça, şeýle hem ýüklemek-düşürmek işleri ýerine ýetirilen mahalynda awtoulagyň ulanylman boş durýan wagty $t\_{пр}$ näçe azaldygyça, awtoulagyň bitirýän işi şonça köp bolýar.

Hereket ediji düzümiň hasabat döwründäki (Д) öndürijiligini kesgitlemek awtoulaglardan peýdalanmagyň netijeliligine baha bermegiň indiki derejesi bolup durýar. Awtoulag kärhanasy hasabat döwründäki önümçilik-hojalyk işleri boýunça jemleýji seljerişi amala aşyrmak bilen çäklenmän, awtoulaglaryň öndürijiligini, daşamagyň düşýän gymmatyny we alynýan girdejini kesgitleýän ýagdaýlaryň dessine barlanmagy we seljerilmegi babatda içgin gyzyklanma bildirýär.

Д döwürde daşamagyň tonna we tonna-kilometr hasabyndaky möçberi degişlilikde şeýle kesgitlenýär:

*W* = AспД*T*пαβТп∙Wт-км/ч ;

*W* = AспД*T*пαβТп∙Wт-км/ч ,

bu ýerde Aсп – awtoulaglaryň sanawda görkezilen sany, birlik; Тп – awtoulagyň narýadda bolýan wagty, sagat; αβ – awtoulaglaryň liniýa çykarylyşynyň koeffisiýenti.

 Awtoulagyň tonna we tonna-kilometr hasabynda bitiren işi awtoulaglaryň sanawda görkezilen sanyna, awtoulaglaryň parkyndan peýdalanmagyň koeffisiýentine, awtoulaglaryň narýadda bolýan wagtyna gönüden-göni proporsionaldyr.

**3.Ýük daşamaklygyň we ýolagçylar üçin hyzmat edişiň hilini ýokarlandyrmak. Ýük daşamaklygyň hiliniň esasy görkezijileri. Ýolagçylara hyzmat edişiň hiliniň görkezijileri.**

Awtoulagyň işiniň has ýokary hilli bolmagy üçin, ýükleriň aýawly saklanmagyny üpjün etmek, ýükleriň ýetirilmegini tizleşdirmek göz öňünde tutulýar hem-de munuň özi işiň has rejeli we ykdysady taýdan esaslandyrylan görnüşleriniň we usullarynyň döredilmegine we ornaşdyrylmagyna ýardam berýär.

 Aşakda görkezilenler häzirki döwürdäki ykdysady edebiýatda ýükleri daşamagyň hili boýunça ýygy-ýygydan gabat gelýän esasy görkezijilere degişli edilýär:

 • kärhanalaryň ýükleri daşamak babatdaky hajatlaryny kanagatlandyrmagyň derejesi;

• ýükleriň ýetirilişiniň tizligi;

• buýrujylara ulag arkaly hyzmat edilmeginiň sazlaşykly bolmagy;

• ulag-ekspedision hyzmatlaryň toplumlaýyn berjaý edilmegi;

• ýükler ulag arkaly daşalan mahalynda, ýükleriň aýawly saklanylyşynyň derejesi;

• müşderilere medeniýetli hyzmat edilmeginiň derejesi.

Aşakda görkezilenler ýolagçylara hyzmat edilişiniň hiliniň görkezijileri bolup durýar:

• ýolagçylar üçin niýetlenen awtoulagly gatnaw boýunça ilatyň hajatlarynyň kanagatlandylyşynyň derejesi;

• ýolagçylary gatnatmagyň tizligi;

• ýolagçy üçin niýetlenen awtoulagyň gatnawynyň yzygiderliligi;

• ýolagçylara oňaýly hyzmat edilmeginiň derejesi;

• ýolagçylar gatnadylan mahalynda, gatnawyň howpsuzlygynyň derejesi;

• ýolagçylara medeniýetli hyzmat edilmeginiň derejesi.

*Ýükler daşalan mahalynda, müşderileriň awtoulagly hyzmatlar babatdaky hajatlaryny kanagatlandyrmagyň derejesi* şu formula boýunça kesgitlenýär:

*К*r1 = *Q*факт/*Q*заявл,

bu ýerde *Q*факт – ýylyň başyndan bäri daşamagyň hakykat ýüzünde artýan görnüşdäki möçberi, t; *Q*заявл – hyzmat edilýän kärhanalaryň we edaralaryň buýurmalary esasynda daşamagyň ýylyň başyndan bäri artýan görnüşdäki möçberi, t.

*Ýükleriň ýetirilişiniň tizligi* hereket ediji düzümiň hakykat ýüzündäki tehniki tizliginiň $V\_{т}^{Ф}$ şol görkezijiniň normatiwdäki görkezijä $V\_{т}^{п}$ gatnaşygy arkaly kesgitlenilýär:

*К*r2 =$V\_{т}^{Ф}$/$V\_{т}^{п}$.

Buýrujylara ulag arkaly sazlaşykly hyzmat edilişi çärýekler, aýlar, dekadalar (ongünlükler) ýa-da senenama günleri boýunça şu formula görä hasaplanýar

*К*r3 = (∑*Q*пл – ∑*Q*нед) /∑*Q*пл,

bu ýerde ∑*Q*пл we ∑*Q*нед – daşamagyň degişlilikde meýilnama boýunça möçberi hem-de hyzmat edilýän kärhanalaryň we edaralaryň birnäçesi boýunça ýerine ýetirilmän galan möçberi.

 Halk hojalygyna ulag arkaly toplumlaýyn hyzmatyň koeffisiýenti şu formula boýunça kesgitlenýär:

*К*r4 = (До/Во): (ДпВп),

bu ýerde До we Дп – degişlilikde hasabat we meýilnama boýunça goşmaça haklaryň jemi, rubl; Во we Вп – awtoulag kärhanasynyň degişlilikde hakykatdaky we meýileşdirilen umumy girdejileri, rubl.

Ýükler ulag arkaly daşalanda, ýükleriň aýawly saklanylyşynyň koeffisiýenti şu formula boýunça hasaplanýar:

*К*r5 = 1 – (П/ Во),

bu ýerde П – ýükler ýük ulagy arkaly daşalanda, ýükleriň dolulygyna we bölekleýin ýitirilen möçberi, rubl.

 Ýolagçylaryň awtobusly daşalyşy-da ýolagçylara hyzmat edilişiniň hiliniň aýratyn koeffisiýentlerini kesgitlemegiň aýratynlyklary arkaly häsiýetlendirilýär. Meselem, *ilatyň awtobusly gatnawlar boýunça hajatlarynyň kanagatlandylyşynyň derejesi* şu formula boýunça hasaplanýar

*К*п*i* =$\frac{\sum\_{i=1}^{m}O\_{вi}+\sum\_{i=1}^{m}O\_{вi}}{O\_{пi}}$,

bu ýerde *m* – has köp gatnawly sagatlaryň sany;$O\_{вi}$ – *i* wagtda normatiw boýunça dolan mahalynda, işleýän awtobuslar arkaly ýolagçylaryň gatnadylyp bilinjek sany, sagat; Oп*i* – ýolagçylaryň akymlarynyň barlagyna degişli maglumatlara laýyklykda gatnawlaryň ýerine ýetirilmeli gije-gündizki möçberi, ýolagçy.

Ýolagçylary gatnatmagyň tizligi *К*п2 normatiw boýunça ýolagçylaryň başlangyç nokatdan ahyrky nokada çenli äkidilişiniň dowamlylygynyň *t*п onuň hakykatdaky görkezijisine *t*ф gatnaşygy arkaly kesgitlenýär. Ýolagçynyň ulagly gitmek üçin sarp edýän wagty ugralýan nokatdaky duralga barmak üçin wagtdan, awtobusa garaşylýan wagtdan, awtobusyň hereket edýän wagty, ýolagçynyň duralgadan barjak ýerine çenli ýöreýän wagtyndan düzülýär.

Ulag serişdeleriniň gatnawynyň yzygiderliliginiň derejesi şu formula boýunça kesgitlenýär:

*К*п3 = Pp/Pп,

bu ýerde Pp – bellenilen tertip boýunça amala aşyrylan reýsleriň sany; Pп – reýsleriň täze sany.

 Ulagly hyzmat etmegiň hilini ýokarlandyrmagyň hem-de daşamagyň netijeliligini artdyrmagyň usullaryny dört topara bölmek bolar.

1. Tehniki usullar:

• hereket ediji düzümiň konstruktiw ygtybarlylygyny we oňaýlylygyny artdyrmak;

• parkyň tehniki taýdan taýynlygyny ýokarlandyrmak;

• önümçiligiň maddy-tehniki üpjünçiligini kämilleşdirmek.

2. Guramaçylyga degişli usullar:

• awtoulag kärhanasyny rejeli görnüşde ýöriteleşdirmek;

• awtoulag kärhanasynyň dolandyryş düzümini, ýoldaky gatnawyň düzgünleşdirilmegini, ulagly geçmek üçin tölegiň ýygnalyşyny kämilleşdirmek;

• hereket ediji düzümiň sanyny, ulaglaryň duralgalarynyň we saklanýan ýerleriniň ulgamyny, ulagyň liniýa çykarylyşyny, liniýadaky ýolbaşçylygy oňaýlaşdyrmak;

• hereket edýän düzümiň gurluşyny (strukturasyny) kämilleşdirmek.

3. Ykdysady usullar:

• ilata ulagly hyzmatyň hilini göz öňünde tutmak arkaly, gaznalaryň döredilmegine degişli ulgamy kämilleşdirmek;

• işiň hili boýunça maddy taýdan höweslendirilmegini kämilleşdirmek;

• gatnawlary meýilleşdirmek boýunça ulgamy kämilleşdirmek.

4. Durmuşa degişli usullar:

• işgärleriň hünär ussatlygyny ýokarlandyrmak;

• tehniki we zähmet düzgün-tertibini pugtalandyrmak;

• işgärleriň zähmetine we dynç almagyna degişli şertleri gowulandyrmak.

Ýükleriň we ýolagçylaryň daşalmagyny rejeli guramak, daşamagyň derejesi we hili esasan, ulanyş gullugy tarapyndan üpjün edilýär, ol beýleki gulluklaryň ählisiniň işini utgaşdyrýar, onuň işiniň netijeleri bolsa esasy tehniki-ykdysady görkezijileri kesgitleýär

*“Dolandyryşy kämilleşdirmegiň”* görkezijisi ulagly işiň dolandyrylmagyny kämilleşdirmegiň we (ulag kärhanasynyň ähli düzümlerinde dolandyryşa degişli wezipeleri ýerine ýetirýän işgärleriň boşadylmagy bilen baglylykda) administratiw-dolandyryş harajatlarynyň azalmagynyň hasabyna tygşytlanan serişdeleri hasaba alýar. Tygşytlanan serişdeler zähmet haky hem-de şoňa görä hasaplanyp çykarylýan serişdeler we dolandyryş üçin harajatlaryň beýleki görnüşleri boýunça kesgitlenýär we harajatlaryň gönüden-göni (asolýut derejede) azaldylan görnüşine eýe bolýar.

“Esasy önümçilik gaznalarynyň ulanylyşyny gowulandyrmagyň” görkezijisi meýilleşdirilýän döwürde amortizasiýa gönükdirilýän serişdeleri azaltmagyň netijesinde tygşytlanan serişdeleri äşgär edýär, rubl:

Эам = Сам1 ∙ *Т*/100 – Сам2,

bu ýerde Сам1, Сам2 – degişlilikde ugur edinilýän we meýilleşdirilýän döwürlerde amortizasiýa gönükdirilýän serişdeleriň jemleri, rubl; *Т* – ugur edinilýän (binýatlyk) döwre garanyňda, meýilleşdirilýän döwürde ulagly işiň möçberiniň ösüş depgini, %.

 Şertleýin-üýtgemeýän harajatlary (amortizasiýasyz) azaltmak arkaly, otnositel derejede tygşytlanan serişeler, rubl

 Эп = Спост1 ∙ Т/100,

bu ýerde Спост1 – ugur edinilýän döwürdäki şertleýin-üýtgemeýän harajatlaryň jemi rubl.

 Daşamagyň düşýän gymmatyny hasaplamak ozal beýan edilen görkezijiler boýunça geçirilýär.

 Ýükleri daşamagyň düşýän gymmatynyň pesese düşürilişini kesgitlemek üçin, ilki bilen awtoulaglaryň öndürijiligini artdyrmak arkaly tygşytlanýan serişdeleriň möçberini hasaplamak gerek. Munuň üçin, hereket edýän düzümiň tonna-kilometr hasabyndaky öndürijiligi potratlaýyn işledilýän awtoulaglar üçin, olaryň geçýän 1 kilometri we 1 sagatdaky işi boýunça, sagatlaýyn işledilýän awtoulaglar üçin – hasabat döwründäki we meýilleşdirilýän döwürdäki 1 awt.-sagat boýunça bellenilýär. Harajatlaryň meýilleşdirilýän möçberi geçilýän 1 km aralyk üçin üýtgeýän harajatlaryň topary boýunça hem-de 1 awt.-sagatdaky iş üçin zähmet haky we umumy hojalyk harajatlary boýunça kesgitlenýär.

Hasabat döwri we meýilleşdirilýän döwür üçin aýratyn niýetlenip, üýtgeýän harajatlar boýunça 1 km aralyk üçin meýilleşdirilen çykdajylaryň möçberi 1 km aralykda awtoulaglaryň tonna-kilometr hasabyndaky öndürijiligine bölünýär. Hasabat döwri we meýilleşdirilýän döwür üçin, 1 awt.-sagat üçin sürüjileriň zähmet haky we umumy hojalyk harajatlary boýunça çykdajylaryň meýilleşdirilýän möçberi-de 1 km aralykda awtoulaglaryň tonna-kilometr hasabyndaky öndürijiligine bölünýär.

Harajatlaryň görkezilen toparlary boýunça 1 t-km düşýän gymmatyndaky tapawut 1 t-km boýunça tygşytlanan serişdeler bolup durýar. Bu ululygy tonna-kilometleriň umumy sanyna köpeltmek arkaly, awtoulaglaryň öndürijiligini artdyrmak arkaly tygşytlanan serişdeleriň umumy möçberi kesgitlenýär.

**12-nji tema. Awtomobil kärhanasynyň maliýe serişdeleri.**

1. **Kärhananyň maliýe serişdeleriniň wezipeleri. Kärhananyň maliýe gatnaşygynyň düzüminde pul gatnaşygynyň toparlary. Maliýe mehanizminiň kesgitlemesi. Maliýe usuly barada düşünje.**
2. **Kärhananyň maliýe serişde düşünjesine kesgitleme. Kärhananyň maliýe serişdeleriniň emele gelişiniň çeşmeleri we düzümi. Lizing barada düşünje we awtoulag kärhana üçin onuň ähmiýeti.**
3. **Awtoulag kärhanalarynda girdeýji, peýda we düşewüntlilik. Awtoulag kärhanalarynda girdeýjiniň düzümi. Awtomobil kärhanalarynda çykdaýjylaryň toparlary. Balans peýda we onuň emele gelişi. Arassa peýdanyň paýlanylyşy.**
4. **Awtomobil kärhanalarynda salgytlar we olaryň görnüşleri. Peýdadan alynýan salgyt. Goşulan gymmata bolan salgyt.**
5. **Kärhananyň maliýe serişdeleriniň wezipeleri. Kärhananyň maliýe gatnaşygynyň düzüminde pul gatnaşygynyň toparlary. Maliýe mehanizminiň kesgitlemesi. Maliýe usuly barada düşünje.**

Maliýe – munuň özi hojalyk dolanyşygynyň barşynda pul serişdeleriniň emele gelşini we olardan peýdalanylyşyny äşgär edýän ykdysady gatnaşyklaryň ulgamy bolup durýar. Russiýa Federasiýasynyň maliýe ulgamyna şular goşulýar:

• döwlet pul maýalary (federal býujet, döwlet durmuş ätiýaçlandyryş gaznasy we býujetden daşary beýleki gaznalar; pensiýa gaznasy, ilatyň iş bilen üpjünçilik gaznasy, hökmany lukmançylyk ätiýaçlandyryş gaznasy we beýlekiler);

• sebitleriň pul maýalary (dürli administratiw-çäk düzümleriniň býujetleri we býujetden daşary gaznalary);

• kärhanalaryň pul maýalary.

Döwlet pul maýalarynyň (maliýesiniň) derejesinde ýurduň bitewi maliýe syýasaty işlenip düzülýär we amala aşyrylýar, kärhanalaryň işiniň netijeliligi esasan şoňa bagly bolýar. Kärhanalaryň pul maýalary ýurduň maliýe ulgamynyň düzüminde kesgitleýji orny eýeleýär, çünki hut kärhanalaryň derejesinde döwletiň maliýe gorlarynyň agramly bölegi emele gelýär. Russiýanyň federal býujetiniň girdeji böleginiň 80% kärhanalaryň salgyt töleglerinden ybarat bolýar. Kärhanalaryň pul maýalary paýlaýjy (höweslendiriji) funksiýalary ýerine ýetirýär.

Pul maýalarynyň paýlaýjy funksiýasy hut şol maýalaryň kömegi arkaly, kärhananyň ähli pul girdejileriniň we bar bolan gaznalaryň emele getirilmeginden we ulanylmagyndan ybarat bolýar. Pul maýalary paýlaýjy funksiýany ýerine ýetirmek birlikde, tutuşlygyna üznüksiz önümçiligiň amalyna hyzmat etmek arkaly, onuň üznüksizligini üpjün edýär we onuň ähli tapgyrlaryna öz täsirini ýetirýär. Bulardan başga-da, pul serişdeleriniň dürs paýlanmagy kärhananyň işiniň gowulandyrylmagyna badalga berýän täsirini ýetirýär.

Maliýeniň üznüksiz önümçiligiň amalynyň barşyny san taýdan äşgär etmäge ukyply bolmagynyň özi oňä gözegçilik etmäge mümkinçilik döredýär. Maliýe gorlarynyň gazna, şeýle hem gazna däl görnüşlerde hereket etmegi barlaga degişli funksiýanyň özenini düzýär. Barlag funksiýasy iki hili görnüşde amala aşyrylýar:

• buhgalteriýa, statistika we operatiw hasabat resminamalaryndaky maliýe görkezijileri arkaly;

• maliýe taýdan täsir etmek arkaly.

Kärhanalaryň pul maýalaryny guramakda aşakda görkezilen kadalar ulanylýar:

• maliýe-hojalyk işleri boýunça özbaşdak bolmak;

• öz-özüňi maliýeleşdirmek;

• işiň netijeleri babatda gyzyklanma biledirmek;

• şol netijeler üçin jogap bermek;

• ätiýaçlyk pul maýalaryny döretmek;

• serişdeleri özbaşdak we nesýe alnan görnüşdäki serişdelere bölmek;

• býujetiň we döwletiň býujete dahylsyz gaznalarynyň öňündäki borçlary ilkinji nobatda berjaý etmek;

• kärhananyň işini maliýe taýdan barlamak.

Maliýe gatnaşyklarynyň düzüminde kärhanalaryň pul gatnaşyklarynyň aşakdaky toparlary tapawutlandyrylyp görkezilýär:

• *kontragentler bilen gatnaşyklaryň topary* – başlangyç girdejileri emele getirmek, içerki hojalyk maksatlary üçin niýetlenen gaznalary (tertipnamalýyn kapitaly, önümçiligi ösdürmek baradaky gaznany, höweslendiriş gaznalaryny we ş.m.) döretmek bilen bagly gatnaşyklar; kärhanalar bilen gatnaşyklaryň topary – maliýe gorlaryny paýlamak bilen bagly gatnaşyklar; şunda maliýe gorlarynyň hereketi gazna däl görnüşde (şertnamalaýyn borçnamalar bozulanda, jerimeleri tölemek we töletmek, dürli paý töleglerini tölemek, bilelikdäki işden alnan girdejiniň paýlanmagyna gatnaşmak, başga kärhanalaryň we döwletiň gymmatly kagyzlaryny edinmek, şol gymmatly kagyzlar boýunça diwidendleri almak we beýleki görnüşlerde) amala aşyrylýar;

• *önümleri sarp edijiler bilen gatnaşyklaryň topary*, kärhanalar bular bilen gatnaşyklarda şertnamalaryň düzgünini we görnüşini özbaşdak saýlap alýar, borçnamalary berjaý etmegiň şertlerini we jerimeleri bellemegiň kadasyny kesgitleýär, öz önüminiň we hyzmatlarynyň nyrhlaryny emele getirýär hem-de önüm iberijileriň nyrhlarynyň esaslandyrylandygyna baha berýär. Görkezilen şu ýagdaýlar ahyrky maliýe netijelerine düýpli täsirini ýetirýär;

• *ätiýaçlandyryş edarasy bilen gatnaşyklaryň topary* – hökmany we meýletin ätiýaçlandyryşyň dürli görnüşlerini özünde jemleýär;

• *bank ulgamy bilen gatnaşyklaryň topary* – ssudalary (karzlary) almak we üzmek, göterimleri tölemek, şeýle hem ulanylmaýan pul serişdelerini kesgitlenen töleg üçin banklara bermek bilen baglylykda hasaplaşyk-kassa hyzmatlaryndan ybaratdyr;

• *döwlet bilen gatnaşyklaryň topary* – býujete degişli we býujete dahylsyz gaznalary döretmek we şolardan peýdalanmak bilen gatnaşyklary özünde jemleýär. Pul gatnaşyklarynyň bu topary býujete we býujete dahylsyz gaznalara dürli salgytlary, ýygymlary, tölegleri we beýlekileri tölemek arkaly amala aşyrylýar; beýleki tarapdan bolsa, önümçilige dahylsyz ulgamlary, meýilleşdirilen maksatnamalary we ş.m. maliýeleşdirmek amala aşyrylýar;

• *ýolbaşçy dolandyryş düzümleri bilen gatnaşyklaryň topary* – maliýe gorlaryny pudagyň özünde gaýtadan paýlamak bilen baglylykda özara “wertikal” we “gorizontal” gatnaşyklardan ybaratdyr.

Maliýe (pul maýalary) – diňe bir ykdysady kategoriýa (dereje) bolmak bilen çäklenmän, kärhananyň önümçilige we söwda degişli işine güýçli badalga berýän gural diýlip hasaplanýar. Şol täsir **maliýe gurluşy (mehanizmi)**, ýagny guramaçylyga, meýilleşdirilmegine we maliýe gorlarynyň ulanylmagyna täsir edilmegine maliýe taýdan badalga berýän ýagdaýlaryň (ryçaglaryň) ulgamy arkaly amala aşyrylýar. Maliýe mehanizmi özara baglanyşykly elementleriň bäşisinden: maliýe usullaryndan, maliýe taýdan badalga berýän ýagdaýlardan (ryçaglardan), hukuk taýdan, kadalaşdyryjy namalar (normatiwler) we maglumatlar bilen üpjünçilikden ybaratdyr

**Maliýe usullary** – munuň özi maliýe gatnaşyklary arkaly, hojalyk amallaryna täsir etmegiň usullarydyr. Maliýe usullary iki ugur: maliýe gorlarynyň hereketini dolandyrmagyň ugry boýunça hem-de harajatlary we netijeleri deňeşdirmek, maddy taýdan höweslendirmek we pul serişdeleriniň netijeli ulanylmagy üçin jögap bermek bilen bagly bazar gatnaşyklarynyň ugry boýunça täsir edýär. Bazar gatnaşyklaryna täsir edilmegi önümçilik ulgamynda we dolanyşykda maliýeniň funksiýalarynyň täjirçilik hasaby bilen şertlendirilendir, şunda pul (gymmat) görnüşindäki harajatlar we maliýe-hojalyk işleriniň netijeleri deňeşdirilýär. Täjirçilik hasabyndan has umumy görnüşde peýdalanmagyň maksady minimal harajat çykaryp, maksimal girdeji gazanmakdan ybaratdyr, ýogsa, kärhananyň işleriniň dürli döwürlerinde maksatlar özgerip biler.daşary ýurt tejribesinde önümçilige gönükdirilen kapitalyň möçberlerini we işiň netijelerini deňeşdirmek baradaky talap “harajatlar – çykarylan önüm” (*input - output*) diýen adalga arkaly aňladylýar. Maliýe usullarynyň täsiri pul gaznalary döredilende we ulanylanda äşgär bolýar.

**Maliýe ryçaglary** – munuň özi maliýe usullarynyň täsirini ýetirmegiň tärleridir.

Maliýe mehanizminiň hereket etmegini **hukuk taýdan üpjün etmek** kanunçylyk namalaryny, kararlary, buýruklary we hukuk boýunça beýleki resminamalary özünde jemleýär.

**Kadalaşdyryjy namalar bilen üpjünçilik** – munuň özi gözükdirijiler, kadalaşdyryjy namalar, ölçegler (normalar), tarif stawkalary, usuly görkezmeler, düşündirişler we beýlekiler bilen üpjün etmegi aňladýar.

**Maliýe gorlary** – munuň özi kärhananyň ygtyýarynda bar bolan hem-de giňeldilen üznüksiz önümçilik boýunça we maliýe borçnamalaryny ýerine ýetirmek we işgärleri ykdysady taýdan höweslendirmek üçin gündelik harajatlary we çykdajylary tölemek üçin niýetlenen pul serişdeleridir. Şeýle hem maliýe gorlary önümçilige dahylsyz ugurlardaky obýektleriň saklanmagyna we ösdürilmegine, sarp edişe, toplaýyşa, ýörite ätiýaçlyk gaznalaryna we beýlekilere gönükdirilýär.

Maliýe gorlary birnäçe çeşmeleriň hasabyna döredilýär. Eýeçilik hukugy esasynda çeşmeleriň iri toparlary: özbaşdak we karz alnan pul serişdeleri tapawutlandyrylyp görkezilýär. Şunda bulary has jikme-jik görnüşde: özbaşdak we bulara deňleşdirilen serişdeler; maliýe bazarynda jemlenýän gorlar; täzeden paýlamagyň tertibine görä gelip gowuşan pul serişdeleri ýaly toparlara bölmek bolar.

Aşakda görkezilenler kärhananyň maliýe taýdan dolandyrylmagyny üpjün edýän esasy çeşmeler diýlip hasaplanýar:

• buhgalteriýa hasabatlylygy;

• kärhananyň maliýe gulluklarynyň operatiw hasabatlylygy;

• maliýe edaralarynyň maglumatlary;

• bank ulgamynyň maglumatlary we beýlekiler.

1. **Kärhananyň maliýe serişde düşünjesine kesgitleme. Kärhananyň maliýe serişdeleriniň emele gelişiniň çeşmeleri we düzümi. Lizing barada düşünje we awtoulag kärhana üçin onuň ähmiýeti.**

Dünýäde maýa goýum syýasaty boýunça tejribede karzyň we göni maýa goýumlarynyň arasyndaky aralyk görnüş – lizing işlenip düzüldi. Bazar ykdysadyýetine mahsus şertlerde döwletiň ep-esli derejede awtoulag ulgamynyň ösüşine göni maýa goýumlaryny gönükdirmek ulgamyndan öz-özünden çetleşendigini, kärhanalarda bolsa, giňeldilen üznüksiz önümçiligi üpjün etmek üçin özbaşdak maliýe çeşmeleriniň ýetmezçilik edýändigini göz öňünde tutup aýdanyňda, lizing durnukly maýa goýum çeşmesi hökmünde wajyp ähmiýete eýe bolýar.

Lizing (iňlisçe *to lease* – kärendesine almak) – munuň özi eýeçiligiň kärendesiniň özboluşly görnüşi bolup durýar, şonda kärendesine beriji kärendeçä emlägi (meselem, awtoulagy) kärendesine bermäge razy bolýar.

1998-nji ýylyň 29-njy oktýabryndaky “Lizing hakyndaky” № 164-FZ Federal kanuna laýyklykda, sarp edilmeýän (ýer böleklerinden we beýleki tebigy obýektlerden başga) zatlara degişli bolan hem-de hususy we edara görnüşindäki taraplara wagtlaýyn eýelik we ulanmak üçin berilýän emläk lizing amallarynyň ugry bolup durýar.

Şol kanunda aşakda beýan edilýän kesgitlemeler berilýär.

*Lizing* – hususy ýa-da edara görnüşindäki taraplara lizing hakyndaky şertnama esasynda kesgitlenen töleg üçin, kesgitlenen möhlete hem-de şertnamanyň şertleri boýunça bellenilen şertlere görä, lizingi alyja emlägi satyn almak hukugyny bermek arkaly, emlägi edinmek we ony bermek boýunça maýa goýumly işiň görnüşidir.

*Lizinge degişli geleşik* – lizing boýunça lizingi berijiniň, lizingi alyjynyň we lizingiň predmetini satyjynyň (önümi iberijiniň) arasyndaky şertnamany amala aşyrmak üçin zerur bolan şertnamalaryň jemi.

Binalar, gurluşlar, enjamlar, ulag serişdeleri hem-de telekeçilik işi üçin ulanylyp bilinjek beýleki gozgzlýzn we gozgalmaýan emläk *lizingiň predmeti* bolup biler.

*Lizingi beriji* – hususy ýa-da edara görnüşindäki tarap bolmak bilen birlikde, lizinge degişli geleşigi berjaý etmegiň barşynda, daşyndan çekilen ýa-da özbaşdak pul serişdeleriniň hasabyna emlägi eýeçiligine satyn alýar we ony lizingiň predmeti hökmünde, lizingi alyja kesgitlenen töleg üçin, kesgitlenen möhlete we bellenilen şertlere görä, wagtlaýynça eýelik etmek we ulanmak üçin hem-de lizingiň predmeti boýunça eýelik etmek hukugyny bermek ýa-da şol hukugy bermezlik şerti bilen tabşyrýar.

*Lizingi alyjy* – hususy ýa-da edara görnüşindäki tarap bolmak bilen birlikde, lizing baradaky şertnama laýyklykda, lizinge degişli predmeti kesgitlenen tölegi töläp, ony kesgitlenen möhlete we bellenilen şertlere görä, lizing baradaky şertnama boýunça şol predmeti wagtlaýyn eýelik etmek we ulanmak üçin almaga borçludyr.

Satyjy (önümi iberiji) – hususy ýa-da edara görnüşindäki tarap bolmak bilen birlikde, satyn almak – satmak barada lizingi beriji bilen baglaşylýan şertnama laýyklykda, özüniň kesgitlenen möhletde öndürýän (satyn alýan) we lizinge degişli predmet diýlip hasaplanýan emlägini lizingi berijä satýar. Satyn almak – satmak baradaky şertnama laýyklykda, satyjy (önümi iberiji) lizinge degişli predmeti lizingi berijä ýa-da lizingi alyja tabşyrmaga borçludyr.

*Lizing kompaniýalary (firmalar)* – özleriniň esaslandyryjy resminamalaryna laýyklykda lizingi berijileriň funksiýalaryny ýerine ýetirýän hem-de Russiýa Federasiýasynyň kanunçylygynda bellenilen tertipde lizinge degişli işleri amala aşyrmak üçin rugsat hatlaryny (ygtyýarnamalary) alan täjirçilik edaralarydyr.

Lizinge degişli işler – lizing baradaky şertnama boýunça lizingi berijiniň öz funksiýalaryny ýetire ýetirmegidir.

Aşakda görkezilenler lizingiň federal kanun arkaly düzgünleşdirilýän esasy görnüşlerine degişli edilýär:

• üç ýylyň we şondan gowrak ýylyň dowamynda amala aşyrylýan *uzak möhletleýin lizing*;

• bir ýarym ýyldan başlap, üç ýyla çenli döwrüň dowamynda amala aşyrylýan *ortaça möhletli lizing*;

• bir ýarym ýyla ýetmeýän döwrüň dowamynda amala aşyrylýan *gysga möhletleýin lizing*.

**Maliýe lizingi** şertnamanyň uzak möhletleýin (5 – 10 ýyl aralygynda) bolmagy hem-de enjamyň bahasynyň ähli ýa-da agramly böleginiň amortizasiýasy arkaly häsiýetlendirilýär. Hakykatyna garanyňda, maliýe lizingi haýsydyr bir zadyň satyn alynmagy üçin uzak möhletleýin karzyň berilmeginiň görnüşi bolup durýar. Şertnamanyň hereket edýän möhleti dolandan soňra, kärendeçi kärendä degişli obýekti gaýtarýar, şertnamanyň möhletini uzaldýar ýa-da täze şertnama baglaşýar, şeýle hem ol obýekti galan gymmatyna görä satyn alyp biler (adatça, munuň özi ujypsyz möçberde bolýar).

**Gaýtarylýan lizing** – munuň özi lizingiň bir görnüşi bolup durýar, şunda lizingiň predmetini satyjy (önümi iberiji) şol bir wagtda lizingi alyjy bolup çykyş edýär. Başgaça aýdanyňda, lizingi alýan kärhanada (telekeçide) zerur önümçilik serişdeleri eýýäm bar bolup, täjirçiligiň gerimini giňeltmek üçin dolanyşyk serişdelerine mätäç bolsa, onda lizing kompaniýasy bar bolan enjamy taraplaryň ylalaşan nyrhy boýunça satyn almak arkaly, ony ýene-de şonuň ýaly kärhana (telekeçä) lizing boýunça berip biler. Şu amaly geçirmegiň netijesinde, lizingi alyjy zerur dolanyşyk serişdelerini alýar we öz kärhanasynda salgytlary azaltmagyň kanuny (legal) usullaryndan peýdalanýar. Munuň özi lizingi alyjynyň gaýtarylýan lizing baradaky şertnama boýunça düşýän puly töläp, şol enjam boýunça eýelik etmek hukugyny yzyna satyn aldygy diýlip hasaplanýar.

**Operatiw lizing** boýunça gysga we ortaça möhletler (adatça, amortizasion döwürden az möhlet) üçin lizing şertnamalaryny baglaşmak göz öňünde tutulýar, şolara laýyklykda kärendeçä (kesgitlenen möhlet dolandan soňra) islendik wagtda şertnamany ýatyrmaga hukuk berilýär. Kada bolşy ýaly, munuň özi lizinge degişli obýektiň kärendeçileri bahym-bahymdan çalşanda bolup geçýär. Şunda kärendesine berijiniň başdan geçirýän töwekgelçiligi artýar, kärendeçileriň bahym-bahymdan çalyşmagy bolsa, lizing kompaniýasynyň lizinge degişli predmetiň göwnejaý ýagdaýda bolmagyna içgin gyzyklanma bildirmegine getirýär. Köplenç halatda lizing kompaniýasy lizinge degişli obýekte tehniki taýdan hyzmat edilmegini – reglament boýunça abatlaýyşy, ätiýaçlandyryşy öz üstüne alýar (şertnamada borçlaryň paýlanyşy barada bellenilip geçilýär). Lizing baradaky şertnamanyň hereket edýän möhleti dolandan soňra, ylalaşygyň predmeti eýelik edýäne gaýtarylýar ýa-da ýene-de kärendesine berlip bilner.

**Sublizing** – munuň özi lizinge degişli predmetden peýdalanmak boýunça hukuklaryň üçünji tarapa berilmegi bilen baglylykda ýüze çykýan gatnaşyklaryň özboluşly görnüşidir hem-de sublizing baradaky şertnama arkaly resmileşdirilýär.

Lizingi berijiniň (lizing kompaniýasynyň) we lizingi alyjynyň (awtoulag kärhanasynyň) arasynda lizing barada baglaşylýan şertnama aşakda görkezilen esasy düzgünler (bölümler) arkaly häsiýetlendirilýär:

• şertnamanyň predmeti we lizingiň möhleti;

• emlägiň başga tarapa berilýän ýeri we bermegiň tertibi;

• şertnamanyň degişli puluň jemi we hasaplaşyklary geçirmegiň tertibi;

• eýeçilik gatnaşyklary;

• emlägiň döwlet tarapyndan bellige alnyşy we ätiýaçlandyryş;

• taraplaryň hukuklary we borçlary;

• taraplaryň jogapkärçiligi;

• jedelleri çözmek;

• arzalar we ynandyrmalar;

• sublizing;

• beýleki şertler;

• şertnamany ýatyrmak.

Şertnama lizing boýunça tölegleri geçirmegiň ylalaşylan grafigi goşulýar.

Lizing kompaniýalary şertnamanyň ýerine ýetirilişi durnuklaşan halatynda, kesgitlenen ýeňillikleri berip biler. Meselem, “Mazkontraktlizing” “28-nji awtulag kärhanasy” açyk paýdarlar jemgyýetiniň öz borçlaryny ýerine ýetirip bilýändigine doly göz ýetirip, başlangyç tölegiň möçberi boýunça ýeňillik berilmegini hasaba almak arkaly, şertnamanyň şertlerini takyklaşdyrdy. Birinji geleşik baglaşylanda, başlangyç töleg 50% barabardy, awtoulag tehnikasynyň ikinji tapgyry eýýäm bahanyň 30% tölemek şerti bilen alyndy, üçünji şertnamada ilkinji tölegi 15% barabar möçberde tölemek göz öňünde tutuldy.

Lizing tölegleri lizingi alyjynyň özüne awtoulag serişdesinden (şertnamanyň predmetinden) peýdalanmaga hukuk berlendigi üçin lizingi berijä töleýän pul serişdeleriniň umumy jemini aňladýar

1. **Awtoulag kärhanalarynda girdeýji, peýda we düşewüntlilik. Awtoulag kärhanalarynda girdeýjiniň düzümi. Awtomobil kärhanalarynda çykdaýjylaryň toparlary. Balans peýda we onuň emele gelişi. Arassa peýdanyň paýlanylyşy.**

Awtoulag kärhanasynyň (edaranyň) girdejileri aşakda görkezilenlerden ybaratdyr:

• işiň adaty görnüşlerini amala aşyrmak arkaly gazanylan girdejilerden;

• operasion girdejilerden;

• ýerlemekden daşgary işden alnan girdejilerden.

*Awtoulag kärhanalarynyň* işiň adaty görnüşlerini amala aşyryp gazanýan *girdejileri* aşakda görkezilenlerden ybaratdyr:

• içerki we halkara derejesinde ýükleri daşamak arkaly gazanylan girdejilerden;

• ýük taksomotorlary arkaly ýükleri daşamak arkaly gazanylan girdejilerden;

• awtoulaglary hemişelik bolýan ýerinden başga ýere ibermek arkaly alnan girdejilerden;

• başga edaralaryň ýük awtoulaglarynyň boş gatnadylmazlygyndan peýdalanmak arkaly alnan girdejilerden;

• awtoulaglary kireýine bermekden gazanylan girdejilerden;

• sürüjiniň ýa-da awtoulag kärhanasynyň başga işgäriniň esasy iş bilen utgaşdyrmak arkaly, ulag-ekspedision amaly berjaý etmeginden alnan girdejiden;

• ýüklemek-düşürmek işlerinden gazanylan girdejiden;

• ammardaky amallar boýunça alnan girdejiden;

• täze hem-de bejerilen awtoulaglary awtomobil we awtomobilleri abatlaýan zawodlardan getirmek (sürüp getirmek) arkaly alnan girdejilerden;

• kärende bilen iş salyşýan edaralar boýunça kärende baradaky şertnama görä öz aktiwleriniň wagtlaýynça eýelik etmäge we ulanmaga berlendigi üçin kärende töleginden;

• awtoulag kärhanasynyň ulag ekspedisiýasy baradaky komission şertnamalar boýunça baýrak görnüşinde alýan girdejisinden.

Aşakda görkezilenler *operasion girdejiler* diýlip hasaplanýar:

• edaranyň aktiwleriniň wagtlaýyn peýdalanmak (wagtlaýyn eýelik etmek we ulanmak) üçin tölegli berilmeginden alnan girdejiler;

• başga edaralaryň tertipnamalaýyn kapitallaryna gatnaşmak bilen baglylykda gelip gowuşýan serişdeler (şol sanda göterim tölegleri we gymmatly kagyzlar boýunça beýleki girdejiler);

• (ýönekeý şerekete degişli şertnama boýunça) edaranyň bilelikdäki işiň netijesinde alan girdejisi;

• esasy serişdeleri we pul serişdelerinden tapawutlanýan beýleki aktiwleri (daşary ýurt walýutasyndan başga aktiwleri), önümi, harytlary satmak bilen baglylykda gelip gowuşýan serişdeler.

Aşakda görkezilenler *ýerlemekden daşary girdejiler* diýlip hasaplanýar:

• şertnamalaryň şertleriniň bozulandygy üçin jerimeler, penýalar, tölegler;

• şertnama boýunça muzdsuz alnan, şol sanda sowgat bermek baradaky şertnama boýunça alnan aktiwler;

• edara ýetirilen zeleliň öwezini dolmak görnüşinde gelip gowuşan serişdeler;

• geçen ýyllara degişli bolup, hasabat ýylynda äşgär edilen girdeji;

• talap bildirilmeli möhleti geçen karz we deponentlik bergileriň jemi;

• ýerlemekden daşary beýleki girdejiler.

*Ekzogen (daşarky)*, şeýle hem endogen (içerki) ýagdaýlar awtoulag ulgamynda hojalygy ýöredýän subýektleriň girdejileriniň ululygyna öz täsirini ýetirýär. Aşakda görkezilenler awtoulag önümçiliginde kärhananyň umumy girdejisiniň derejesine öz täsirini ýetirýän ekzogen ýagdaýlara degişli edilýär:

• awtoulagly hyzmatlaryň bazarynda hyzmat edilýän segmentdäki bäsdeşligiň derejesi;

• müşderileriň tölege ukyplylygynyň derejesi;

• döwletiň salgyt syýasaty;

• awtoulagly hyzmatlaryň bäsdeşlige ukyplylygy;

• hödürlenýän awtoulagly hyzmatlar üçin tarifleriň (nyrhlaryň) derejesi;

• (ýükleri halkara derejesinde daşamak işi guralanda) döwletiň gümrük syýasaty;

• ekologiýa bilen baglylykda, awtoulag serişdeleriniň ulanylmagy hem-de kärhananyň önümçilik-tehniki binýady babatda bildirilýän talaplar;

• zähmet resurslarynyň bazaryndaky ýagdaý.

Aşakda görkezilenler hojalygy ýöredýän subýektleriň girdejileriniň artmagyna öz täsirini ýetirýän endogen ýagdaýlar bolup durýar:

• bazaryň segmentasiýasyny hasaba almak arkaly, tarif syýasatynyň düzülmegi;

• debitorlar bilen işjeň syýasatyň amala aşyrylmagy;

• kärhananyň aýratyn-da, täjirçilik işi boýunça menejmentiniň derejesi;

• awtoulag parkynyň işe ukyplylygynyň üpjün edilmegi;

• awtoulag parkynyň gurluşynyň (strukturasynyň) awtoulagly hyzmatlara laýyk gelmegi;

• dolandyryşda operatiw we strategik çözgütleriň maglumatlar arkaly we tehniki taýdan üpjün edilmegi;

• müşderilere awtoulagly hyzmat etmek boýunça şertnamalaryň ýerine ýetirilmegine degişli operatiw monitoringiň geçirilmegi.

Bazar gatnaşyklaryna mahsus şertlerde ulagly daşamagyň dürli görnüşleri boýunça gazanylýan girdejiler kesgitlenen ýagdaýda hereket edýän düzüme (sostawa) eýe bolup durýan awtoulag kärhanasynyň hyzmat edip biljek awtoulag bazarynyň segmentleriniň marketingi esasynda hasaplanýar. Ulagly daşamak boýunça tarifi, ýagny hyzmatlaryň saýlanyp alynýan nyrhlary (potratlaýyn görnüşde, işlenen wagta we geçilen kilometrlere görä hak tölemek) ýa-da hereket edýän düzüm (sostaw) kärendesine berlende, kärende töleginiň ululygy ulagly daşamagyň bellenilen görnüşi boýunça müşderä hyzmat etmegiň özboluşlylygyny göz öňünde tutmak arkaly kesgitlenilýär.

Sürüjileriň zähmetine potratlaýyn hak tölenen mahalynda *ulagly ýük daşamak arkaly alynýan girdeji* potrada degişli tarifi ulagly tonna hasabynda ýerine ýetirilen işiň möçberine köpeltmegiň hasyly hökmünde kesgitlenýär. Adamyň işlän sagadyna görä hak tölenende, girdejiler bellenilen tarifiň we işlenen sagatlaryň mukdarynyň biri-birine köpeldilen hasylyndan geçilen her kilometr üçin goşmaça tölegiň jemini aýyrmak arkaly kesgitlenýär. Geçilen kilometr hak tölenende, gidejiler bellenilen tarifi geçilen umumy aralyga köpeltmegiň hasyly hökmünde kesgitlenýär.

*Ulag-ekspedision amallar arkaly alynýan girdejiler* iberilýän ýüküň kategoriýalaryna (derejelerine) bagly bolup, ýükler daşalanda gazanylýan girdejileriň kesgitlenen göterimine barabardyr.

Awtoulag kärhanasynyň *ýüklemek-düşürmek işleri boýunça* girdejileri bellenilen tarife we işleriň berjaý edilen möçberine baglylykda kesgitlenýär.

*Awtoulag kärhanasynyň awtobusly daşamak arkaly gazanýan girdejileriniň jemi* daşalýan adamlaryň sanyna, äkidilýän aralyga we daşamgyň görnüşine (şäherdäki, şäher ýakasyna, etrabyň çägindäki, welaýatyň çägindäki we şäherara gatnawlara), şeýle hem biletleriň öňünden satylandygy üçin komission ýygyma bagly bolýar. Buýurmalar boýunça awtobusly daşamakdan alynýan girdejiler sagatlaýyn tarifi awtobusyň işiniň dowamlylygyna köpeltmegiň hasyly hökmünde kesgitlenýär.

*Taksomotorly daşamak arkaly alynýan girdejiler* tölegli geçilen aralykdaky kilometrlere, taksi görnüşindäki awtoulaglaryň näçe gezek çagyrylandygyna, näçe gezek adamlaryň mündürilendigine, boş durlan wagta we hyzmatlaryň görkezilen görnüşleri boýunça tariflere baglylykda hasaplanýar.

Girdejileriň hasaplanmagyny tizleşdirmek üçin, wariant (görnüş) hökmünde, tonna, tonna-kilometr, tölegli kilometr we beýleki ölçegler boýunça girdejileriň stawkalaryna degişli maglumatlaryň binýadyny döretmek maslahat berilýär.

Esaslandyrylan, resminamalar arkaly tassyklanan we girdeji gazanmak üçin çykarylan harajatlar awtoulagly daşamak işini we awtoulagly berjaý edilýän beýleki hyzmatlary amala aşyrýan kärhananyň *harajatlary* diýlip ykrar edilýär.

Awtoulag kärhanasynyň harajatlary aşakda görkezilen toparlara bölünýär:

• işiň adaty görnüşleri boýunça harajatlara;

• operasion harajatlara;

• ýerlemek işinden başga işleri berjaý etmek üçin çykdajylara.

Awtoulagly işiň adaty görnüşlerine degişli harajatlar düzülip, toparlara bölünende, aşakda görkezilen elementler göz öňünde tutulmalydyr:

• maddy harajatlar;

• zähmete hak tölemek üçin harajatlar;

• durmuşdaky hajatlara gönükdirilýän serişdeler;

• amortizasiýa;

• beýleki harajatlar.

Operasion harajatlar we ýerlemek işinden başga işleri berjaý etmek üçin çykdajylar hyzmatlaryň we işleriň görnüşleri boýunça alynýan girdejilere laýyklykda hasaba alynýar. Daşamagyň düşýän gymmatynda hem-de berjaý edilýän hyzmatlaryň we işleriň beýleki ölçeglerinde äşgär edilýän harajatlar görkezilen gözükdirijä laýyklykda awtoulagly önümçiligiň harajatlarynyň düzümine goşulýar.

Bazar ykdysadyýetine mahsus şertlerde awtoulagly önümçiligiň netijeliliginiň görkezijisi hökmünde *girdejiniň ululygy* awtoulag kärhanalarynyň hereket etmeginiň maliýe taýdan durnuklylygyny we olaryň ösüş baradaky strategiýasynyň amala aşyrylmagyny üpjün etmekde aýratyn ähmiýete eýe bolýar. Hojalygy ýöredýän subýekt girdejiniň hasabyna, giňeldilen üznüksiz önümçiligi üçin özbaşdak serişdelerini emele getirmek bilen çäklenmän, býujetiň, banklaryň, önüm iberijileriň we awtoulagly işe degişli beýleki kontragentleriň öňündäki borçnamalaryny berjaý edýär. Häzirki döwürdäki şertlerde balansdaky (umumy) girdeji awtoulag edarasynyň işiniň maliýe bilen bagly netijesini häsiýetlendirýän integrirleýji görkeziji diýlip hasaplanýar.

*Balansdaky girdeji* awtoulagly hyzmatlary berjaý etmek (ýerlemek) arkaly alnan girdejiniň (Д) we şol hyzmatlaryň berjaý edilmegine gönükdirilýän umumy harajatlaryň (P) arasyndaky tapawut hökmünde hem-de ýerlemek işinden başga amallar boýunça girdejileriň (Дв.о.) we çykdajylaryň (Pв.о) arasyndaky tapawudyň hasabyna emele getirilýär:

Пб = (Д – Р) + (Дв.о – Pв.о).

Maliýe meýilnamasy işlenip düzülende, balansdaky girdeji aşakda görkezilen algoritm boýunça kesgitlenýär.

1. Girdejiler-netto kesgitlenýär:

Дн = Дбр – НДСд,

bu ýerde Дбр – girdejiler-brutto; НДСд – (Дбр∙0,18∙100%)/1,18 = 15,25%; Дбр – goşulan gymmata salynýan we awtoulagly hyzmatlaryň berjaý edilmegi üçin tölege goşulýan salgyt.

 2. Çykdajylar-netto kesgitlenýär:

 Pн = Pбр – НДСр,

bu ýerde Pбр – hojalygy ýöredýän subýektiň işi boýunça umumy çykdajylar; НДСр = (Pбр – 0,18 – 100%)/1,18 = 15,25% Pбр – goşulan gymmata salynýan hem-de kärhananyň edinen harytlarynyň we hyzmatlaryň gymmatyna goşulýan salgyt.

 3. Balansdaky girdeji kesgitlenýär:

 Пр = Дн – Pн.

 Russiýa Federasiýasynyň Salgyt kodeksine laýyklykda, salgyt salynýan girdejini (Пн) hasaplamak üçin, balansdaky girdejiden emläk (esasy gaznalar) boýunça salgyt we beýleki salgytlar aýrylýar.

 Salgyt salnandan soňra, hojalygy ýöredýän subýektiň ygtyýaryna gelip gowuşýan sap girdejini kesgitlemek üçin, balansdaky girdejiden salgyt salynýan girdejiniň 24% barabar möçberde girdeji salgydy aýrylýar:

 Пч = (1 – 0,24) Пн.

 Sap girdejini paýlamak hojalygy ýöredýän subýektiň özüne degişli funksiýasy bolup durýar. Eger edaranyň tertipnamasynda göz öňünde tutulan bolsa, ätiýaçlyk gaznany we edaranyň ýyllyk ýygnagynda oňyn çözgüt kabul edilen halatynda, diwidendleri aýyrmak arkaly, sap girdejiniň serişdeleriniň hasabyna, kärhananyň guramaçylyk-hukuk görnüşine garamazdan, toplaýyş we sarp ediş gaznalary döredilýär.

 Toplaýyş gaznasynyň serişdeleri ulanylanda, maýa goýumlara mahsus görnüşe eýe bolup, gurluşyga, obýektiň durkunyň täzelenmegine, hereket edýän düzümiň satyn alynmagyna we beýleki ugurlara gönükdirilýär. Sarp ediş gaznasynyň serişdeleri ulanylanda, durmuş ulgamyna (işgärleri maddy taýdan höweslindirmäge, iýmite, saglygy bejerişe, ätiýaçlandyryşa we ş.m.) gönükdirilýär.

Girdejiniň artmagyna birgiden ýagdaýlar öz täsirini ýetirýär, munuň özi girdejiniň stawkasynyň artmagy, awtoulagly hyzmatlaryň düşýän gymmatynyň pese düşmegi, girdejiniň ýokary derejeli stawkasy boýunça häsiýetlendirilip berjaý edilýän hyzmatlaryň möçberiniň köpelmegi arkaly äşgär bolýar.

Bazar gatnaşyklaryna mahsus şertlerde hojalygy ýöredýän subýektleriň bäsdeşlige ukyplylygy awtoulagly işiň peýdalylygynyň ululygyna öz täsirini ýetirýär. Kärhananyň peýdasy (gazanjy) girdejiniň harajatlara gatnaşygy hökmünde kesgitlenýär:

*R*п = П/З ∙ 100%.

Kärhananyň maliýe ýagdaýy seljerilen mahalynda, önümçilik gaznalarynyň peýdalylygy hasaplanýar

*R*п.ф. = П/Стп.ф. ∙ 100%,

bu ýerde Стп.ф. – önümçilik (esasy we dolanyşyk) gaznalarynyň ortaça ýyllyk gymmaty.

 Kärhananyň maýa goýum syýasaty işlenip düzülende, maýa goýumlardan garaşylýan düşewüntlilik hasaplanýar hem-de hasaplanýan döwürdäki ýyllar boýunça girdejiniň üýtgemeýän (hemişelik) ululygyna görä, diskontirlemegiň prosedurasyny hasaba alman, düýpli maýa goýumlarynyň düşewüntliliginiň (*R*кв) ortaça derejesi kesgitlenýär:

*R*кв = $\frac{\sum\_{i}^{}П\_{t}}{\sum\_{i}^{}KB\_{t}}$100%.

Awtoulagly önümçiligiň düşewüntliligini ykdysady ölçegler boýunça we salgytlara gönükdirilýän serişdeleri göz öňünde tutman hasaplamak wajyp ähmiete eýedir:

*R*чп = ЧП/Сч.п. ∙ 100%,

bu ýerde ЧП – sap girdeji; Сч.п. – awtoulag önümçiliginiň harajatlary (salgytlary hasaplap aýranyňda).

Awtoulag edarasynyň (paýdarlar jemgyýetiniň) hereket edişi seljerilen mahalynda, özbaşdak maýanyň (СК) düşewüntliligi hasaplanýar:

*R*с.к = П/СК ∙ 100%.

1. **Awtomobil kärhanalarynda salgytlar we olaryň görnüşleri. Peýdadan alynýan salgyt. Goşulan gymmata bolan salgyt.**

Ýurduň ykdysady ýagdaýy we beýleki özgertmeleriň amala aşyrylmagy salgyt baradaky kanunçylygy kämilleşdirmegiň şertine bagly bolýar. **Salgyt baradaky kanunçylyk** – munuň özi salgyt salynmagyny hukuk taýdan kesgitlemek we salgyt mehanizminiň ykdysady gurluşy boýunça amallaryň özara täsiriniň netijesidir. Onuň ýola goýluşy kabul edilen ykdysady doktrina (taglymata), ykdysady syýasata, umumy harajatlary we netijeleri hasaba almagyň metodologiýasyna baglydyr.

Salgyt mehanizmi ykdysady taýdan (karz, pul, býujet arkaly) beýleki sazlaýjy ýagdaýlar bilen birlikde, ykdysady işiň umumy şertlerini döredýär, maksatlary düzýär, hojalygyň ýöredilmegine baha berilmegini we strategiýanyň saýlanyp alynmagyny şertlendirýär. Ilkinji nobatda salgyt salnyşynyň mikro derejedäki hojalyk işleriniň netijeliligine ýetirýän täsiri, munuň işiň durmuşda wajyp ähmiýetli görnüşlerini ugrukdyryşy we bulara badalga berşi, önümçiligiň gurluşynyň (strukturasynyň) we tehnologiýalaryň özgerişi hasaba alynýar. Beýleki tarapdan bolsa, munuň özi monopolizm, harajatlaryň, düşýän gymmatyň, talap edilýän gorlaryň (resurslaryň) artmagy ýaly oňaýsyz ýagdaýlaryň öňüni almalydyr. Ykdysady taýdan hut şeýle görnüşde çemeleşilen halatynda, salgytlar bazaryň infrastrukturasynyň möhüm we netijeli (konstruktiw) guralyna öwrülýär.

*Salgytlar, ýygymlar, paçlar we beýleki töleg* töleýjileriň kanunçylyk namalary arkaly kesgitlenýän tertip we şertler boýunça degişli derejedäki býujete ýa-da býujete dahylsyz gazna hökmany suratda töleýän tölegini aňladýar. Bellenilen tertipde töledilýän salgytlaryň, ýygymlaryň, paçlaryň we beýleki tölegleriň jemi (mundan beýläk – salgytlar) salgyt ulgamyny emele getirýär.

*Salgyt ulgamy* – munuň özi salgytlaryň dürli görnüşleriniň jemidir, bulary ýola goýmakda we hasaplamagyň usullary arkaly, aşakda görkezilen ýörelgeler amala aşyrylýar:

• bir gezek salgyt salmak – şol bir obýekte belli bir görnüşdäki salgyt kanunda salgyt salmak boýunça bellenilen döwür boýunça diňe bir salynýar;

• deň ölçeglilik, ýagny düzgünleriň ählumumylygyna, bütewiligne mahsus nukdaý nazara görä, döwlet salgyt töleýjiler babatda umumy çemeleşmäni amala aşyrýar;

• aýdyňlyk, ýagny salgyt salmagyň tertibi (stawkalar, möhletler, hasap çykarmagyň binýady) öňünden bellenilýär;

• muzdsuzlyk, ýagny döwlet salgyt töleýjilere býujete tölenýän serişdeler üçin hiç hili ekwiwalenti hödürlemeýär.

Edara görnüşindäki taraplar, töleýjileriň beýleki toparlary we hususy taraplar salgytlary töleýjiler diýlip hasaplanýar hem-de kanunçylyk namalaryna laýyklykda, bulara salgytlary tölemek borjy ýüklenýär.

Girdejiler (düşewünt), kesgitlenen harytlaryň nyrhlary, salgyt töleýjileriň işiniň aýry-aýry görnüşleri, gymmatly kagyzlar bilen geçirilýän amallar, tebigy gorlardan peýdalanmak,edara görnüşindäki we hususy taraplaryň emlägi, emlägiň başga birine geçirilmegi, önümiň, işleriň we hyzmatlaryň bahasyna goşulan gymmat hem-de kanunçylyk namalary arkaly bellenilen beýleki obýektler salgyt salynýan obýektler diýlip hasaplanýar.

Kanunçylyk namalarynda kesgitlenen tertibe we şertlere görä, salgytlar boýunça aşakda görkezilen ýeňillikler bellenilýär:

• obýektiň salgyt salynmaýan minimumy;

• salgyda degişli obýektiň kesgitlenen elementlerini salgytdan boşatmak;

• aýry-aýry taraplary ýa-da töleýjileriň toparlaryny salgyt tölemekden boşatmak;

• salgyt stawkalaryny peseltmek;

• salgyda degişli aýlykdan (hasaplaşyk döwri üçin salgyt töleginden) hasaplap aýyrmak;

• maksatlaýyn salgyt ýeňillikleri, şol salgyt karzlary (salgytlaryň tölenilmeli möhletini uzaltmak);

• salgyt boýunça beýleki ýeňillikler.

Ähli salgytlar boýunça ýeňillikler diňe hereket edýän kanunçylyga laýyklykda ulanylýar.

Russiýa Federasiýasynyň kanunçylyk namalarynda başga ýagdaý göz öňünde tutulmadyk bolsa, salgyt boýunça özbaşdak (indiwidual) häsiýetli ýeňillikleri bermek gadagan edilýär.

Russiýa Federasiýasynyň Salgyt kodeksiniň 12-nji maddasyna laýyklykda, Russiýa Federasiýasynda salgytlaryň we ýygymlaryň üç sany görnüşi bellenildi:

• federal salgytlar we ýygymlar;

• Russiýa Federasiýasynyň subýektleriniň salgytlary we ýygymlary;

• ýerli salgytlar we ýygymlar.

Döwlet häkimiýet edaralarynyň salgytlara degişli meseleleri çözmekdäki ygtyýarlyklary Russiýa Federasiýasynda salgyt salmak hakyndaky Kanuna we beýleki kanunçylyk namalaryna laýyklykda kesgitlenýär. Ähli derejelerdäki döwlet häkimiýet edaralaryna Russiýa Federasiýasynyň kanunçylygynda göz öňünde tutulmadyk goşmaça salgytlary we hökmany tölegleri bellemäge, şeýle hem bellenilen salgytlaryň we salgyt tölegleriniň stawkalaryny ýokarlandyrmaga hukuk berilmeýär.

***Federal salgytlar*** edara görnüşindäki we hususy taraplaryň hökman tölemeli tölegleri bolup durýar hem-de bu tölegler federatiw döwletiň ýokary kanun çykaryjy häkimiýet edarasy tarapyndan bellenilýär. Federal salgytlardan gelip gowuşan serişdeler federal býujetiň hasabyna geçirilýär ýa-da federal býujetiň we Federasiýanyň subýektleriniň bjujetleriniň arasynda paýlanýar. Federal salgytlaryň düzümi, bularyň salgyt stawkasy, salgyt binýady, tölemegiň tertibi Federasiýanyň ýokary kanun çykaryjy edarasy tarapyndan kesgitlenýär. Bular federal býujetiň girdeji böleginiň özenini düzýär (çünki sebitlere degişli we ýerli býujetlerden emele getirilýär), şolaryň hasabyna maliýe durnuklylygy saklanýar.

Şular feral salgytlara degişlidir:

• goşulan gymmata salynýan salgyt;

• aksizler;

• edaralaryň girdejilerine salynýan salgyt;

• hususy taraplaryň girdejilerine salynýan salgyt;

• döwlet pajy;

• haýwanat dünýäsine degişli obýektlerden hem-de biologik gorlaryň obýektlerinden peýdalanmaga hukuk üçin ýygym;

• umumy durmuş salgydy;

• peýdaly zatlaryň gazylyp alynmagy üçin salgyt.

***Ýerli salgytlar*** – munuň özi hususy we edara görnüşindäki taraplaryň töleýän hökmany tölegleridir we bular ýerli býujetlere gönükdirilýär. Bular surmuş infrastrukturasynyň ösüşine sazlaýjy täsirini ýetirýär.

Ýerli salgytlar bellenilen mahalynda, ýerli wekilçilikli öz-özüni dolandyryş edaralary Russiýa Federasiýasynyň Salgyt kodeksinde salgyt salmak boýunça görkezilen elementleri – salgyt stawkalaryny (Russiýa Federasiýasynyň Salgyt kodeksinde bellenilen çygyrlarda), salgydy tölemegiň tertibini we möhletlerini, şol ýerli salgyt boýunça hasabatlylygyň görnüşlerini kesgitlemäge hem-de salgyt ýeňilliklerini we salgyt töleýjiniň şol ýeňilliklerden peýdalanmagy üçin esaslary göz öňünde tutmaga hukuklydyr. Eger ýerli wekilçilikli öz-özüni dolandyryş edarasy haýsydyr bir sebäbe görä ýokarda görkezilen hukuklary amala aşyrmasa, onda federal kanunçylykda bellenilen aňry çäkli stawkalar we ýeňillikler ulanylýar.

Aşakda görkezilen salgytlar we ýygymlar ýerli salgytlar bolup durýar:

• ýer salgydy;

• hususy taraplaryň emlägine salynýan salgyt.

Umuman alanyňda, Russiýa Federasiýasynyň Konstitusiýasynda we Russiýa Federasiýasynyň Salgyt kodeksinde Russiýa Federasiýasynyň subýektleriniň salgyt salmak boýunça kadalaşdyryjy-hukuk namalaryny özbaşdak kabul edip bilmeýändigi baradaky kada berkidilýär. Şoňa görä-de, salgyt gatnaşyklaryny ilki başda, belli bir çygyrda kadalaşdyrmak Russiýa Federasiýasynyň Salgyt kodeksiniň we federal kanunlaryň derejesinde amala aşyrylýar we diňe şondan soňra Russiýa Federasiýasynyň subýektiniň salgytlary we ýygymlary baradaky kanunçylyk namalary işlenip düzülýär we kabul edilýär, bularda salgytlar we ýygymlar baradaky ol ýa-da beýleki düzgünler dolulygyna äşgär edilýär (meselem, Russiýa Federasiýasynyň Salgyt kodeksiniň 12-nji maddasynyň 3-nji bendine seret). Russiýa Federasiýasynyň subýektleriniň salgytlar we ýygymlar baradaky kanunçylygy umumy we ýörite kanunlar görnüşinde resmileşdirilip bilner, bular ygtyýarlyklaryň çygyrlarynda sebitlerde salgyt salmak ulgamyndaky gatnaşyklary düzgünleşdirýär.

**13-nji tema. Awtomobil kärhanalarynda hasaba alyş we seljermek.**

1. **Operatiw we buhgalter hasaba alyş, olaryň orny we ähmiýeti.**
2. **Buhgalter balansyň häsiýetnamasy we seljermesi. Awtoulag kärhanasynyň ýyllyk buhgalter hasabatynyň tipleýin görnüşleri. Peýda we ýitgiler barada hasabat. Kapitalyň üýtgemegi barada hasabat. Pul serişdeleriň hereketi barada hasabat. Buhgalter balansa goşundy.**
3. **Awtomobil kärhanalarynyň işi üçin hasabat syýasatynyň orny we ähmiýeti. Hasabat syýasatynyň kesgitlemesi statistiki hasaba alyş**.
4. **Operatiw we buhgalter hasaba alyş, olaryň orny we ähmiýeti.**

Kärhanalarda hasaba almagyň üç görnüşi – operatiw, buhgalteriýa we statistiki hasap (uçýot) alnyp barylýar hem-de bular biri-biriniň üstüni ýetirip, hasaba almagyň umumy (ýeke-täk) ulgamyny emele getirýär. Hasaba almagyň şu üç görnüşi esasynda kärhananyň, onuň gurluşyna (strukturasyna) degişli düzümleriň tutuş önümçilik-hojalyk işleriniň ulgamlaýyn seljermegini amala aşyrmaga hem-de bu işleriň netijeleri boýunça önümçilikdäki işleriň netijeliliginiň artdyrylmagyna gönükdirilen täsirli çäreleri işläp düzmäge mümkinçilik döredilýär.

Operatiw hasap guralanda,artykmaç öndürilen önümiň (dowam edilmeli işiň) we ätiýaçlyk serişdeleriň ýagdaýyny yzygiderli barlamaga, gijä galynmagyny günübirin aradan aýyrmak boýunça çäreleri işläp düzmek maksady bilen, önümçilik işinde yza galýan uçastoklary äşgär etmäge, indiki hasaplaşyk döwri boýunça senenama meýilnamalaryny işläp düzmek hem-de önümçilik işine günübirin taýýarlyk görülmegini amala aşyrmak üçin maglumatlary almaga mümkinçiligiň bolmagy üpjün edilmelidir.

Hasaba degişli maglumatlaryň nomenklaturasy senenama meýilnamasy düzülende ulanylýan görkezijileri, şeýle hem önümçilik işine dispetçerlik etmegiň (ugrukdyrmagyň) barşynda goşmaça zerur bolýan görkezijileri ugur edinmek arkaly kesgitlenýär. Senenama meýilnamasynyň görkezijileri boýunça operatiw hasap (uçýot) meýilnamada diskretligiň (gije-gündiziň, çalşygyň, sagatlaryň) göz öňünde tutulmagy bilen birlikde, önümiň (işleriň, hyzmatlaryň) möçberi we nomeklaturasy boýunça tabşyryklaryň ýerine ýetirilişini äşgär etmelidir.

Operatiw hasabyň bellenilen möhletde amala aşyrylmagy talap edilýär, hut şunuň özi onuň hasabyň beýleki görnüşlerinden tapawutlanýan tarapy bolup durýar. Operatiw hasabyň wezipesi hasaba degişli indiki maglumatlary toplamak däl-de, bulary hut awtoulag kärhanasyndaky iş orunlarynda, barlag nokatlarynda we ammarlarda gündelik önümçilik işiniň barşynyň hakyky gerimine görä äşgär etmekden ybaratdyr.

Önümçilik işiniň barşyny sanlar we wagt boýunça barlamak sehiň (bölümiň) meýilnama-dispetçerlik býurosy we kärhananyň dispetçerlik gullugy tarapyndan amala aşyrylýar.

Operatiw hasap esasynda buhgalteriýa we statistiki hasap alnyp barylýar hem-de maliýeleşdirmek bilen bagly işleriň birnäçesi ýerine ýetirilýär. Şunuň bilen baglylykda, operatiw hasap buhgalteriýa we statistiki hasaba laýyk gelmelidir hem-de maliýeleşdirmek boýunça degişli amallaryň (operasiýalaryň) ýerine ýetirilmegine mümkinçilik döretmelidir.

Häzirki döwürde hasaba (uçýota) degişli maglumatlary gyssagly tertipde almak üçin, başlangyç maglumatlary toplamak we bellige almak boýunça awtomatik ulgamlar (datçikler, hasaplaýjy enjamlar, önümçilik registratorlary, maglumat tablolary we beýlekiler), operatiw telefon, fototelegraf we telewizion aragatnaşyk enjamlarynyň köp ugurly ulgamy giňden ulanylýar.

**Hasaplar (sçýotlar)** buhgalteriýadaky gündelik hasaba (uçýota) degişli resminamalar bolup durýar. Bular serişdeleriň her biriniň ilki başdaky ýagdaýyny we şondan soňra özgerişini, bu serişdeleriň çeşmelerini we hojalyk amallarynyň her birini hasaba almak üçin açylýar we ýöredilýär.

Russiýa Federasiýasynyň hereket edýän kanunçylygyna laýyklykda, kärhanalar öz işleriniň netijeleri boýunça ýyllyk we çärýeklik hasabat resminamalaryny aşakda görkezilenlere tabşyrmaga borçludyr:

• esaslandyryş resminamalaryna laýyklykda, eýelik edýänlere (esaslandyryjylara we gatnaşyjylara);

• bellenilen görnüşde – döwlet salgyt edarasyna;

• ýurduň kanunçylygyna laýyklykda, beýleki döwlet edaralaryna (gaznalara, toparlara (komissiýalara) we beýlekilere).

Täjirçilik kärhanalary boýunça **ýyllyk** buhgalteriýa hasabatlylygyna aşakda görkezilen resminamalar goşulýar (goşunda seret):

• buhgalteriýa balansy (№ 1 görnüş);

• girdejiler we çykdajylar baradaky hasabat (№ 2 görnüş);

• maýanyň özgerendigi baradaky hasabat (№ 3 görnüş);

• pul serişdeleriniň hereketi baradaky hasabat (№ 4 görnüş);

• buhgalteriýa balansyna degişli goşundy (№ 5 görnüş);

• alnan pul serişdeleriniň maksatlaýyn ulanylyşy baradaky hasabat (№ 6 görnüş);

• salgytlar baradaky jarnama;

• auditorlyk netije.

Eger Russiýa Federasiýasynyň kanunynda ýa-da kärhananyň esaslandyryş resminamalarynda başga ýagdaý bellenilmedik bolsa, **barlaga** degişli hasabatlylyk buhgalteriýa balansyndan (№ 1 görnüş) hem-de girdejiler we çykdajylar baradaky hasabatdan (№ 2 görnüş) ybarat bolar. Kärhana çärýeklik buhgalteriýa hasabatlylygyny hasabat döwri tamamlanandan soňra 30 günden gijä galman işläp düzmelidir.

1. **Buhgalter balansyň häsiýetnamasy we seljermesi. Awtoulag kärhanasynyň ýyllyk buhgalter hasabatynyň tipleýin görnüşleri. Peýda we ýitgiler barada hasabat. Kapitalyň üýtgemegi barada hasabat. Pul serişdeleriň hereketi barada hasabat. Buhgalter balansa goşundy.**

*Buhgalteriýa balansy* – munuň özi iki sütünden (kolonkadan) ybarat bolan tablisadyr: onuň çep sütüninde *aktiwler* we sag sütüninde – *passiwler* ýazylýar.

**Aktiwler** – kärhananyň öz kapitalyny gönükdiren hojalyk serişdeleri bolup durýar. Hasaba alyşy we seljerişi aňsatlaşdyrmak üçin, aktiwler dolanyşyga goşulmaýan we dolanyşykdaky aktiwlere bölünýär.

***Dolanyşyga goşulmaýan aktiwlere*** şular degişlidir[[2]](#footnote-3):

1) bir ýyldan artyk möhlet bilen ulanmak üçin niýetlenen *esasy serişdeler* (binalar, ulag serişdeleri, enjamlar, inwentar we ş.m.);

2) *maddy däl aktiwler*, ýagny fiziki taýdan fiziki taýdan görnüp duran görnüşde bolmasa-da, kompaniýa girdeji getirýän serişdeler. Bulara patentler, haryt nyşanlary, söwda markalary, ygtyýarnamalar (lisenziýalar), NIOKR we programma üpjünçiliginiň işlenip taýýarlanmagy üçin harajatlar, firmanyň oňaýly ýerleşýändigi üçin goşmaça gymmat (*good will*) we başga-da birgiden zatlar degişlidir. Maddy däl aktiwler maddy aktiwler ýaly amortizirlenýär. Bularyň könelişiniň görkezijisi her aýda hem-de olaryň ilki başdaky gymmatyndan we olaryň haýyrly ulanylýan möhletinden ugur alnyp kesgitlenen ölçegler boýunça hasaplanýar (meselem, programma bilen üpjünçiligiň amortizasion möhleti iki ýyla barabardyr, çünki tehnikanyň bu görnüşi bahym kämilleşýär we onuň könelişiniň derejesi-de şonuň ýaly görnüşde bolýar);

3) *maliýe aktiwleri* ýa-da uzak möhletleýin maýa goýumlary, ýagny başga kompaniýalaryň gymmatly kagyzlaryna, obligasiýalara hem-de bir ýyldan gowrak wagtlap başga kärhanalara berilýan karzlara gönükdirilýän goýumlar.

***Dolanyşykdaky serişdelere*** şular degişlidir:

• *harytlaryň ätiýaçlyk gorlary*. Önümçilikde olar üç gňrnüşe: çig mal, tamamlanmadyk önümçilik we taýyn önüm görnüşlerine eýedir. Söwdada – bular ozal satyn alnan, ýöne balansyň düzülen pursadyna çenli entek satylmadyk harytlardyr. Satylan mahalynda, harytlaryň gorlary debitorlyk bergä geçirilýär, ol indiki töleg geçirilende pul serişdesine öwrülýär;

• *debitorlyk bergi* – munuň özi bir ýyla ýetmeýän möhlet bilen karzlaşdyrmagyň ähli görnüşleridir, ýagny harytlary karzyna satmak (“haryt” debitorlary diýlip atlandyrylýan) hem-de karzyna pul bermek (“pul” debitorlary) bolup durýar. Bular balansda aýratynlykda görkezilýär. Eger tölegler öňünden geçirilen bolsa, “Berlen awanslar” diýen setir bar;

• *pul serişdeleri* – kassadaky nagt pullar hem-de firmanyň bank hasaplaryndaky (sçýotlaryndaky) we beýleki hasaplardaky serişdeleri, şol sanda serişdeleriň resmileşdirilen ähli görnüşleri (nagt we nagt däl serişdeler).

 **Passiwler** – kärhanany maliýeleşdirmegiň çeşmeleridir, bular kapitaldan we ätiýaçlyk gorlarda, uzak möhletleýin we gysga möhletleýin borçnamalardan ybaratdyr.

 ***Özüne degişli maýa*** – kärhananyň eýeleriniň kärhana gönükdiren goýumy hem-de girdeji paýlanandan soňra kärhananyň ygtyýarynda galýan girdejiden ýa-da çykdajydan ybarat paý bolup durýar.

 ***Ätiýaçlandyryş gorlary*** – ätiýaçlandyryşa (kepillikli borçnamalara, reklamasiýa we ş.m.) degişli ýagdaý ýüze çykan halatynda, ätiýaçlandyryş kompaniýalarynyň kärhana töleýän tölegleridir. Bular çaklanmaýar, çünki ätiýaçlandyryşa degişli ýagdaýyň ýüze çykjakdygyny öňünden mälim edip bolmaýar, ýöne bular çeşme hökmünde ätiýaçlyk gorlaryň hataryna goşulýar.

 Dolanyşyk serişdeleri arkaly üzülýän borçlar (bergiler) ***gysga möhletleýin passiwlere*** degişlidir. Bu borçlar gysga möhletiň dowamynda (adatça, ýylyň dowamynda) üzülýär.

 Banklaryň uzak möhletleýin karzlary, zaýomlar we bir ýyldan geçýän möhlet bilen alynýan beýleki serişdeler ***uzak möhletleýin passiwlere*** degişlidir.

 **AKTIWLER diýen grafa boýunça jemiň möçberi PASSIWLER diýen grafa jemiň möçberine deň bolmalydyr.** Munuň özi hut şeýle bolmalydyr, çünki kärhananyň aktiwleri ilki bada passiwde bolan we soňra şol aktiwleri satyn almak (serişdeleri ýerleşdirmek) üçin ulanylan serişdeleriň hasabyna emele gelýär.

 10.1-nji tablisada kärhananyň aňsatlaşdyrylan görnüşdäki balansyna degişli mysal görkezilýär. Şol mysaldan (şeýle hem goşundydan) görnüşi ýaly, balansda kärhananyň gorlarynyň jikme-jik görkezilen häsiýetnamasy jemlenýär.

10.1-nji tablisa

Kärhananyň 200...-nji ýylyň 31-nji dekabryndaky balansy

|  |  |
| --- | --- |
| Aktiw | Passiw |
| Esasy kapitalMaddy aktiwler:inwentar...........................................................awtoulaglar......................................................garažyň binasy.................................................JEMI............................................................... | Özüne degişli kapitalPaýdarlaryň kapitaly........................................Ätiýaçlyk kapital.............................................Paýlanmadyk girdeji:öňki döwürdäki ..............................................hasabat döwründäki .......................................JEMI................................................................ |
| Dolanyşyk kapitalyHarytlaryň ätiýaçlyk gorlary...........................Debitorlyk bergi:haryt debitorlary ...........................................berlen awanslar ............................................Pul serişdeleri ................................................JEMI ............................................................... | Ätiýaçlandyryş goruna gönükdirilen serişdelerKepillikli hyzmat boýunça borçnamalar .........Gysga möhletleýin bergiler:ýörite ssuda hasaby boýunça karz .................haryt boýunça karzdarlar ...............................girdeji boýunça salgyt ....................................GGSS we beýleki salgytlar ..............................ýylyň jemleri boýunça diwidendler ..................JEMI ................................................................  |
| AKTIWIŇ umumy jemi .................................. | PASSIWIŇ umumy jemi ................................. |

Buhgalteriýa balansynyň bölümlerine (seret: № 2 goşundy) jikme-jik garap geçeliň.

Kärhananyň **AKTIWLERI** kompaniýanyň işleri amala aşyran döwri boýunça maýa goýumlarybarada kabul eden çözgütlerini äşgär edýär. Balansyň aktiwiniň ygtyýaryndaky maddalar *likwidligiň ölçegine* (kärhananyň serişdeleriniň nagt pula öwrülmäge ukyply bolmagyna) esaslanýar, bu ölçeg maliýe taýdan seljermekde has wajyp ähmiýetli görkezijileriň biri diýlip hasaplanýar.

Aktiwleri uzak we gysga möhletleýin aktiwlere bölmek maliýe taýdan seljermegiň ýörelgesi bolup durýar.

***Uzak möhletleýin aktiwler*** – munuň özi hasabat döwründen gowrak wagtlap ulanylýan serişdelerdir, olar ýylyň dowamynda satmak üçin hojalyk işinde ulanmak maksady bilen edinilýär. Olar balansyň “Esasy serişdeler we dolanyşyga goşulmaýan aktiwler” diýen birinji bölümde görkezilýär.

***Gysga möhletleýin aktiwler*** (ýa-da dolanyşykdaky serişdeler) – munuň özi bir hasabat döwrüniň dowamynda ulanylan, satylan ýa-da sarp edilen serişdelerdir, kada bolşy ýaly, bu döwür 1 ýyla barabardyr. Şu aktiwler balansyň ikinji we üçünji bölümlerinde görkezilýär.

Maliýe çözgütlerini kabul etmek üçin, dolanyşykdaky serişdeleriň düzüminden gorlaryň aşakda görkezilen toparlaryny tapawutlandyryp görkezmek wajyp ähmiýete eýe bolýar:

• pul serişdelerini;

• gysga we uzak möhletleýin maliýe goýumlaryny;

• debitorlyk bergini (kärhananyň özüne tölenmeli bergileri);

• ätiýaçlyk maddy-önümçilik gorlaryny.

*Pul serişdeleri* – munuň özi dolanyşykdaky aktiwleriň has likwidli (geçginli) bölegidir. Bular kassadaky we banklardaky pul serişdeleri, şol sanda gündelik pul töleglerini geçirmek üçin ulanylýan walýuta serişdeleridir.

***Debitorlyk bergi*** – munuň özi kärhana berilmeli bolsa-da, entek kärhana tarapyndan alynmadyk serişdelerdir. Muňa üzülmeli möhleti 1 ýyldan geçmeýän debitorlyk bergi goşulýar.

*Maddy-önümçilik gorlary* – munuň özi işewürlik tagyrynyň dowamynda satmak hem-de kärhananyň özünde önümçilikde sarp etmek üçin niýetlenen maddy aktiwler bolup durýar.

Bu madda çig mal we materiallar, tamamlanmadyk önümçilik, taýyn önüm, şeýle hem kärhananyň önümiň ýerlenmeginiň öňüsyrasyndaky hojalyk işlerine pul serişdelerini gysga möhlet bilen gönükdirmegini häsiýetlendirýän beýleki maddalar goşulýar. Ätiýaçlyk maddy-önümçilik gorlar dolanyşykdaky aktiwlere degişli maddalaryň ählisiniň arasynda has az geçginli madda diýlip hasaplanýar. Ony pul serişdelerine öwürmekde satyjy tapylýança we galyberse-de, önüm üçin ondan pul alynýança, wagtyň geçmegi talap edilýär.

***Uzak möhletleýin maýa goýumlary*** – munuň özi bir ýyldan geçýän möhlet bilen, başga kompaniýalaryň gymmatly kagyzlaryna, obligasiýalara we başga kärhanalara karz berilmegine gönükdirilýän goýumlar bolup durýar.

Döwrüň ahyryndaky ýagdaý boýunça balansyň maglumatlaryna görä düzülen 10.2-nji tablisa *balansyň aktiwiniň görkezijilerine* degişli bolup, maliýe taýdan seljeriş üçin zerur diýlip hasaplanýar.

10.2-nji tablisa

**Aktiwiň görkezijileri**

|  |  |  |  |
| --- | --- | --- | --- |
| *№**p/p* | *Görkeziji*  | *Hasaplaşyk (balansyň setirleri)* | *Jemi,* *mln rubl* |
| 12345678910 | Aktiwleriň umumy jemiDolanyşyga goşulmaýan aktiwlerDolanyşykdaky aktiwlerPul serişdeleriGysga möhletleýin maýa goýumlaryDebitorlyk bergi (diňe satyn alyjylar boýunça)Ätiýaçlyk maddy-önümçilik gorlaryEsasy serişdelerUzak möhletleýin maýa goýumlaryMaddy däl aktiwler | 300-nji setir190-njy setir – 230-njy setir290-njy setir260-njy setir250-nji setir241-nji setir210-njy setir – 216-njy setir120-nji setir – 130-njy setir140-njy setir110-njy setir |  |

 Balansyň**PASSIWINDE** kompaniýanyň maliýeleşdirmegiň çeşmesini saýlap almak baradaky çözgütleri görkezilýär. Maliýe taýdan seljermek üçin, passiwiň aşakdaky toparlary tapawutlandyrylyp görkezilýär:

• ***gysga möhletleýin borçnamalar***, bular dolanyşyk aktiwleri arkaly tölenýär ýa-da täze gysga möhletleýin borçnamalaryň döremeginiň netijesinde üzülýär (adatça bular 1 ýyldan geçmeýän wagtyň dowamynda üzülýär). Bulara aşakda görkezilenler degişlidir:

– tölemek üçin hasaplar (sçýotlar) we wekseller;

– kompaniýanyň gysga möhletleýin zaýomy alandygy baradaky bergidarlyk resminamasy;

– salgytlar boýunça bergi we töleg möhleti uzaldylan salgytlar, ýagny aslyýetinde, döwlet tarapyndan salgyda degişli tölegleri üzmegiň möhletini uzaltmak görnüşinde, kompaniýa berilýän karzyň bir görnüşi bolup durýar;

– zähmet haky boýunça bergi;

– öňünden alnan awanslar;

• 1 ýyldan geçýän möhletiň dowamynda üzülmeli ***uzak möhletleýin borçnamalar***:

– uzak uzak möhletleýin zaýomlar we karzlar;

– obligasiýalar;

– tölenilmeli uzak möhletleýin wekseller;

– pension tölegler boýunça borçnamalar;

– uzak möhletleýin kärendä alnanda, kärende tölegleri;

• ***özüne degişli ýa-da paýdarlaryň kapitaly***, muňa goýum görnüşli maýa we toplanan girdeji goşulýar.

*Toplanan girdeji* – munuň özi kärhananyň hereket eden ýyllarynyň dowamynda gazanan hem-de salgytlary we diwidendleri aýyrmak arkaly hasaplanan gidejisidir. Şu madda geçen ýyllarda paýlanmadyk girdeji, ätiýaçlyk maýa, toplaýyş gaznalary, hasabat döwründäki (salgytlary, umumy serişdeleri we diwidendleri aýyrmak arkaly hasaplanan) girdeji we täzeden baha kesilmegine degişli gor goşulýar.

*Goýum görnüşli maýa* – munuň özi eýelik edýäniň gönükdiren maýa goýumydyr. Muňa aşakda görkezilen maddalar goşulýar:

• goýum görnüşli maýanyň nominal gymmaty;

• degişli ýagdaýlardaky emission pul sylagy, munuň özi goýum görnüşli maýanyň bazardaky bahasynyň onuň nominal gymmatyndan ýokarydygyny äşgär edýär;

• goýum görnüşli maýanyň gymmatyna (bahasyna) öz täsirini ýetirýän käbir başga maddalar, şeýle hem tertipnamalaýyn gazna we goşmaça maýa.

Şeýlelikde, maliýe taýdan baha bermek üçin, özüne degişli zaýom görnüşli kapitalyň görkezijileri hasaplananda, hasabat ýylynyň ahyryndaky ýagdaýa görä takyklamak makul görülýär (10.3-nji tablisa). Şu tablisada zaýom görnüşli kapitalyň hasaplanyşyna içgin üns bermek gerek, çünki bu görkeziji maliýe taýdan garaşlylygyň koeffisiýentiniň hasaplanylyşyna gatnaşýar.

 10.3-nji tablisa

**Özüne degişli we zaýom görnüşli maýanyň görkezijileri**

|  |  |  |
| --- | --- | --- |
| *Görkeziji*  | *Hasaplaşyk (balansyň setirleri)* | *Jemi, mln rubl* |
| Özbaşdak kapitalGoýum görnüşli maýaGeçen ýyllarda toplanan girdejiGysga möhletleýin borçnamalarUzak möhletleýin borçnamalar | 490-njy setir – 440-njy setir410-njy setir – 420-nji setir470-nji setir + 420-nji setir ++ 430-njy setir + 440-njy setir690-njy setir590-njy setir |  |
| Zaýom görnüşli maýa | 590-njy setir + 690-njy setir |  |

Şeýlelikde, ilki başdaky ýagdaýyň (ilki başdaky balansyň) ahyrky balans bilen deňeşdirilmegi kärhananyň hasabat döwründäki işi barada doly maglumat berýär.

Kärhananyň balansyna garanyňda, girdejiler we çykdajylar baradaky hasabat bigiden ýagdaýlara görä,maýadarlar üçin has wajyp ähmiýete eýedir, çünki onda bir pursatlaýyn, täsirsiz maglumatlar däl-de, ýylyň dowamynda kärhananyň neneňsi üstünlikleri gazanandygy we şol üstünlikleriň haýsy wajyp ýagdaýlaryň hasabyna gazanylandygy, kärhananyň işiniň neneňsi gerime eýedigi baradaky maglumatlar görkezilýär.

Girdejiler we çykdajylar baradaky hasabat №2 görnüş (forma) boýunça berilýär (goşunda seret), girdejiler, çykdajylar we maliýe netijeleri ýylyň başyndan bäri hasabat senesine çenli artýan netijeler bilen jemlenýär. Hasabatyň 4-nji grafasy geçen ýylyň hasabatyndaky 3-nji grafada görkezilen maglumatlar esasynda doldurylýar.

**Audit** – munuň özi kärhananyň maliýe-hojalyk işini seljermek we buhgalteriýa barlagy bolup durýar. Auditiň netijesi boýunça hasabat resminamasy düzülýär we ol resmi tertipde audit netijesi diýlip atlandyrylýar.

Nätakyklyklaryň we bu örän möhüm ähmiýetli resminamanyň nädogry düşündirilmeginiň öňüni almak üçin, netijäni düzmek boýunça düýpli standartlar ulanylýar.

Russiýa Federasiýasynyň Prezidentiniň ýanynda Auditorlyk işi boýunça topar “Buhgalteriýa hasabatlylygy barada auditorlyk netijesini düzmegiň tertibi” atly kadalaşdyryjy resminamany işläp taýýarlady we ol 1996-njy ýylyň 9-njy fewralynda tassyklandy. Bu resminama arkaly, auditi bellemegiň ähli düzgünleri we tertibi, auditorlyk netijesini standartlar görnüşinde düzmegiň ýörelgeleri we görnüşleri (formalary) reglamentirlenýär.

Şol standartlar boýunça auditorlyk netijesi auditorlyk işiniň jemine baglylykda, birnäçe görnüşde bolup biler:

• çäklendirilmedik standart netije;

• goşmaça düşündirişler ýa-da kesgitlemäni üýtgetmek bilen birlikde, çäklendirilmedik netije;

• çäklendirilen netije;

• oňaýsyz (otrisatel) netije;

• netijäni çykaryp bermekden ýüz öwürmek.

Netijäniň birinji görnüşi has giňden ulanylýar (statistika boýunça ol auditleriň takmynan 90 göteriminde ulanylýar).

Çäklendirilmedik standart netije aşakda görkezilen ýagdaýlarda berilýär:

• maliýe hasabatlylygy hasabatlaryň ähli zerur görnüşlerini özünde jemlände;

• auditorlyk standartlarynyň talaplary berjaý edilende;

• müşderiniň işi baradaky sanlary tassyklaýan maglumatlar toplanan halatynda hem-de barlagyň barşy auditorlyk standartlaryna laýyk gelende;

• maliýe hasabatlylygy buhgalteriýa hasaby boýunça ählumumy düzgünlere laýyklykda düzülen bolsa;

• haýsydyr bir goşmaça düşündirişleriň ýa-da standart netijäniň kesgitlemelerini üýtgetmegiň zerurlygy ýüze çykmadyk halatynda.

Çäklendirilmedik standart netijäniň manyly bölegi kärhananyň maliýe ýagdaýyny we kärhanada hasaba almagyň ýagdaýyny äşgär edýär. Barlagyň geçirilen tapgyrlary we bular boýunça çykarylan netijeler bellenilip geçilýär, auditiň barşynda, buhgalteriýa hasabyny we maliýe işini amala aşyrmak boýunça ýüze çykarylan bellikler görkezilýär. Kärhananyň önümçilik işini gowulandyrmak we ösdürmek hem-de buhgalteriýa hasabynyň ulgamyny oňaýlaşdyrmak boýunça maslahat berilýär.

Eger barlagyň barşynda auditor maddy taýdan ýalňyşlyklaryň çygrynyň örän ýokarydygyny hem-de oňa kärhananyň işiniň ýagdaýy barada oňaýly bellikleri beýan etmäge päsgel berýän ýagdaýlaryň bardygyny anyklasa, ol çäklendirilmedik standart görnüşli netijeden tapawutlanýan netijäni bermelidir.

Görkezilmedik ýerleriň we ýalňyşlyklaryň çygry düýpli bolmadyk halatynda hem-de kemçiliklere bilkastlaýyn ýol berilmedik bolsa, auditor çäklendirilmedik netijäni şertleri görkezip berip biler. Eger maddy taýdan nätakyklyklaryň çygry beýgelse-de, umuman alanyňda, maliýe hasabatlylygynyň mazmunyny üýtgetmeýän bolsa, onda çäklendirilen standart netije çykarylýar – bu ýerde çäklendirmek ýalňyşlyklaryň sanawyny we olara statistiki taýdan baha berilmegini aňladýar. Şunda netijäniň standartlara laýyk gelýän resmi bölegi üýtgemeýär we netijäniň diňe many bölegi özgerdilýär.

Barlag geçirýän hünärmene barlag (audit) geçirilýän kärhananyň ýagdaýy barada ýeterlik maglumat berilmedik halatynda ýa-da oňa berlen hasabat resminamalary tehniki sebäplere görä ulanmaga ýaramsyz bolanda (meselem, suw degip, ýazgylar bozulanda ýa-da ýangyn sebäpli okamaga ýaramsyz bolanda), audite degişli netijäni çykaryp bermekden ýüz öwrülip bilner. Şunuň ýaly ýagdaý administrasiýa auditora işleri amala aşyrmak üçin iş ornuny bermekden ýüz öwürende we auditiň barşynda maglumat bermegiň kärhananyň işgärlerine gadagan edilendigi äşgär edilende ýüze çykyp biler. Şeýle ýagdaýlarda auditor barlanýan kärhananyň ykdysady ýagdaýy barada belli bir zatlary mälim edip bilmeýär hem-de netije boýunça jogapkärçiligi öz üstüne alyp bilmeýär we ol muny netije çykaryp bermekden ýüz öwürmek arkaly tassyklaýar.

Ýeri gelende, auditorlyk netijäni ýazyp bermekden delillendirilip ýüz öwrülen halatynda, kärhananyň baglaşylan şertnama görä, audit üçin, auditoryň iş hakyny tölemäge borçludygyny bellemek gerek, şol hak şertnama boýunça (barlanýan kärhananyň administrasiýanyň günäsi bilen) netije çykarylmadyk halatynda-da tölenmelidir.

Auditorlyk işiniň düzgünlerinde bellenilmegine görä, auditoryň netijesi görnüşi (formasy) boýunça üç bölümden – girişden, seljeriş bölüminden we jemlemeden ybarat bolmalydyr.

Auditorlyk netijäniň *jemleýji bölüminde* ykdysady subýektiň buhgalteriýa (maliýe) hasabatlylygynyň ygtybarlylygynyň tassyklanýandygy baradaky ýazgy bolmalydyr.

Eger ykdysady subýektiň işinde balansyň ygtybarlylygyna ep-esli derejede öz täsirini ýetirýän düýpli kemçilikleriň ýüze çykarylandygy sebäpli, auditor buhgalteriýa hasabatlylygynyň ygtybarlylygy barada oňyn (položitel) auditorlyk netijäni çykaryp bilmedik ýagdaýynda, onuň paýdarlaryň adatdan daşary ýygnagynyň geçirilmegini talap etmelidigi hem-de bu ýygnakda emele gelen ýagdaý barada mälim etmelidigi bellenilýär. Şunda bu ugur boýunça hünär ussatlygyna eýe bolan diýlip hasaplanýan auditor firmalaryň güýji bilen, gijikdirmän, buhgalteriýa hasabyny (uçýotyny) täzeden dikeldip ýola goýmak, kemçilikleri aradan aýyrmak hem-de ygtybarly balansy düzmek maslahat berlip bilner.

Jemleýji auditorlyk netije gaýtadan auditorlyk barlagy geçirilenden soňra berlip bilner. Şol bir wagtyň özünde, auditor kärhana eýelik edýänlere ýa-da dolandyryjylara şol teklip leriň kabul edilmezliginiň kärhananyň has uly ýitgileri çekmegine we hatda onuň ýatyrylmagyna getirip biljekdigini düşündirmelidir.

Eger auditor kärhananyň ýagdaýy ýa-da kärhanada hasabyň ýöredilişiniň ýagdaýy kanagatlanarsyz diýip hasaplsa, ol netjäni düzüp berip, şonda degişli resminamalara salgylanmak arkaly, ýüze çykarylan kemçilikleri jikme-jik beýan edip görkezmelidir. Şunda netijäniň görnüşi (formasy) erkin bolýar. Esasan, ähli bellikleriň takyk we delillendirilen bolmagy talap edilýär.

Ýeri gelende bellesek, auditor özüniň çykaran netijesi üçin, 1995-nji ýylda Russiýa Federasiýasynyň Hökümeti tarapyndan tassyklanan “Russiýa Federasiýasyndaky auditorly işi baradaky düzgünnamada” beýan edilen çygyrlarda jogapkärçilik çekýär.

Müşderi auditoryň netijesi boýunça kanunçylyk tertibinde (arbitražyň üsti bilen) garşylyk bildirip biler ýa-da şol netije barada Barlag toparyna şikaýat berlip bilner

1. **Awtomobil kärhanalarynyň işi üçin hasabat syýasatynyň orny we ähmiýeti. Hasabat syýasatynyň kesgitlemesi statistiki hasaba alyş**.

Içerki kadalaşdyryjy resminamalar arkaly, kärhanada hasabyň ýöredilmeginiň aýratynlyklary kesgitlenýär. Kärhanalar buhgalteriýa hasaby (uçýoty) boýunça federal kanunçylyk namalaryna, düzgünnamalara (standartlara) esaslanmak hem-de usuly maslahatlary, buýruklary, gözükdirijileri göz öňünde tutmak arkaly, özleriniň *hasaba alyş syýasatyny* kesgitleýän içerki kadalaşdyryjy resminamalaryny özbaşdak işläp düzýärler. Hasaba alyş syýasatyny özbaşdak saýlap almak eýeçiligiň ähli görnüşlerine degişli edaralaryň ykdysady erkinliginiň hökmany şerti diýlip hasaplanýar. Bazar gatnaşyklaryna mahsus şertlerde baş buhgalterler hasaba alyş syýasatynyň mehanizmi arkaly, edaranyň bähbitlerini goramak maksady bilen, hasaba alyşy guramak boýunça çözgütleri özbaşdak kabul etmeli bolýarlar.

Russiýa Federasiýasynyň “Buhgalteriýa hasaby hakyndaky” Federal kanunyna, Russiýa Federasiýasynda buhgalteriýa hasabyny ýöretmek we buhgalteriýa hasabatlylygy baradaky düzgünnama laýyklykda, Buhgalteriýa hasaby baradaky düzgünnama “Edaranyň hasaba alyş syýasaty” (PBU 1/99) boýunça **hasaba alyş syýasaty– munuň özi kärhananyň ählumumy düzgünleri we öz işiniň aýratynlyklaryny ugur edinmek arkaly, yglan edýän anyk usullarynyň, buhgalteriýa hasabyny ýöretmekdäki kadalarynyň jemidir hem-de buhgalteriýa gullugynyň guralmagydyr.** Edara tarapyndan kabul edilen hasaba alyş syýasaty guramaçylyga degişli we buýrujy resminamalar (buýruklar, görkezmeler we ş.m.) görnüşinde resmileşdirilmelidir.

Kärhananyň hasaba alyş syýasatyny düzende, buhgalteriýa hasabyny ýöretmek boýunça kabul eden usullary guramaçylyga degişli we buýrujy resminamanyň tassyklanan ýylyndan soňra başlanýan ýylyň 1-nji ýanwaryndan başlap ulanylyp ugralýar. Haýsy ýerde ýerleşýändigine garamazdan, şol usullar edaranyň ähli şahamçalary, wekilhanalary we beýleki (şol sanda aýratyn balansda görkezilýän) düzümleri tarapyndan görkezilýär. Täzeden döredilen edara hasaba alyş boýunça saýlanyp alnan syýasaty buhgalteriýa hasabatlyly birinji gezek neşir edilýänçä, ýöne edara görnüşindäki tarapyň hukuklaryna eýe bolan (döwlet tarapyndan bellige alnan) gününden başlap, 90 günden gijä galman, resmileşdirýär. Täzeden döredilen edaranyň hasaba alyş boýunça saýlap alan syýasaty edara görnüşindäki tarapyň hukuklaryna eýe bolan (döwlet tarapyndan bellige alnan) gününden başlap ulanylyp başlanýar diýlip hasaplanýar.

Kärhananyň hasaba alyş syýasaty onuň baş buhgalteri tarapyndan düzülýär we kärhananyň ýolbaşçysy tarapyndan tassyklanýar.

Şunda aşakda görkezilenler tassyklanýar:

• hasabyň we hasabatlylygyň gijikdirilmän we dolulygyna düzülmegi babatda bildirilýän talaplara laýyklykda, buhgalteriýa hasabyny ýöretmek üçin zerur bolan sintetik we analitik hasaplary (sçýotlary) özünde jemleýän hem-de buhgalteriýada hasaba alyş boýunça hasaplaryň (sçýotlaryň) iş meýilnamasy;

• hojalyk işleri boýunça ilkinji hasap resminamalarynyň görnüşleri (formalary) göz öňünde tutulmadyk ýagdaýlary resmileşdirmek üçin ulanylýan ilkinji hasap resminamalarynyň görnüşleri, şeýle hem içerki buhgalteriýa hasabatlylygy üçin niýetlenen görnüşler;

• aktiwlere we borçnamalara baha bermegiň usullary;

• kärhananyň aktiwleriniň we borçnamalarynyň tükellenmegini amala aşyrmagyň tertibil

• resminama dolanyşygynyň düzgünleri we hasaba alyş boýunça maglumatlary işläp taýýarlamagyň tehnologiýasy;

• hojalyk amallaryny barlamagyň tertibi;

• buhgalteriýa hasabyny guramak üçin zerur bolan beýleki çözgütler.

Kärhananyň hasaba alyş syýasaty aşakda görkezilenleri üpjün etmelidir:

• hojalyk işine degişli ähli ýagdaýlaryň buhgalteriýa hasabynda dolulygyna görkezilmegini (dolulygyň talap edilmegini);

• hojalyk işine degişli ýagdaýlaryň buhgalteriýa hasabynda we buhgalteriýa hasabatlylygynda gijikdirilmän görkezilmegini (gijä galynmazlygynyň talap edilmegini);

• buhgalteriýa hasabynda hojalyk işine degişli ýagdaýlaryň hukuga degişli görnüşini däl-de, esasan, hojalygy ýöretmegiň ýagdaýlarynyň we şertleriniň ykdysady mazmunyny ugur edinmek arkaly görkezilmegini (mazmunyň görnüşden ileri tutulmagynyň talap edilmegini);

• analitiki hasaba degişli maglumatlaryň her aýyň ahyrky senenama güni boýunça sintetiki hasaba alyşyň hasaplary (sçýotlary) boýunça dolanyşykdaky serişdelere we galyndylara laýyk gelmegini (çaprazlygyň bolmazlygynyň talap edilmegini);

• buhgalteriýa hasabynyň hojalyk işiniň şertlerini we kärhananyň ululygyny göz öňünde tutmak arkaly rejeli ýöredilmegini (rejeliligiň talap edilmegini).

Kärhananyň hasaba alyş boýunça kabul eden syýasaty ýylyň dowamynda berjaý edilmelidir.

Hasaba alyş syýasaty aşakda görkezilen ýagdaýlarda üýtgedilip bilner:

• buhgalteriýa hasaby boýunça Russiýa Federasiýasynyň kanunçylygy ýa-da kadalaşdyryjy namalar özgerdilende;

• kärhana tarapyndan buhgalteriýa hasabyny ýöretmegiň täze usullary işlenip düzülende;

• işiň şertleri täzeden guramak, eýelik edýäni çalşyrmak, işiň görnüşlerini üýtgetmek bilen baglylykda düýpgöter özgerdilende.

**Edara görnüşindäki tarapy döretmezden, telekeçilik işini amala aşyrýan hususy taraplar** esasy önümçilik serişdeleri boýunça tizleşdirilen amortizasiýany ulanyp, harajatlary bellenilen ölçeglerden iki esse artyk möçberde ulagly hyzmatlara degişli edip biler hem-de ulanyş möhleti üç ýyldan geçýän esasy serişdeleriň ilki başdaky gymmatynyň (bahasynyň) 50 göterimine çenli möçberde amortizasiýa gönükdirilen serişdeler hökmünde hasapdan goşmaça öçürip biler.

**Zähmete hak tölemek üçin harajatlar** raýat-hukuk häsiýetli şertnamalar boýunça raýatlara tölenýän haklaryň jemi hökmünde kesgitlenýär. Şol tölegleriň hasaby salgyt kartoçkasynyň kömegi arkaly ýöredilýär, telekeçi işe kabul edilen her bir hususy tarap boýunça ähli görkezijileri doly rubllarda görkezip,şol kartoçkany doldurmaga borçludyr. Birleşdirilen umumy ýyllyk girdejä (pul we natural görnüşlerde, maddy düşewünt we ýeňillikler görnüşinde) tölenýän haklaryň ähli görnüşleri, şol sanda kanun boýunça salgyt ýeňillikleri bellenilen tölegler (maddy taýdan kömek, sowgatlar we ş.m.) goşulýar.

Salgyt salynmaga degişli girdejiler salgyt ýeňilliklerine degişli bolmadyk haklaryňählisini jemlemek hem-de girdejileriň salgyt ýeňilliklerine degişli diýlip hasaplanýan möçberleriniň şol ýeňillikleriň ululygyndan artyk möçberiniň jemi arkaly kesgitlenýär. Aslyýetine garanyňda, telekeçi öz işine goşulýan her bir hususy tarap bilen baglylykda, girdeji salgydynyň hasaplanmagyny we tutulyp galynmagyny öz düzüminde buhgalteriýasy bolan edarada edilişi ýaly amala aşyrmalydyr. Bulardan başga-da, telekeçiniň borçlaryna her çärýekde özüniň ýerleşýän ýerindäki salgyt edarasyna hususy taraplara tölenen girdejiler barada kesgitlenen görnüşdäki (formadaky) kepilnamalary hem-de hasaplanyp ýazylan girdejileriň, hasaplanyp ýazylan we tutulyp galynan salgytlaryň jemleri barada kesgitlenen görnüşdäki hasabatlary tabşyrmak degişli edilýär [12].

Hasabatdaky ähli görkezijiler hasabat berilýän senenama ýylynyň başyndan bäri müňlerçe rubllarabarabar möçberde artýan jemini hasaplap ýazmak arkaly görkezilýär. Çärýek, ýarym ýyl we 9 aý boýunça hasabatlar hasabat döwründen soňra ikinji aýyň 1-inden gijä galman tabşyrylmalydyr, ýyllyk hasabat bolsa, hasabat ýylynyň yzysüre başlanýan ýylyň 1-nji aprelinden gijä galman tabşyrylmalydyr.

Salgyt töleýjileriň – hususy taraplaryň umumy sanyna hasabat ýylynda, möçberine garamazdan, girdeji alanlaryň ählisi goşulýar.Birleşdirilen umumy ýyllyk girdejiniň umumy jeminesalgyt töleýjiniň – hususy tarapyň girdejiniň alynýan çeşmesinden alan ähli girdejileri goşulýar.Salgyt salynýan birleşdirilen ýyllyk girdejiniň umumy jemine girdeji salgydy salnyp hasaplanan girdejiler goşulýar. Şundasalgyt salynýan birleşdirilen ýyllyk girdejileriň jemi umumy birleşdirilen ýyllyk girdejiniň we kanunçylyk boýunça tutulyp galynýan pullaryň arasyndaky tapawut hökmünde kesgitlenýär. Salgydyň umumy möçberine hasabat döwründe alnan girdejä salgyt salnyp, tutulyp galynýan möçber goşulýar.

**Beýleki çykdajylar.** Bu topara girdejileriň gazanylmagy bilen bagly bolan çykdajylaryň beýleki ähli görnüşleri: salgytlar, ýygymlar, tölegler, döwlet býujetine dahylsyz gaznalara gönükdirilýän hökmany tölegler, resminamalar arkaly tassyklanan we kanunçylyga laýyklykda hyzmatlaryň düşýän gymmatyna goşulýan beýleki çykdajylar goşulýar.

Salgyt döwri tamamlanandan soňra, hasaba alyşyň maglumatlary boýunça telekeçiniň sap girdejisi (düşewündi) hasabat berilýän salgyt döwründe alnan girdejiniň jeminiň (umumy girdejiniň) hem-de resminamalar arkaly tassyklanan çykdajylaryň jeminiň arasyndaky tapawut hökmünde kesgitlenýär.şunuň ýaly görnüşde hasaplanan girdeji salgyt salynýan binýat (baza) bolup durýar.

Salgyt salynýan binýat hasaplanan mahalynda, aşakda gökezilen çykdajylar hasaba alynmaýar (aradan aýrylýar):

• girdejialmak bilen bagly bolmadyk hökmünde – telekeçiniň we onuň maşgalasynyň şahsy hajatlary üçin niýetlenen serişdeler;

• harajatlar;

• üzülişmeli möhleti geçen we üzülişmeli möhleti uzaldylan karzlar boýunça göterimleri tölemek boýunça tölegler;

• telekeçiniň işi bilen bilen bagly bolan işler boýunça kazyýetdäki harajatlar we arbitraž üçin çykdajylar.

**Döwlet** statistiki hasabatlylyk döwlet statistika edaralaryna we ýolbaşçy edara tabşyrylýar; **pudaklaýyn** hasabatlylyk diňe ýolbaşçy ulag edaralaryna tabşyrylýar.

Hasabatlylyk (hasabat resminamalary) ýyllyk, çärýeklik, aýlyk, on günlük, gije-gündizki bolup biler.

Goşmaça “Awtomobil ulagy” pudagyna degişli iri we ortaça awtoulag kärhanalary daşamak boýunça berjaý edilen möçberleri baradaky çärýeklik statistiki hasabatlylygy berýär. Ykdysadyýetiň pudaklarynyň awtoulaglaryna statistiki gözegçilik ýyllyk hasabatlylyk esasynda amala aşyrylýar.

10-a çenli ýük awtoulagry bolan kärhanalaryň daşamak boýunça işleri saýlap almak usuly arkaly barlanýar.

№ 65-awtotrans “Awtomobil ulagynyň önümi baradaky maglumatlar” atly görnüşdäki çärýeklik hasabatda daşalan ýüküň umumy möçberi we ýük dolanyşygy ýylyň başyndan bäri artýan jemine görä hem-de gatnawyň görnüşini – şäheriň içindäki, şäheriň ýakasyna, şäherara, halkara derejesindäki gatnawlary tapawutlandyrmak arkaly görkezilýär; girdejileriň jemi daşamagyň şol görnüşleri boýunça görkezilýär.

**14-nji tema. Awtomobil kärhanasynda ykdysady we maliýe seljermesi.**

1. **Ykdysady we maliýe seljermesiniň görnüşleriniň toparlara bölünişi. Kärhananyň ykdysady seljermesiniň meseleleri. Kärhananyň maliýe seljermesiniň düzümi.**
2. **Kärhananyň maliýe ýagdaýynyň seljermesini geçirmekliginiň esasy tapgyrlary. Kärhananyň maliýe hasabatynyň seljermesi. Kärhananyň maliýe ýagdaýyna deslapky baha bermek (ekspress-seljerme).**
3. **Kärhananyň maliýe ýagdaýynyň seljermesiniň usullary. Düşewüntlilik koeffisiýenti. Işewürlik işjeňlik koeffsiýentiniň orny we ähmiýeti. Kärhananyň tölege ukyplylygyny häsiýetlendirýän görkezijiler. Kärhananyň maliýe durnuklylygynyň seljermesi.**
4. **Ykdysady we maliýe seljermesiniň görnüşleriniň toparlara bölünişi. Kärhananyň ykdysady seljermesiniň meseleleri. Kärhananyň maliýe seljermesiniň düzümi.**

**Ykdysady seljerişiň predmeti** – munuň özi kärhananyň maliýe-höjalyk işidir, ony kärhananyň işiniň netijelerine baha bermek we bu işi kämilleşdirmegiň mümkinçiliklerini äşgär etmek maksady bilen öwrenmekdir.

 **Ykdysady seljerişiň esasy wezipeleri** – munuň özi dolandyryşa degişli çözgüdi kabul etmek üçin maglumatlary taýýarlamak; garaşylýan netijeleri çaklamak; ykdysady işiň netijeliligini artdyrmagyň mümkinçiliklerini ýüze çykarmak; firmanyň özünde meýilleşdirmek arkaly kesgitlenen tabşyryklary berjaý etmegiň netijelerine baha bermek; kärhananyň maliýe ýagdaýyna baha bermek; dürli ýagdaýlaryň kärhananyň işi boýunça seljerilýän görkezijileriň özgermegine ýetirýän täsiriniň häsiýetini we gerimini äşgär etmek we ölçemek bolup durýar.

 **Ykdysady seljeriş** – munuň özi gündelik hasabyň we hasabatlylygyň ulgamyna esalanmak arkaly, kärhananyň işiniň dürli taraplaryny toplumlaýyn, özara baglanyşykly ýagdaýda öwrenmekdir. Ykdysady seljeriş üçin, şu usullar: absolýut we otnositel örkezijileriň ulgamyny seljeriş, deňeşdirmek arkaly seljeriş, toparlara bölmegiň usuly; indeks boýunça hasaplamalar, ykdysady-matematiki usullar; balans usuly ulanylýar.

 Ykdysady seljeriş kärhanalaryň hojalyk we maliýe işlerini öwrenip, maglumatlaryň dürli görnüşlerini ulanýar. Bulara kanunçylyk we kadalaşdyryjy namalar, tehniki we konstruktorçylyk resminamalar, meýilnama degişli we kadalaryşdyryjy resminamalar, hasaba alnyşa (operatiw hasaba, buhgalteriýa hasabyna, statistiki hasaba) degişli maglumatlar, beýleki habarlar degişli edilýär.

 Ykdysadyş seljerişde hereketleriň kesgitlenen ulgamyny amala aşyrmak göz öňünde tutulýar, munuň özi seljerişi guramak diýlip atlandyrylýar. Şu iş: seljerişiň maksatnamasyny düzmek, seljerişi geçirmek üçin maglumatlary taýýarlamak; maglumatlary ulgamlaşdyrmak we analitiki taýdan işläp taýýarlamak, işe deslapky bahany bermek; ykdysady işiň hakykatdaky görkezijileriniň garaşylýan görkezijilerden tapawutlanmagynyň sebäplerini seljermek; seljerişiň netijelerini umumylaşdyrmak; seljerişiň netijelerinden many çykarmak; işe jemleýji bahany bermek; seljerişiň netijelerini resmileşdirmek hem-de şol netijeleri dolandyryş boýunça çözgüdi kabul etmek üçin has amatly görnüşde hödürlemek ýaly tapgyrlara esaslanýar.

Ykdysady seljeriş dolandyryşa degişli (içerki) we maliýe (daşky) seljerişe bölünýär.

Dolandyryşa degişli (içerki) seljeriş dolandyryş hasabyna degişli maglumatlar, işlenip çykarylýan önümiň, işleriň, hyzmatlaryň düşýän gymmaty baradaky maglumatlary özünde jemleýän hasabatlylyk esasynda amala aşyrylýar. Seljeriş kärhananyň içerki gulluklary, dolandyryş diwany (apparat) tarapyndan geçirilýär.

Maliýe (daşky) seljeriş kärhanadaky işleriň ýagdaýy, onuň maliýe ýagdaýy we kesgitlenen döwürdäki hojalyk işleriniň netijeleri barada giň jemgyýetçilige mälim etmek üçin, ýörite habar beriş neşirlerinde çap edilýän açyk maliýe hasabatlylygy esasynda amala aşyrylýar. Seljerişi şol kärhananyň işi baradaky maglumatlary almak babatda gyzyklanma bildirýän edara görnüşindäki we hususy taraplar geçirýärler [16].

Dolandyryşa degişli (içerki) ykdysady seljeriş barlagyň şu ugurlaryny: önüm öndürmek, işler we hyzmatlar boýunça seljerişi; kärhananyň guramaçylyk-tehniki derejesiniň seljerilmegini; maddy-tehniki üpjünçilik we materiallary ulanmak boýunça seljerişi; zähmet gorlarynyň ulanylmagynyň netijeliligini seljerişi; esasy serişdeleriň ýagdaýy we olary ulanmagyň netijeliligi boýunça seljerişi; önümçilige we önümleriň ýerlenmegine gönükdirilýän harajatlaryň seljerilmegini; kärhananyň maliýe ýagdaýynyň seljerilmegini we beýlekileri özünde jemleýär.

1. **Kärhananyň maliýe ýagdaýynyň seljermesini geçirmekliginiň esasy tapgyrlary. Kärhananyň maliýe hasabatynyň seljermesi. Kärhananyň maliýe ýagdaýyna deslapky baha bermek (ekspress-seljerme).**

Kärhananyň maliýe ýagdaýyny seljeriş aşakdaky şertli shema boýunça geçirilýär:

• buhgalteriýa hasabatynyň görkezijilerini formal we hil alamatlary boýunça barlamak;

•analitik balans-nettonyň umumy görkezijileri esasynda maliýe ýagdaýy boýunça deslapky seljeriş (maliýe hasabatlylygyny ykdysady okaýyş);

• kärhananyň emläk ýagdaýyndaky özgerişlikleri seljeriş (maliýe ýagdaýyny we ondaky özgerişlikleri deslapky seljeriş);

• kärhananyň maliýe durnuklylygyny seljermek;

• balansyň likwidligini seljeriş;

• maliýe netijelerini seljeriş;

• kärhananyň maliýe ýagdaýynyň üýtgemegine degişli meýilleri (tendensiýalary) seljeriş. Seljerişiň esasy tapgyrlary we onuň mazmuny 11.6-njy suratda görkezildi.

Kärhananyň maliýe hasabatlylygy kärhananyň maliýe-hojalyk işiniň hasabatlylyga goşulan dürli görnüşleriniň arasyndaky özara täsirleriň we özara baglylygyň ýüze çykarylmagyny aňladýar.

Analitiki iş iki tapgyrda: deslapky bahany bermek ýa-da ekspress-analiz we jikme-jik seljeriş arkaly geçirilýär.

Ekspress-analiziň maksady kärhananyň maliýe ýagdaýyna we onuň ösüşiniň dinamikasyna ýönekeý we aýdyň baha bermekden ybaratdyr. Hasabatlylygyň görnüşlerini (formalaryny) “okamak” we hasabatlylygyň görnüşlerinde görkezilen absolýut ululyklary öwrenmek şol seljerişiň usullarynyň biri bolup durýar. Ekspress- analiziň manysy çylşyrymly diýlip hasaplanmaýan görkezijileriň hasabyny çykarmakdan we olaryň dinamikasyny gözden geçirmekden ybaratdyr. Seljeriş üçin görkezijileri saýlap almak subýektiwdir we analitikler tarapyndan amala aşyrylýar.

 11.1-nji tablisada ekspress-analiz üçin, seljerilýän görkezijileriň jemi görkezilýär.

 Tablisadaky maglumatlardan görnüşi ýaly, deslapky ekspress-analiz kärhananyň ykdysady kuwwatyna hem-de belli bir möhlet, ýagny statika boýunça maliýe-hojalyk işiniň netijeliligine baha bermäge mümkinçilik döredýär. Ýöne bu maglumatyň dolandyryşa degişli çözgütleri kabul etmekde wajyp ähmiýete eýe bolup durýandygyna garamazdan, ol kärhananyň işiniň esasy görkezijileriniň dinamikasyna, kärhananyň bäsdeşleriň arasyndaky ornuna baha bermäge mümkinçilik bermeýär. Munuň özi seljerilýän maglumatlary wagta görä deňeşdirmek we maliýe ýagdaýy boýunça jikme-jik seljeriş geçirmek usuly arkaly amala aşyrylýar.

11.1-nji tablisa

**Ekspress-analiz üçin maglumatlar**

|  |  |
| --- | --- |
|  Seljerişiň ugry |  Görkeziji  |
| 1. Kärhananyň ykdysady kuwwatyna baha bermek |
| 1.1. Emlak ýagdaýyna baha bermek | 1. Esasy serişdeleriň ululygy we olaryň aktiwleriň umumy jemindäki paýy2. Esasy serişdeleriň könelişiniň koeffisiýenti3. Kärhananyň ygtyýarynda bar bolan hojalyk serişdeleriniň umumy jemi  |
| 1.2. Maliýe ýagdaýyna baha bermek | 1. Özüne degişli serişdeleriň ululygy we olaryň aktiwleriň umumy jemindäki paýy2. Üzmegiň koeffisiýenti (umumy)3. Özüne degişli dolanyşyk serişdeleriniň bu serişdeleriň umumy jemindäki paýy4. Uzak möhletleýin karz serişdeleriniň çeşmeleriň umumy jemindäki paýy5. Ätiýaçlyk gorlary üzmegiň koeffisiýenti  |
| 1.3. Hasabatlylykda “gowşak” maddalaryň bolmagy  | 1. Çykdajylar2. Möhletinde üzülmedik karzlar we zaýomlar3. Üzülmeli möhleti dolan debitorlyk we karza degişli bergililik4. Berlen (alnan), üzülmeli möhleti dolan wekseller |
| 2. Maliýe-hojalyk işiniň netijeliligine baha bermek |
| 2.1. Girdejililige baha bermek | 1. Girdeji2. Umumy düşewüntlilik3. Esasy işiň düşewüntliligi |
| 2.2. Dinamiklige baha bermek | 1. Girdejiniň, düşewündiň we awansirlenen maýanyň deňeşdirilýän ösüş depginleri2. Aktiwleriň aýlanyşygy3. Debitorlyk berginiň üzülişiniň koeffisiýenti |
| 2.3. Ykdysady kuwwatdan peýdalanmagyň netijeliligine baha bermek | 1. Awansirlenen maýanyň düşewüntliligi2. Özüne degişli maýanyň düşewüntliligi |

1. **Kärhananyň maliýe ýagdaýynyň seljermesiniň usullary. Düşewüntlilik koeffisiýenti. Işewürlik işjeňlik koeffsiýentiniň orny we ähmiýeti. Kärhananyň tölege ukyplylygyny häsiýetlendirýän görkezijiler. Kärhananyň maliýe durnuklylygynyň seljermesi.**

Bu koeffisiýentler kärhananyň öz serişdelerini neneňsi derejede netijeli ulanýandygyny seljermäge mümkinçilik berýär. Kada bolşy ýaly, bu topara aýlanyşygyň dürli görkezijileri degişli edilýär, bular kärhananyň maliýe ýagdaýyna baha bermekde uly ähmiýete eýe bolup durýar, çünki serişdeleriň aýlanyşygynyň tizligi, ýagny olaryň pul görnüşine eýe bolmagynyň tizligi kärhananyň tölege ukyplylygyna gönüden-göni öz täsirini ýetirýär.

Geliň, aýlanyşygyň maliýe taýdan seljerişde ýygy-ýygydan ulanylýan görkezijilerine garap geçeliň.

*Aktiwleriň aýlanyşygynyň koeffisiýenti* (transformasiýanyň koeffisiýenti) önümi ýerlemek arkaly alnan girdejiniň balansdaky aktiwiň tutuş jemine gatnaşygy hökmünde hasaplanýar. Ol haýsy çeşmelerden çekilendigine garamazdan,kärhananyň bar bolan gorlary ulanyşynyň netijeliligini häsiýetlendirýär, ýagny ýylda (ýa-da başga bir hasabat döwründe) önümçiligiň we aýlanyşygyň girdeji görnüşinde degişli täsiriň gazanylmagyna getirýän doly tapgyrynyň näçe gezek amala aşýandygyny, ýa-da aktiwleriň her pul birliginiň ýerlenen önüm boýunça näçe pul birlikleriniň gazanylmagyna getirendigini görkezýär. Bu koeffisiýent pudaga (ugra) baglylykda özgerýär hem-de önümçilik amalynyň aýratynlyklaryny äşgär edýär.

*Özüne degişli serişdeler bilen üpjünçiliginiň koeffisiýenti* (Ксс) kärhanada özüniň maliýe işi üçin zerur bolan özbaşdak dolanyşyk serişdeleriniň bardygyny häsiýetlendirýär hem-de kärhananyň özüne degişli serişdeleriň çeşmeleriniň möçberleriniň (balansyň passiwiniň III bölüminiň jemi, 490-njy setir) we esasy serişdeleriň we dolanyşyga dahylsyz beýleki aktiwleriň hakykatdaky gymmatynyň (balansyň aktiwiniň I bölüminiň jemi, 190-njy setir) arasyndaky tapawudyň kärhanada ätiýaçlyk önümçilik gorlary, tamamlanmadyk önümçilik, taýyn önüm, pul serişdeleri, debitorlyk bergililik we dolanyşykdaky beýleki aktiwler görnüşinde bar bolan dolanyşyk serişdeleriniň hakykatdaky gymmatyna (balansyň II bölüminiň jemi, 290-njy setir) gatnaşygy hökmünde kesgitlenýär.

Kärhananyň özüne degişli dolanyşyk serişdeleri maddy we ätiýaçlyk önümçilik gorlaryny ödemek üçin ulanylýar. Ätiýaçlyk gorlar gysga möhletleýin karzlaryň we zaýomlaryň, şeýle hem haryt amallaryna degişli karz boýunça bergileriň hasabyna (№ 1 görnüşiň setirleriniň jemi: 611 + 612 + 621 + 622 + 627 (№ 2 goşunda seret)) emele getirilip bilner.

**Düşewüntliligiň koeffisiýentleri**

Bu koeffisiýentler kärhananyň neneňsi derejede girdejilidigini görkezýär. Şunda maýanyň, önümiň we aktiwleriňdüşewüntliligi tapawutlandyrylýar. Düşewüntlilik netijäniň (girdejiniň, täsiriň, puluň akymynyň) şol netijäniň gazanylmagy üçin sarp edilen serişdelere ýa-da satuwlaryň (girdejiniň) möçberine gatnaşygy arkaly häsiýetlendirilýär.

Girdejä (balansdaky ýa-da sap girdejä) esaslanmak arkaly, düşewüntliligiň otnositel koeffisiýentleri hasaplanýar.

Kada bolşy ýaly, umumy düşewüntliligiň (ýa-da önümçiligiň) köeffisiýenti göterimler arkaly aňladylýar we şu formula boýunça hasaplanýar:

Робщ = $\frac{ПБ}{\overbar{Ф}\_{о.с. }+ \overbar{Ф}\_{об.с}}$ 100%,

bu ýerde $ПБ$ – balansdaky girdeji;$\overbar{Ф}\_{о.с. }$ we$\overbar{Ф}\_{об.с}$ – degişlilikde esasy we dolanyşykdaky önümçilik gaznalarynyň ortaça ýyllyk bahasy (gymmaty).

 *Satuwlaryň (dolanyşygyň) düşewüntliliginiň koeffisiýenti* formula boýunça hasaplanýar:

 Рр = ПЧ(ПБ) / О,

bu ýerde ПЧ(ПБ) – umumy ýa-da sap girdeji; O – satuwlaryň möçberi. Girdeji we satuwlaryň möçberi şol bir hasabat döwri boýunça alynýar.

 Bu görkezijileriň ykdysady manysy girdejiniň satuwlaryň möçberiniň her rublundaky udel agramyny äşgär etmekden ybaratdyr. Satuwlaryň düşewüntliliginiň artmagy hojalygyň has netijeli ýöredilýändigini aňladýar.Kada bolşy ýaly, satuwlaryň düşewüntliliginiň görkezijisiniň pese düşmegi önüme bildirilýän islegiň pese düşendigine şaýatlyk edýär.

 *Kärhananyň aktiwleriniň düşewüntliliginiň (aktiwleriň düşewüntliliginiň) koeffisiýenti* sap girdejini kärhananyň aktiwleriniň ortaça ýyllyk bahasyna (gymmatyna) bölmek arkaly hasaplanýar. Ol bu serişdeleriň haýsy çeşmeden çekilendigine garamazdan, girdejiniň bir pul birligini almak üçin, kärhana pul birlikleriniň näçesiniň zerur bolandygyny äşgär edýär. Bu görkeziji kärhananyň bäsdeşlige ukyplylygynyň has wajyp ähmiýetli indikatorlarynyň biri bolup durýar.Bäsdeşlige ukyplylyk seljeriş geçirilýän kärhananyň ähli aktiwleriniň düşewüntliliginiň derejesi pudak boýunça ortaça koeffisiýent bilen deňeşdirmek arkaly kesgitlenýär.

 Aktiwiň görnüşine baglylykda aşakdaky görkezijiler tapawutlandyrylyp görkezilýär:

 kärhananyň ähli aktiwleriniň düşewüntliligi:

 Рак = $\frac{ПЧ}{\overbar{АК}}$ 100%,

bu ýerde *AK* – kärhananyň ähli aktiwleriniň ýyllykortaça bahasy (300-nji setiriň jemi minus 690-njy setiriň jemi, № 1 görnüş);

 özüne degişli kapitalyň düşewüntliligi:

 Рс.к = $\frac{ПЧ}{СК}$ 100%,

bu ýerde СK – kärhananyň özüne degişliaktiwleriniň ýyllykortaça bahasy (№ 1 görnüşiň 490-njy setiri boýunça ululyklaryň 2-ä bölünmeginiň jemi);

 maýa goýum görnüşli kapitalyň düşewýntliligi:

 Ри.к= $\frac{ПЧ}{\overbar{ИК}}$ 100%,

bu ýerdemaýa goýum görnüşli kapitalyňýyllykortaça bahasy (№ 1 görnüşiň 300-nji setiri boýunça ululyklaryň 2-ä bölünmeginiň jemi).

 Ýerlenen önümiň düşewüntliligi formula boýunça hasaplanýar:

 Рт = ПР / ΣСпод × 100%,

bu ýerde ПР – önümi ýerlemek arkaly alnan girdeji;ΣСпод – önümiň özüne düşýän doly gymmatynyň umumy möçberi.

 Bu görkeziji belli bir görnüşdäki önümiň birligini öndürmegiň girdejililigini, ýagny harydyň şol görnüşiniň öndürilmegine gönükdirilýän bir rubldan näçe girdeji gazanyp boljakdygyny kesgitlemäge mümkinçilik berýär.

 *Önümiň düşewüntliligi* formula boýunça kesgitlenýär:

 Риз = ПР / ΣСпер × 100%,

bu ýerde Спер – şol önüm boýunça gaýtadan işlemegiň düşýän gymmaty;

 Bu görkeziji harytlaryň assortimenti düzülende ulanylýar.

 Maliýe koeffisiýentleriniň ýönekeýligine we operatiwligine garamazdan, dolandyryşa degişli çözgütler kabul edilen mahalynda, şol görkezijileriň çäkliligini göz öňünde tutmak gerek, munuň özi aşakda görkezilen ýagdaýlar bilen baglydyr:

 • maliýe koeffisiýentleri kärhananyň hasaba alyş syýasatyna ep-esli derejede baglydyr;

• deňeşdirilýän binýat hökmünde saýlanyp alnan koeffisiýentleriň oňaýsyz bolup çykmagy mümkin;

•koeffisiýentler şol koeffisiýentleriň hasaplanmagyna gatnaşýan elementleriň aýratynlyklaryndan peýdalanyp bilmeýär

**15-nji tema. Awtomobil kärhanasynda meýilnamalaşdyrylyş**

 **işiň esaslary.**

1. **Türkmenistanyň Prezidenti transmilli ulag – üstaşyr geçelgelerini döretmek boýunça durmuşa geçirýän maksatnamalarynyň dünýäde parahatçylygy pugtalandyrmakda, ýurdumyzy mundan beýläk hem ösdürmekde ähmiýeti barada. Meýilnamalaşdyrmaklygyň meseleleri we mazmuny. Meýilnamalaşdyrmaklygyň ýörelgeleri.**
2. **Meýilnamalaşdyrmaklygyň usullary. Balans, kadalaşdyryş tehniki-ykdysady faktorlary boýunça meýilnamalaşdyrmaklygyň usuly, maksatnama-maksatlaýyn, ykdysady-matematiki usullary.**
3. **Meýilnamalaşdyrmaklygyň görnüşleri. Strategiki, gündekgi, operatiw, operatiw önümçilik meýilnamalaşdyrmak. Awtomobil kärhanasynda dispetçer işi.**
4. **Biznes-meýilnama onuň düzümi we mazmuny. Biznes-meýilnamanyň maksady.**
5. **Türkmenistanyň Prezidenti transmilli ulag – üstaşyr geçelgelerini döretmek boýunça durmuşa geçirýän maksatnamalarynyň dünýäde parahatçylygy pugtalandyrmakda, ýurdumyzy mundan beýläk hem ösdürmekde ähmiýeti barada. Meýilnamalaşdyrmaklygyň meseleleri we mazmuny. Meýilnamalaşdyrmaklygyň ýörelgeleri.**

*Meýilleşdirmek* – munuň özi kärhananyň meýilnamalaryny delillendirip düzmek boýunça dolandyryş işi bolmak bilen birlikde, alternatiw wariantlary deňeşdirmek we dolandyryş boýunça has göwnejaý diýlip hasaplanýan çözgüdi kabul etmek arkaly, ösüş boýunça öňde goýlan maksatlara ýetmegiň serişdeleriniň we usullarynyň kesgitlenmegini özünde jemleýär.

**Meýilnama** – munuň özi islendik döwür üçin niýetlenen iş maksatnamasy bolup durýar. Bazar ykdysadyýetine mahsus şertlerde meýilleşdirmek eýeçiligiň görnüşine, maksada, ölçeglere we beýleki ýagdaýlara garamazdan, islendik kärhanada (firmada) amala aşyrylmalydyr. Geljekki oňaýly işewürligi (biznesi) ugur edinýän awtoulag kärhanalary şu ýörelgä eýerýärler. Olarda hereket etmek boýunça toplumlaýyn maksatnama görnüşli meýilnama bolmalydyr, şonda maksat (maksatlar), ýerine ýetirilmeli möhletleri we ýerine ýetirijileri bellenilen işleriň sanawy, maddy-tehniki gorlar we maliýeleşdirmek boýunça zerurlyklar, çeşmeler we şol serişdeleri almagyň şertleri görkezilmelidir. Şu ýörelge berjaý edilmese, awtoulag kärhanalary anygyna ýetmän hereket eder, ýolbaşçylyk tarapyndan kabul edilýän çözgütler oňaýly bolmaz, munuň özi ahyrky netijede ulag bilen bagly işiň netijelerine oňaýsyz täsirini ýetirer.

*Maksatlaýyn meilleşdirmek* mümkin boldugyça, kärhananyň kadaly hereket etmegiň we ösdürilmegi üçin oňaýly şertleriň bolmagyny üpjün edýän ähli içerki we daşky ýagdaýlary öňünden göz öňünde tutmaga çalyşmak üçin niýetlenendir.

*Meýilleşdirmegiň özeni* kesgitlenen döwürde kärhanany we onuň gurluşyna (strukturasyna) degişli düzümleriň her birini ösdürmegiň maksatlaryny jemlemek, weipeleri, maksatlara ýetmegiň serişdelerini, amala aşyrmagyň möhletlerini we yzygiderliligini kesgitlemek, öňde goýlan wezipeleri berjaý etmek üçin zerur bolan maddy we zähmet gorlaryny ýüze çykarmak arkaly äşgär edilýär.

*Meýilleşdirmegiň wezipeleri* – munuň özi:

• bazarda ýüze çykyp biljek meýilleri öňünden kesgitlemek we kärhananyň önümçilik maksatnamasyny şol meýillere görä, takyklamakdyr;

• kärhananyň ulagly hyzmatlardan peýdalanýanlaryň isleglerine gönükdirilen önümçilik maksatnamasyny düzmek we takyklamakdyr;

• kärhananyň besdeşlige ukyplylygyny pugtalandyrmagyň mümkinçiliklerinden peýdalanmakdyr;

• önümiň we hyzmatlaryň hiliniň ýokarlandyrmagyna ýardam berýän ýagdaýlardan peýdalanmakdyr;

• bazaryň kärhananyň hereket etmegini üpjün edýän subýektleri bilen ykdysady taýdan özara netijeli gatnaşyklary ýola goýmakdyr;

• önümçilik amalyny gorlaryň zerur gorlary bilen üpjün etmekdir;

• ykdysady taýdan has netijeli tehnologiýalary we enjamlary ulanmakdyr;

• serişdeleriň ähli görnüşleriniň has netijeli ýerleşdirilmegini üpjün etmekdir;

• kärhananyň zähmet potensialyny artdyrmagyň mümkinçiliklerinden peýdalanmakdyr;

• gorlaryň ähli görnüşlerini netijeli ulanmagyň hasabyna öndürijiligi artdyrmak we işiň maliýe görkezijilerini gowulandyrmakdyr.

*Meýilleşdirmegiň usulyýeti* kärhanada meýilnamanyň anyk görkezijilerini esaslandyrmak boýunça ulanylýan usullaryň we tärleriň düzümini, şeýle hem meýilnamalaryň mazmunyny, görnüşini, gurluşyny we olary işläp taýýarlamagyň tertibini häsiýetlendirýär.

*Meýilleşdirmegiň tehnologiýasy* ählumumy kabul edilen tertibi, bellenilen möhletleri, zerur mazmuny, meýilnamanyň dürli bölümlerini düzmegiň we onuň görkezijilerini esaslandyrmagyň proseduralarynyň yzygiderliligini reglamentirleýär, şeýle hem önümçilikdäki düzümleriň, funksional organlaryň we meýilleşdirilen gulluklaryň kärhananyň işindäki özara hereketiniň mehanizmini sazlaşdyrýar.

*Meýilleşdirmegiň amaly* kärhananyň işindäki hakyky we meýilleşdirilen görkezijilere baha bermekden, hakykatdaky netijeleriň meýilleşdirilen tabşyryklara laýyk gelmezligini ýüze çykarmakdan, meýilnamany düzmekden we ony ýerine ýetirmek boýunça guramaçylyga degişli mümkinçilikleri kesgitlemekden, daşky we içerki ýagdaýlaryň täsirine baglylykda maksatlary takyklamakdan ybaratdyr.

1. **Meýilnamalaşdyrmaklygyň usullary. Balans, kadalaşdyryş tehniki-ykdysady faktorlary boýunça meýilnamalaşdyrmaklygyň usuly, maksatnama-maksatlaýyn, ykdysady-matematiki usullary.**

Analitiki barlagy geçirmek, maglumatlaryň binýadyny taýýarlamak, maglumatlary öwrenmek we umumylaşdyryp jemlemek meýilleşdirmegiň özeni bolup durýar. Eger emele gelen ýagdaý, geljekki özgerişlikleriň netijeli bolmagyna ýardam berýän ýagdaýlar we meýiller takyk we dolulygyna göz öňünde tutulsa, geljekki işler esasan, çaklap bolýan we kesgitlenen görnüşe eýe bolýar.

**Meýilleşdirmegiň usullary** meýilnamalaýyn resminamalary we görkezijileri işläp taýýarlamagyň usullary we tärleri arkaly äşgär bolýar, bulardolandyrmagyň maksatlary boýunça ulanmaga degişli diýlip hasaplanýar we dürli görnüşde bolup biler. Galyberse-de, meýilleşdirmegiň usullary çözgüdi kabul edýän tarapyň ýa-da edaranyň tassyklamagy üçin, alternatiw meýilnamalary ýa-da iň bolmanda, şonuň ýaly meýilnamanyň birini işläp taýýarlamagyň usullaryny özünde jemleýär.

Balansa degişli, kadalaşdyryjy usullar, tehniki-ykdysady ýagdaýlar boýunça meýilleşdirmek usuly, meýilnamany maksatlara, köp wariantly hasaplamalara (yzygiderli ýakynlaşmalara)görä düzmek usuly, ykdysady-matematiki usullarmeýilnamalary işläp taýýarlamagyň esasy ugullary diýlip hasaplanýar.

***Balansa degişli usul*** makroykdysady derejede meýilleşdirilende has giňden ulanylýar, ýöne bu usuldan kärhananyň derejesinde-de peýdalanylýar. Şu usul ulanylan mahalynda, aşakda görkezilen dürli görnüşdäki balans düzülýär:

• maddy balans (ýangyç, elektrik energiýasy, enjamlar, gurluşyk materiallary we ş.m. boýunça);

• zähmete degişli balans (işçi güýji, iş wagty boýunça);

• maliýe balansy (pul girdejileri we harajatlar boýunça balans, buhgalteriýa balansy, kassa boýunça meýilnama we beýlekiler boýunça);

• toplumlaýyn balans (önümçilik kuwwatlyklary, geçirme babatdaky mümkinçilikler boýunça).

***Kadalaşdyryjy usulyň*** özeni kärhanada meýilleşdirmegiň barşynda ölçegleriň we normatiwleriň tutuş toplumyndan (materiallary we ätiýaçlyk şaýlaryny sarp etmegiň, işläp çykarmagyň we hyzmat edişiň, önümi işläp taýýarlamak ýa-da kesgitlenen işi ýerine ýetirmek üçin sarp edilýän iş wagtynyň ölçeglerinden, adam sany boýunça ölçeglerden, hereket edýän düzümi (sostawy) we enjamlary ulanmak, materiallaryň, ýangyjyň ätiýaçlyk gorlary boýunça normatiwlerden, maliýe normatiwlerinden we beýlekilerden) peýdalanylmagyna esaslanýar.

Şunda ölçegler we normatiwler progressiw häsiýete eýe bolmalydyr we mundan başga-da, olara täze tehnikany we tehnologiýany ornaşdyrmak, şeýle hem önümçiligiň we zähmetiň guralyşyny kämilleşdirmek boýunça meýilleşdirilýän çäreleri göz öňünde tutmak arkaly, yzygiderli ýagdaýda gaýtadan garalyp durulmalydyr.

***Tehniki-ykdysady ýagdaýlar boýunça meýilleşdirmek usuly*** esasan, önümçilik maksatnamasy meýilleşdirilende we kärhananyň beýleki käbir bölümleri (meselem, zähmet we işgärler baradaky meýilnama) düzülende ulanylýar.

Meýilleşdirmegiň şu usuly ulanylan mahalynda, köp sanly faktorlar, ýagny: tehniki ýagdaýlar (täze tehnikanyň we tehnologiýanyň ornaşdyrylmagy, durkunyň täzelenmegi we kärhananyň tehniki taýdan täzeden üpjün edilmegi we beýlekiler);önümçiligiň we zähmetiň guralyşynyň kämilleşdirilmegi; ýükleriň daşalýan möçberiniň, nomenklaturasynyň özgermegi; bazara (inflýasiýa) degişli ýagdaýlar; kärhananyň, önümçiligiň, sebitiň özboluşlylygy bilen bagly bolan aýratyn ýagdaýlar hasaba alynmalydyr.

**Oňaýly häsiýete** eýe bolan meseleleri çözmek meýilleşdirilende, **maksatlaýyn usul, köp wariantly hasaplamalara esaslanýan usul** ýa-da **ykdysady-matematiki usullar** ulanylyp bilner.

Hususan-da,ykdysady-matematiki usullar elektron-hasaplaýjy maşynlaryň kömegi arkaly,ykdysady-matematiki modelleriň işlenip taýýarlanmagyna we meseleleriň çözülmegine esaslanýar. Häzirki wagta çenli bu usullar awtoulag ulgamynda meýilleşdirmekde ulanylýar. Ykdysady-matematiki modelleriň düzülen mahalynda, meýilleşdirilýän obýekti ýa-da amaly matematiki ýa-da imitasion model boýunça beýan edilip bilner.

Ykdysady-matematiki modelleriň düzülmeginiň özeni tejribä (praktika) degişli matematika, aýratyn-da onuň: liniýalaýyn we optimal görnüşde programmirlemek, matematiki statistika, oýunlaryň teoriýasy ýaly bölümlerine esaslanýar.

Kada bolşy ýaly, kärhanada meýilleşdirilen mahalynda, agzalyp geçilen usullaryň ählisi toplumlaýyn ulanylýar. Häzirki wagtda awtoulag ulgamyndaykdysady-matematiki usullaryň we kompýuter tehnologiýalarynyň kömegi arkaly, oňaýly ugurlary (marşrutlary) düzmek, awtoulaglary marşrutlar boýunça paýlamak, kesgitlenen ýükleri we ýolagçylary daşamak üçin hereket edýän düzümi (sostawy) saýlap almak ýaly meseleler çözülýär. Meseleleri önümçilikdäki harajatlary iň pes derejä çenli azaltmak ýa-da hereket edýän düzümi ulanmak arkaly gazanylýan girdejini iň ýokary derejä çenli artdyrmak arkaly çözmek göz öňünde tutulýar.

1. **Meýilnamalaşdyrmaklygyň görnüşleri. Strategiki, gündekgi, operatiw, operatiw önümçilik meýilnamalaşdyrmak. Awtomobil kärhanasynda dispetçer işi.**

Strategiki (geljekki), gündelik, operatiw we operatiw-önümçilik meýilnamalary hereket edýän möhletine baglylykda tapawutlandyrylýar.

**Strategiki görnüşde meýilleşdirmek**

*Strategiki görnüşde meýilleşdirmek* geljekki uzak möhletleýin döwürde,adatça, 5 – 15 ýyl aralygyndaky möhletde kärhananyň zerur ykdysady ösüşiniň we ösüşiň islenýän derejesine ýetilmeginiň üpjün edilmegine gönükdirilmelidir. Strategiki meýilnama arkaly, kärhananyň uzak möhletleýin strategiýasyny, kärhananyň esasy maksatlary we ony ösdürmek boýunça wezipeler, strategiki düzümleri döretmek, marketinge degişli strategiýany işläp taýýarlamak, önümçilik amalyny giňişleýin meýilleşdirmek, taktikany saýlap almak hem-de saýlanyp alnan strategiýany amala aşyrmagyň usullaryny we serişdeleri takyklap meýilleşdirmek, barlamak we esasy netijelere baha bermek,saýlanyp alnan strategiýany we ony berjaý etmegiň usullaryny takyklamak göz öňünde tutulýar.

**Gündelik meýilnamany düzmek**

*Gündelik meýilleşdirmek* strategiki maksatlary we wezipeleri amala aşyrmak üçin, kärhananyň aralykdaky wezipelerini kesgitlemekden ybaratdyr. Munuň özi kärhananyň we onuň aýry-aýry düzümleriniň maksatlaryny işläp düzmek arkaly amala aşyrylýar. Gündelik meýilnamalar kärhananyň guramaçylyk-hukuk görnüşine, bellän maksadyna we işiniň gerimine baglylykda işlänip taýýarlanýar.

*Operatiw meýilleşdirmek* bir ýyla çenli döwür üçin gysga möhletleýin meýilnamalary-býujetleri işläp taýýarlamakdan ybarat bolup, şonda önümçilik amalyna täsir etmegiň usullary jikme-jik işlenip taýýarlanyp äşgär edilýär.

**Operatiw-önümçilik meýilnamalaryny düzmek**

*Operatiw-önümçilik meýilnamalaryny düzmek* – munuň özi kärhananyň içerki önümçilik meýilnamasyny düzmegiň ahyrky tapgyry bolup durýar.Operatiw-önümçilik meýilnamalaryny düzmegiň maksady kärhananyň gorlaryň ähli görnüşlerini rejeli ulanmak esasynda hyzmatlaryň möçberi hem-de nomenklaturasy boýunça anyk meýilnamanyň ýerine ýetirilmegini üpjün etmekden ybaratdyr.

1. **Biznes-meýilnama onuň düzümi we mazmuny. Biznes-meýilnamanyň maksady.**

***Täjirçilik meýilnamasy*** – munuň özi jikme-jik, takyk kesgitlenen we göwnejaý taýýarlanan resminama bolup, onda firmanyň nämäni maksat edinýändigi, onuň öňde goýlan maksatlara nädip ýetmegi göz öňünde tutýandygy, şol netijeleri gazanandan soňra, neneňsi ýagdaýa eýe boljakdygy beýan edilýär.

Täjirçilik meýilnamasy haýsydyr bir taslamanyň amala aşyrylmagyna degişli guramaçylyk, tehniki, ykdysady we beýleki meseleleri äşgär edýär.

Aşakda görkezilenler täjirçilik meýilnamasynyň maksatlary we wezipeleri bolup durýar:

• bäsdeşlige mahsus şertlerde kärhanany ösdürmegiň strategiýasyny kesgitlemek, işiň strategik ugurlaryny amala aşyrmak we şony barlamak boýunça gözükdirijini işläp taýýarlamak;

• awtoulaga degişli işewürlik (daşamak, hyzmat ediş, infrastruktura we beýlekiler)boýunça göz öňünde tutulýan ösüşi esaslandyrmak;

• dürli görnüşdäki täze zatlar (tehnologik, tehniki, guramaçylyga we maglumatlara degişli, ykdysady we beýleki täze zatlar) esaslandyrylan mahalynda, bu meýilnamany önümçiligiň özünde (firmanyň özünde) meýilleşdirmegiň we dolandyryşyň usuly (guraly) hökmünde ulanmak;

• bu meýilnamany zerur maýa goýumlaryny almak üçin serişde hökmünde, awtoulaga degişli işewürligi (biznesi) maliýeleşdirmegiň serişdesi hökmünde ulanmak;

• bu meýilnamany zerur maýa goýumlaryny almak üçin serişde hökmünde, awtoulaga degişli işewürligi (biznesi) maliýeleşdirmegiň serişdesi hökmünde ulanmak;

• bu meýilnamany kärhananyň işine degişli reklama hökmünde we işewürlik babatda at-abraýy artdyrmak üçin ulanmak;

• kärhananyň ähli derejedäki işgärleriniň özbaşdak öwrenip, kämilleşmeginiň guraly hökmünde ulanmak.

*Täjirçilik meýilnamasy aşakda görkezilen ýagdaýlarda zerur bolýar*:

• kärhananyň täjirçilik işiniň görnüşleri, ugurlary we bu işi amala aşyrmagyň usullary saýlanyp alnan mahalynda;

• özbaşdak, awtoulag kärhanasynyň düzüminden çykan we täjirçilik meýilnamasyz işlän halatynda bergä batyp biljek firmalary döretmek boýunça taslamalar işlenip düzülende;

• dürli maýadarlar, geljekki hyzmatdaşlar bilen gepleşiklerde hödürlemek üçin täjirçilik teklipleri işlenip taýýarlanda;

• bar bolan we döredilýän firmalar täjirçilik meýilnamasynda görkezilen çäreleri amala aşyrmak, şol sanda lizing boýunça hereket edýän düzümi, enjamlary edinmek, gurluşyk we kärhananyň durkuny täzelemek, hereket edýän düzümi täzelemek üçin banklardan karz almak baradaky namalar berlende;

• daşamagy, ulag serişdelerine tehniki taýdan hyzmat edilmegini we abatlanmagyny, kärhananyň enjamlar bilen täzeden üpjün edilmegini, önümçiligiň diwersifikasiýa edilmegini, dolandyryş boýunça düzümiň kämilleşdirilmegini, dolandyryş işgärleriniň saýlanyp alynmagynyň oňaýlaşdyrylmagyny guramagyň täze tehnologiýasynyň netijeliligine baha bermegiň usuly hökmünde ulanmakda;

• kärhananyň çökgünlige (krizise) mahsus şertlerden ýa-da çökgünligiň öňüsyrasyndaky ýagdaýdanbaş alyp çykmagynyň strategiýasyny işläp taýýarlamakda;

• döwlet tarapyndan goldaw berilmeginiň zerurdygy esaslandyrylan mahalynda.

Täjirçilik meýilnamasy tutuş kärhana boýunça hem-de işiň aýry-aýry ugurlary: daşamak, hyzmatlar, awtoulag serişdelerine tehniki taýdan hyzmat etmek we abatlamak, ulag arkaly we ekspedision hyzmat ediş, terminal ulgamlary we ş.m. boýunça işlenip taýýarlanylyp bilner.

**16-njy tema. Kärhananyň daşary ykdysady işi**

1. **Daşary söwda amallaryň görnüşleri: eksport, import, reeksport we olaryň düşünjesi.**
2. **Daşary söwda kontrakty, onuň düzümi we mazmuny. Oferta we aksept adalgalaryň düşünjesi. Şertnamanyň möhüm şertleri we möhüm däl şertleri.**
3. **Daşary ykdysady işi awtoulag bilen üpjün etmek. Resminama dolanyşygy. Daşary söwda resminamalaryň esasy görnüşleriniň düzümi.**
4. **Daşary söwda amallaryň görnüşleri: eksport, import, reeksport we olaryň düşünjesi.**

Kärhananyň **daşary söwda amallary** – munuň özi harytlary we hyzmatlary ýurda ýurtdan getirmek (**import**) we daşary ýurda çykarmak (**eksport**) bilen bagly amallardyr.

**Reeksport** – munuň özi ozal ýurda importirlenen harytlary (adatça, çig mallary) alyp, başga ýurtlara satmak üçin ýurtdan çykarmakdyr.

Köp ýylaryň dowamynda halkara söwdasynyň ulgamynda işleýän firmalar Halkara söwda edarasy (palatasy) tarapyndan işlenip taýýarlanan standart görnüşli halkara we söwda şertlerinden, ýagny “Inkoterms” diýlip atlandyrylýan şertlerden peýdalanýarlar. Bu şertler wagtal-wagtal takyklanýar we Halkara söwda edarasy tarapyndan yzygiderli neşir edilýär.

“Inkoterms” şertleriniň her biri töwekgelçilikleriň, harajatlaryň we jogapkärçiligiň satyjynyň we satyn alyjynyň arasynda özboluşly paýlanyşyny kesgitleýär. Bu şertler halkara söwdasyna degişli tejribede ABŞ-nyň, Günbatar Ýewropadaky ýurtlaryň we beýleki döwletleriň hukuk ulgamlarynyň çygyrlarynda ýüze çykdy, ösdürildi we kämilleşdirildi. Bu şertleriň esasy maksady şertnamalaryň şertlerini düşündirmekde dürli hukuk ulgamlaryndahukuk boýunça kabul edilen kadalaryň biri-birine laýyk gelmezligi sebäpli ýüze çykýan jedelleri aradan aýyrmakdan ybaratdyr.

“Inkotermsiň” esasy wezipesi satyjynyň öz borçnamalaryny göwnejaý ýerine ýetirip, harydyň hukuga mahsus manyda getirilip berlen diýlip hasaplanmagyna laýyk getirýän ýagdaýyny takyk kesgitlemekden ybaratdyr.

1. **Daşary söwda kontrakty, onuň düzümi we mazmuny. Oferta we aksept adalgalaryň düşünjesi. Şertnamanyň möhüm şertleri we möhüm däl şertleri.**

Kada bolşy ýaly, daşary söwda degişli şertnama baglaşylan mahalynda we ibermegiň şertleri saýlanyp alnanda, taraplar haryt ibermek boýunça toplanan tejribäni, şeýle hem bazaryň harytlar, ulag, ätiýaçlandyryş boýunça konýunkturasyny ugur edinýärler.

Daşary söwda degişli şertnamanyň baglaşylmagynyň barşy Russiýa Federasiýasynyň Raýat kodeksiniň kadalaryna we 1980-nji ýyldaky Wena konwensiýasynyň 14 – 24-nji maddalaryna laýyklykda düzgünleşdirilýär.

Şertnamalary baglaşmak esasy tapgyrlaryň ikisinden ybarat:

• ofertadan – şertnamany baglaşmagy teklip etmekden;

• akseptden – teklibi kabul etmekden.

**Oferta** iki sany talaba laýyk gelmelidir:

• teklip edilýän şertnamanyň wajyp ähmiýetli bentleriniň ählisini özünde jemlemelidir:

• teklibi kabul etmek isleýänleriň birini ýa-da birnäçesini indiwiduallaşdyrmak mümkin diýlip hasaplananda, belli bir tarapyň ýa-da taraplaryň kesgitlenmedik toparynyň adyna gönükdirilmelidir. Ikinji halatda *köpçülikleýin oferta* diýlip atlandyrylýan ýagdaý ýüze çykýar. Görkezilen talaplaryň biri bolmadyk mahalynda, şertnamany baglaşmak baradaky teklip aradan aýrylýar.

Halkara täjirçiligine degişli tejribede harytlary maddy-zat görnüşinde satyn almak - satmak baradaky şertnama **satyn almak-satmak baradaky şertnama** diýlip atlandyrylýar.

Iki tarap – eksportýor we importýor söwda boýunça geleşigiň äjyp ähmiýetli şertleriniň ählisi babatda ylalaşyk gazanan halatynda, satyn almak - satmak baradaky şertnama ***baglaşylan diýlip hasaplanýar***.

**Şertnamanyň wajyp ähmiýetli şertleri** – munuň özi bu şertler bolmadyk halatynda, şertnamanyň hukuk (ýuridiki) güýjüniň ýokdugyny aňladýar. Eger haýsy-da bolsa bir tarap wajyp ähmiýetli şertleri berjaý etmedik halatynda, beýleki tarap öz borçnamalaryny ýerine ýetirmekden ýüz öwürmäge we şertnamany ýatyrmaga hukuklydyr.

Wajyp ähmiýetli şertlere şular degişlidir:

• şertnamanyň predmeti;

• harydyň hili;

• harydyň iberilmeli möhletleri;

• şertnamanyň bahasy we möçberi;

• töleg geçirmegiň usuly we görnüşi;

• ibermegiň esasy şertleri.

**Wajyp bolmadyk şertlere** şertnamanyň haýsydyr bir tarap bozan halatynda-da, beýleki tarapa şertnamany bozmaga hukuk bermeýän şertleri degişli edilýär. Bu tarapşonda diňe, borçnamalaryň ýerine ýetirilmegini we çykdajylaryň öweziniň dolunmagyny talap edip biler.

Şertnamanyň şertleriniň mazmuny eksportýoryň we importýoryň bähbitlerinden gelip çykýar.

**Eksportýoryň** şu meselelere aýratyn üns bermelidir:

• “tölege” degişli şertler bilen baglylykda, hasaplaşyklar boýunça özüne amatly bolan usullary we görnüşleri saýlap almaly, walýuta boýunça töwekgelçilikleri çäklendirmeli;

• importýoryň başlangyjy boýunça şertnama ýatyrylan mahalynda, şonuň netijesini öňünden göz öňünde tutmaly;

• her bir maddany seljerip, öz bähbitleriniň nähili şertlerde bozulyp bilinjekdigini we nädip şonuň öňüni alyp boljakdygyny kesgitlemeli.

Şertnamanyň şertleri ylalaşylanda, **importýor** aşakda görkezilen şertleriň öz bähbitlerine mahsus nukdaý nazara görä, jikme-jik işlenip taýýarlanmagyna içgin üns bermelidir, ýagny:

• şertnamanyň predmeti boýunça giňişleýin düşündiriş bermeli;

• harydy sany we hili boýunça tabşyrmagyň-kabul etmegiň tertibini hem-de eksportýoryň öz borçlarynyny göwnejaý berjaý etmeýändigi üçin jerime töletmegiň tertibini jikme-jik işläp düzmeli;

• harydyň getirilip berilmeli möhletlerini we şol möhletleriň bozulandygy üçin jerime salynmagyny dürs kesgitlemelidir.

Şertnamanyň ähli şertleri gepleşikleriň barşynda ylalaşylýar, şonda her bir tarap öz bähbitlerini goraýar, ýöne ol beýleki tarapyň bähbitlerini-de göz öňünde tutýar.

Eger taraplar şertnamada jedellere garalanda, ugur edinilmeli hukugy kesgitlemedik bolsa, onda şertnamanyň baglaşylan (gol çekilen) ýerindäki hukukdan peýdalanylar. Russiýanyň telekeçileri üçin, şertnama gol çekilen ýer hökmünde Russiýa Federasiýasy diýlip, şertnamada görkezmek bolar.

1. **Daşary ykdysady işi awtoulag bilen üpjün etmek. Resminama dolanyşygy. Daşary söwda resminamalaryň esasy görnüşleriniň düzümi.**

Halkara söwdasyna degişli tejribede şertnamanyň dürli döwletleriň esasy hünärmenleri tarapyndan işlenip düzülen belli bir görnüşleri ulanylýar.

Şertnamanyň gurluşy, ýagny şertleriň toplumy we olaryň yzygiderliligi geleşigiň häsiýeti, harydyň görnüşi, taraplaryň gatnaşyklary we beýlekiler arkaly kesgitlenýär.

Daşary söwda degişli şertnamanyň mysal görnüşli gurluşy şeýle görnüşde bolýar:

1. Şertnamanyň predmeti.

2. Harydyň sany we hili.

3. Getirilmeli möhlet.

4. Harydyň nyrhy we şertnamanyň jemi.

5. Tölegiň şertleri (hasaplaşyklaryň görnüşleri).

6. Harydy gaplamak we belliklemek (markalamak).

7. Ulagly daşamagyň şertleri.

8. Harydy tabşyrmak-kabul etmek.

9. Ätiýaçlandyryş.

10.Satyjynyň kepillikleri.

11. Jerimeler we çykdajylaryň öwezini dolmak.

12. Fors-mažor.

13. Arbitraž.

14. Beýleki şertler.

Şertnama taraplary kesgitlemekden başlanýar, ýagny şertnamanyň başynda aşakdaky rekwizitleri takyk görkezmek gerek:

• gol çekilen ýerini we senesini;

• taraplaryň atlaryny (gysgaltman);

• şertnama gol çekmäge ygtyýar berlen taraplaryň adyny, atasynyň adyny, familiýasyny.

Şu anyk ýagdaýda ulagly daşamagyň şertleri (Daşary söwda degişli şertnamanyň mysal görnüşli gurluşy boýunça №7) aýratyn üns berilýän predmet bolup durýar.

Şertnamanyň bu şertini işläp düzmek eksportýor bolup durýan kärhananyň ulag bölüminiň we daşary ykdysady iş boýunça bölümiň ygtyýarlygyna (kompetensiýasyna) degişlidir.

Şertnamanyň bu bölümine aşakda görkezilenler goşulmalydyr:

• ibermegiň esasy şertlerini esaslandyrma;

• geleşik boýunça ulag-ekspedision hyzmatyň shemasy;

• şertnamanyň bahasynyň taslamasynda ulaga degişli paýyň kesgitlenilişi.

Şertnamanyň ulaga degişli şertleriniň düzümine şular goşulýar:

• ýüki ýükläp ibermegiň möhletleri;

• ýük ýüklenýän nokatlaryň ady;

• harydy ulag serişdesine tabşyrmagyň tertibi;

• harydyň ýükläp ibermek üçin taýyndygy baradaky maglumatlaryň ulgamy;

• harydy ýetirmek boýunça harajatlary satyjynyň we satyn alyjynyň arasynda paýlanyşy;

• ulag üçin niýetlenip gaplanyşyny we belliklenişini kesgitlemek;

• ýük ulag arkaly daşalan mahalynda, ätiýaçlandyryşyň şertlerini kesgitlemek

• ýokarda görkezilen şertleriň ählisini resmileşdirmek üçin zerur bolan ähli resminamalaryň atlary.

Bu resminamalara şular goşulýar:

• ulag boýunça resminamalar (konosamentler, nakladnoýlar we beýlekiler);

• täjirçilik resminamalary (hasap-fakturalar, agram boýunça şahadatnama; gaba degişli hat, spesifikasiýa we ş.m.);

• ätiýaçlandyryş resminamalary (ätiýaçlyk haty, ätiýaçlyk sertifikaty, ätiýaçlyk polisi);

• resminamalar (gelip çykyşy baradaky sertifikat we ş.m.);

• maliýe resminamalary (wekseller we beýlekiler).

Şertnamanyň ýerine ýetirilişi köp sanly resminamalar arkaly resmileşdirilýär.

Harydyň eksportýor tarapyndan iberilmeginden, ulagly daşamakdan, aýawly saklamakdan, gümrükhanadan geçmekdenbaşlap, tölegiň alynmagyna çenli*ähli tapgyrlarda daşary söwda degişli geleşigiň ýerine ýetirilendigini tassyklaýan resminamalar daşary söwda degişli resminamalar* diýlip atlandyrylýar.

Berjaý edilýän funksiýalara baglylykda, bular alty topar boýunça bölünýär [10].

1. Harytlary mukdar, hil we baha boýunça häsiýetlendirýän **haryt we hasaplaşyk resminamalary**:

• täjirçilik hasaby (sçýot);

• hasap-faktura;

• spesifikasiýalar;

• tehniki resminamalar;

• gaba degişli hat;

• toplumyň sanawnamasy (wedomosty);

• hil sertifikaty;

• synaglar baradaky teswirnama;

• ýükläp ibermäge rugsat berýän nama we beýlekiler.

2. **Töleg-bank amallary boýunça resminamalar**:

• serişdeleri bank arkaly geçirmek baradaky gözükdirijiler;

• haryt akkreditiwi boýunça töleg baradaky gözükdirijiler;

• bank kepillikleri;

• geleşigiň pasporty.

3. Ätiýaçlandyryş boýunça sylag bermegiň jogapkärçiligini öz üstüne alýanyň (strahowşigiň) we ätiýaçlandyryş töleglerini tölejýiniň (strahowateliň) arasyndaky gatnaşyklary kesgitleýän **ätiýaçlandyryş resminamalary**:

• ätiýaçlandyryş polisi;

• ätiýaçlandyryş sertifikaty;

• ätiýaçlandyrmak baradaky bildiriş (ätiýaçlandyryşa degişli obýektler baradaky maglumatlar);

• ätiýaçlandyryş töleglerini tölejýiniň (strahowateliň) hasaby.

4. **Ulag we ýükläp ibermek boýunça resminamalar:**

• harydyň ýüklemek üçin taýyndygyny mälim edýän hat;

• ýüki ýüklemek baradaky gözükdiriji;

• ýüküň ýüklenendigini mälim edýän hat we ýüküň daşalmagyny üpjün edýän resminamalaryň ençemesi (ulagyň her bir görnüşi üçin aýratyn resminamalar):

- awtoulag-ýol nakladnoýy;

- awia ýük nakladnoýy;

- konosament (ýüki deňiz ýoly arkaly äkitmek üçin kabul edilendigini tassyklap, gämi eýesiniň ýüki iberijä berýän resminamasy) we başga-da birnäçe resminamalar.

5. **Ulag-ekspeditorlyk (ibermek) boýunça resminamalar** arkaly, ýükleri ibermek, işläp taýýarlamak, ammarlarda ýerleşdirmek,daşamak işini guramak, gabyň ýagdaýyny barlamak, belliklemek (markalamak) boýunça dürli amallaryň ýerine ýetirilişi resmileşdirilýär. Bulara aşakda görkezilenler degişlidir:

• ýüklemek baradaky tabşyryklar;

• ekspeditorlyk (ibermek) boýunça gözükdirijiler;

• ugradylandygyny mälim edýän hat;

• ekspeditoryň ammardaky dil haty;

• harydy bermek baradaky order.

6. **Gümrük resminamalary** – munuň özi harytlaryň belli bir tapgyrynyň gümrük serhedinden geçirilmegine degişli resminamalardyr.

Aşakda görkezilenler gümrük resminamalarynyň toparyna degişli bolup durýar:

• ýük boýunça gümrük jarnamasy;

• eksport we import boýunça lizing;

• howpsuzlyga, weterinariýa, karantine degişli sertifikatlar we beýlekiler;

• harydyň gelip çykyşy baradaky sertifikat we konsul fakturasy.

**Konsul fakturasy** – munuň özi eksportýor tarapyndan taýýarlanýan resminama bolup, ol tassyklamak üçin importýoryň ýurdunyň diplomatik wekilhanasyna tabşyrylyp, konsullyk ýygymy tölenýär we soňra hasapda (sçýotda) görkezilenharydy getirmek üçin impotýor tarapyndan tabşyrylýar. Konsul fakturasy import harytlary üçin adwalor paçlarynyň tölenmegini talap edýän ýurtlarda görkezilýär.

**Ulanylan edebiýatlar**

* + 1. Watanymyzyň gülläp ösmeginiň mäkäm binýadyny tutmaly – Türkmenistanyň Ministrler Kabinetiniň giňişleýin mejlisinden – Tükmenistan , 2009.
		2. Türkmenistanyň Prezidenti Gurbanguly Berdimuhammedowyň 2010-njy ýylyň 15-nji ýanwarynda “Gazanylan ajaýyp netijeler hem-de öňde duran belent wezipeler” Ministrler Kabinetiniň giňişleýin Mejlisinde sözlän sözi. – Mugallymlar, 2010-njy ýyl 18nji ýanwar.
		3. Gurbanguly Berdimuhamedow. Türkmenistanyň durmuş – ykdysady ösüşiniň döwlet kadalaşdyrylyşy. Ýokary okuw mekdepleriniň talyplary üçin okuw gollanmasy. 1 tom – A.: Türkmen döwlet neşirýat gullugy, 2010.
		4. Gurbanguly Berdimuhamedow. Türkmenistanyň durmuş – ykdysady ösüşiniň döwlet kadalaşdyrylyşy. Ýokary okuw mekdepleriniň talyplary üçin okuw gollanmasy. 2 tom – A.: Türkmen döwlet neşirýat gullugy, 2010.
		5. Türkmenistanyň ýyllyk hasabat neşiri. 2013 – Aşgabat.
		6. Türkmenistanyň Döwlet statistika baradaky komiteti, 2018ý.
		7. Türkmenistanyň ýyllyk hasabat neşiri. 2017 – Aşgabat.
		8. Türkmenistanyň Prezidenti Gurbanguly Berdimuhamedowyň Türkmenistanyň Ýaşulularynyň maslahatynda sözlän sözi (Aşgabat, 2016-njy ýylyň 14-nji sentýabry) – Aşgabat, Türkmenistan, 2016njy ýyl, 15-nji sentýabr.
1. Türkmenistanyň Prezidentiniň Logistika strategiýasy: Halkara hyzmatdaşlygyň täze derejesine tarap – Aşgabat, Türkmenistan, 2016-njy ýyl, 18-nji fewral.
2. Türkmenistanyň Konstitusiýasy (rejelenen görnüşi) – Aşgabat, Türkmenistan, 2016-njy ýyl, 15-nji sentýabr.
3. Ulag geçelgeleri – parahatçylygyň we hyzmatdaşlygyň ýollary – Türkmenistan, 2016ý, 17-nji sentýabr.
4. Türkmenistan Beýik Ýüpek ýolunyň “Howa Derwezesini” açdy. – Türkmenistan, 2016ý, 19-njy sentýabr.
5. Aşgabadyň täze halkara howa menzili multimodal ulag ulgamynyň möhüm bölegidir. – Türkmeniň ýüpek ýoly, 2016ý, 17-nji sentýabr.
6. Garaşsyzlyk ýyllarynda ýurdumyzyň awtomobil ulaglary pudagynda gazanylan üstünlikler. – Türkmeniň ýüpek ýoly, 2016ý. 24-njisentýabr.
7. Türkmenistanyň Prezidentiniň ýurdumyzy 2019-2025-nji ýyllarda durmuş-ykdysady taýdan ösdürmegiň Maksatnamasy.-Aşgabat: Türkmen dowlet neşirýat gullugy, 2019.
8. Бычков В. П. Экономика автомобильного предприятия. Учебник. М., 2010.
9. Боргардт Е.А. Автотранспортное предприятие: экономика и управление. Учебно-методическое пособие. – Тольятти: ТГУ, 2011. – 155 с.
10. Экономика автомобильного транспорта: учебное пособие для студ. Высш. учеб. заведений (А.Г. Будрин, Е.В. Будрина, М.Г.Григорьян и др.); под ред. Г.А. Кононовой. – 3-е изд. – М.: Издательский центр «Академия», 2016. – 143-159с.
11. Экономика предприятий автомобильного транспорта: учебно-методическое пособие. Ю.А. Хегай, В.В. Девинова, К.А. Мухина – Красноярск, 2012.
12. Палагин, Ю.И. Транспортная логистика и мультимодальные перевозки. Технология, оптимизация, управление: учеб. пособие. – СПб.: Политехника, 2015. – 266 с.: ил.
13. Хмельницкий А.Д. Экономика и управление на грузовом автомобильном транспорте: Учеб. пособие для студ. высш. учеб. заведений. М.:2010.
14. Транспортная логистика. Организация перевозки грузов: учебное пособие для студентов высших учебных заведений, / А.М.Афонин идр. – Москва: ФОРУМ: ИНФРА-М, 2017 – 368с.
15. Чайников Д.А. Повышение эффективности использования автомобилей при перевозке грузов: монография / Д.А. Чайников, А.Н. Чистяков; - Тюмень: ТИУ, 2017. – 157с.
16. Троицкая Н.А. Риски и методы их устранения при перевозке крупногабаритных тяжеловесных грузов. / автотранспортное предприятие. – 2013. № 11. – с.-13-15.
17. Раздорожный А.А. Экономика отрасли (автомобильный транспорт): Учебное пособие. – М.: РИОР, 2010. – 316с. – (Высшее образование).
18. Сербинский В.Ю., Фролов Н.Н., Напхоненко Н.В., Колоскова Л.И., Напхоненко А.А. Экономика предприятий автомобильного транспорта: Учебное пособие. – Москва: Издательский центр “МарТ”, 2016. – 496 с. (Серия “Экономика и управление”).
19. Смехов А.А. Основы транспортной логистики. – М.: Транспорт, 2010. – 200с.
20. Федоров Л.С., Персианов В.А., Мухаметдинов И.Б. Общий курс транспортной логистики. Учебное пособие. М.: КноРус. 2013.
21. Цыплина Л.П. Бизнес – планирование на автомобильном транспорте и в дорожном хозяйстве: Учеб. пособие. Чита, 2011.
1. *Turewskiý I.S.* Pudagyň ykdysadyýeti (awtomobil ulagy): Okuw kitaby. M.: ID FORUM; INFRA-M, 2007. [↑](#footnote-ref-2)
2. Şu ýerde we mundan beýläk Buhgalteriýa balansyna laýyklykda (goşunda seret). [↑](#footnote-ref-3)